މަސްތުވާތަކެތީގެ މައްސަލަތަކެއްގައި3މީހަކު ހައްޔަރުކޮށްފި - DhiDaily\nމަސްތުވާތަކެތީގެ މައްސަލަތަކެއްގައި3މީހަކު ހައްޔަރުކޮށްފި\nފުލުހުން މަސްތުވާތަކެއްޗާ ދެކޮޅަށް ކުރަމުންގެންދާ މަސައްކަތްތަކުގެ ތެރެއިން ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަންތަކެއްގައި މަސްތުވާތަކެއްޗާއެކު3މީހަކު ހައްޔަރުކޮށްފިއެވެ.\nއެ3މީހުން ހައްޔަރުކޮށްފައި ވަނީ ލ. މާމެންދޫގެ އިތުރުން އައްޑޫ ސިޓީ މަރަދޫ އިންނެވެ.\nމަރަދޫގައި ހިންގި އޮޕަރޭޝަނަކީ އެރަށުގައި މަސްތުވާތަކެތި ގެންގުޅޭ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ގަން ޕޮލިސްގައި މަސައްކަތްކުރާ ފުލުހުންނާއި އިންޓެލިޖެންސް ގުޅިގެން މިއަދު ހިންގި އޮޕަރޭޝަނެކެވެ.\nއެ އޮޕަރޭޝަނުގައި އެރަށު ގެސްޓް ހައުސްއަކުން 28 އަހަރުގެ މީހަކާ 25 އަހަރުގެ ދިވެހި ފިރިހެނުން ހައްޔަރުކޮށްފައިވެއެވެ. އެ މީހުން ހައްޔަރުކޮށް ބަލައި ފާސްކުރި އިރު މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި 222 ރަބަރު ޕެކެޓު ވަނީ ފެނިފައިވެއެވެ.\nލ. މާމެންދޫގައި ހިންގި އޮޕަރޭޝަނަކީ އެރަށުގައި މަސްތުވާތަކެތި ގެންގުޅޭކަމަށް އާންމު ފަރާތަކުން ފުލުހުންނަށްދިން މަޢުލޫމާތަކާ ގުޅިގެން މާމެންދޫގައި މަސައްކަތްކުރާ ފުލުހުން ހިންގި އެ އޮޕަރޭޝަނުގައި އެރަށުން 33 އަހަރުގެ ދިވެހި ފިރިހެނަކު ހައްޔަރުކޮށްފައިވެއެވެ.\nމި މަހުގެ6ވަނަ ދުވަހު އެރަށު ބަނދަރުމަތިން އޭނާ ހައްޔަރުކޮށް ބަލައި ފާސްކުރި އިރު މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި4ރަބަރު ހޮޅިކޮޅު ފެނިފައިވެއެވެ.\nއެ މައްސަލައާ ގުޅިގެން އޭނާގެ ބަންދަށް މާމެންދޫ މެޖިސްޓްރޭޓް ކޯޓުން 15 ދުވަސް ޖަހާދީފައިވެ ދީފައިވެއެވެ.\nމި މައްސަލަތައް ފުލުހުން މިހާރު ދަނީ ތަހުޤީޤު ކުރަމުންނެވެ.


BREAKING NEWS: America Gai Vaping Manaakuran Thahyaaruvaan Fashaifi - Vaguthu\nމިއަދު ގިނަ ބަޔަކު ރާއްޖެއިން ފައްސިވެއްޖެ - 22 ގަޑިއިރު ކުރިން\nވޭޕް މަނާކުރަން އެމެރިކާގެ ސަރުކާރުން ތައްޔާރުވާން ފަށައިފި\n8 މަސް ކުރިން ( ސެޕްޓެމްބަރު 11, 2019 )\nހުރިހާ ވައްތަރެއްގެ ވޭޕް އާއި އީސިނގިރޭޓް މަނާކުރުމުގެ މަޝްވަރާތަކަށް އެމެރިކާގެ ރައީސް ޑޮނަލްޑް ޓްރަމްޕް އެމެރިކާގެ އެންމެ މަތީ މަސްއޫލުވެރިންނާއި އެކު ފަށައިފިކަމަށާއި ވަރަށް އަވަހަށް އެމެރިކާގައި ވޭޕްގެ ހުރިހާ ބާވާތެއް މަނާކުރާނެ ކަމަށް މީޑިއާތަކުން ބުނެފިއެވެ.\nވޭޕް މަނާކުރުމުގެ މަޝްވަރާތައް އެމެރިކާގެ އެންމެ އިސްވެރިންގެ މެދުގައި މިފެށީ ވޭޕްގެ ސަބަބުން ޖެހޭ ގޮތް ނޭނގޭ ބައްޔެއްގައި އެމެރިކާގެ ހަމީހަކު މަރުވެފައި ވަނިކޮށެވެ.\nއެމެރިކާގެ ވޭޕް މަނާކުރުމަކީ ދުނިޔޭގެ ގިނަ ގައުމުތަކުގައި ވެސް ވޭޕް މަނާކުރާނެ ސަބަބެއް ކަމަށް މީޑިއާތަކުން ބުނެއެވެ.\nއެމެރިކާގެ ކޮންގްރެސްގެ ގިނަ މެންބަރުން ވެސް ވަނީ އީސިނގިރޭޓާއި މެދު ހަރުކަށި ފިޔަވަޅުތައް އަޅަން ސަރުކާރަށް ޕްރެޝަރު ކުރަމުންނެވެ.\nއެމެރިކާގެ ސެންޓާސް ފޯ ޑިސީސް ކޮންޓްރޯލް އެންޑް ޕްރެވެންޝަން އިން ގެންދަނީ ވޭޕް ކުރުމުގެ ސަބަބުން ބަލިވެ 450 ބަލިމީހާގެ ކަންކަން ދިރާސާ ކުރަމުންނެވެ.\nބައެއް އޮފިޝަލުން ވިދާޅުވާ ގޮތުގައި ގޮތް ނޭނގޭ ބައްޔެއް ވޭޕް ކުރުމުގެ ސަބަބުން ޖެހެނީ ވޭޕަށް އަޅާ ވިޓަމިން އީ އެކުލެވޭ ތެލުގެ ސަބަބުން ކަމަށް ވަރަށް ބޮޑަށް ބެލެވެއެވެ.\nއެމެރިކާގެ ބައެއް މީހުންނަށް ޖެހިފައިވާ ގޮތްނޭނގޭ ބަލީގެ ސަބަބުން ސިއްހީ މާހިރުން ގެންދަނީ އީސިނގިރޭޓް ބޭނުން ނުކުރުމަށް ނަސޭހަތްތެރިވަމުންނެވެ. ސިއްހީ ދާއިރާގެ މާހިރުން ވިދާޅުވާ ގޮތުގައި އެއްވެސް ބާވަތެއްގެ އީސިނގިރޭޓަކީ ރައްކާތެރި އެއްޗެއް ކަމަށް ނިންމޭކަށް ނެތެވެ.\nއެމެރިކާގެ ފުޑް އެންޑް ޑްރަގް އޮތޯރިޓީން ބުނާ ގޮތުގައި ވޭޕް ބޭނުންކުރުމުން އެއްކޮށް މަނާނުކުރި ނަމަވެސް މަގުމައްޗާއި އާއްމު ތަންތަނުގައި ވޭޕް ބޭނުންކުރުން މަނާކުރަން ޖެހެއެވެ. ސަބަބަކީ ވޭޕް ބޭނުން ނުކުރާ މީހުންނަށް ވެސް އޭގެ އަސަރުކޮށް، ސިއްހީ މައްސަލަތައް ދިމާވުމުގެ ބިރު އޮތުމުންނެވެ.\nފްލޮއިޑްގެ ގައިމައްޗަށް އަރައި ތިން ފުލުހުން ތިބި!\nފްލޮއިޑްގެ ފަހު ޖުމްލަ "އަހަރެންނަށް ނޭވައެއް ނުލެވޭ"\nއެމެރިކާގެ ވައިޓް ހައުސް ބަންދުކޮށްފި\nސެޕްޓެމްބަރު 11, 2019 22:55\nރާއްޖޭގަ ވެސް މިކަން ކުރަން ލަސްވެއްޖެ\nސެޕްޓެމްބަރު 12, 2019 07:03\nއެމެރިކާނޫނަސް އަޅުގަޑުމެންގެމިކުޑަ ގައުމުގައިވެސް އެއީމަނާކުރަންވެއްޖެއެއްޗެއް މިހާރުބައެއްމީހުންރާވައިގެން ކުޑަކުދިންލައްވާ މިބޭނުންކުރުމުގެޕްރޮގުރާމްތަކެއްހިންގަމުންއެބަގެންދޭ މީގެސަބަބުން ކުދިން ޑުރަގައްއެނބުރުމުގެބިރުއެބައޮތް\nގޭމް އޮފް ބަޑިގުދަން\nސެޕްޓެމްބަރު 12, 2019 09:00\nމިޔައްވުރެ ހަކުރުގެ ނުރައްކާ މާބޮޑު، ވޭޕް ހަކުރު، ސޮސެޖް،.... މިފަދަ ހަށިގަޑަށް އަދި ފުރާނައަށް ނުރައްކާ ހުރިހާއެއްޗެއް މަނާކުރަންވީ\nސެޕްޓެމްބަރު 13, 2019 20:01\nމިހާރު ކުޑަކުދިންވެސް ވޭޕްބޭނުންކުރޭ


Foakaidhoo in gadhafadha Maziya hifahahtaifi | Mihaaru\n30 ޖޫން 2019 - 00:02 18 comments\nދިރާގު ދިވެހި ޕްރިމިއާ ލީގުގައި މިރޭ ށ. ފޯކައިދޫން، މި ސީޒަނަށް އެންމެ ވަރުގަދައަށް ތައްޔާރުވި ގަދަފަދަ މާޒިޔާއާ ލަނޑެއް ނުޖެހި އެއްވަރުކޮށްފި އެވެ.\nގައުމީ ޓީމުގެ ގިނަ ކުޅުންތެރިންތަކެއް ހިމެނޭ އަދި އެޓޭކިން ޑިޕާޓްމަންޓް އެހާމެ ވަރުގަދަ މާޒިޔާ އިން އެންމެ ފަހުން ކުޅުނު މެޗުން ރެކޯޑް ނަތީޖާއެއް ކަމަށްވާ 13-0 އިން ފ. ނިލަންދޫ އަތުން މޮޅުވެފައިވާތީއާ އެކު ބެލެވުނީ މިރޭ ވެސް އެ ޓީމު އުނދަގުލެއް ނެތި މޮޅުވާނެ ކަމަށެވެ.\nއެކަމަކު މިރޭ ފެނިގެން ދިޔައީ މެޗުގެ ކުރިން ފޯކައިދޫގެ ކޯޗު އަލީ ނިސްތާރު ބުނި ފަދައިން، މާޒިޔާ އަށް ޕްރެޝަރާ ކުރިމަތިލާން ޖެހުނުތަނެވެ. ނިސްތާރު ބުނީ އޭނާގެ ޓީމުން ނަތީޖާއެއް ނެރެފާނެ ކަމަށް ބަޔަކު އުއްމީދުނުކުރާނެ ކަމަށާއި މޮޅުވުމުގެ ހުރިހާ ޕްރެޝަރެއް އޮންނާނީ މާޒިޔާ އަށް ކަމަށެވެ.\nމާޒިޔާ އަށް ލަނޑެއް ނުޖެހި އިތުރުވި ކޮންމެ މިނެޓަކާ އެކު އެ ޓީމު ދިޔައީ ޕްރެޝަރަށް ވެއްޓެމުންނެވެ. އަނެއްކޮޅުން ފޯކައިދޫ އަށް އެގޮތުގައި ވޭތުވި ކޮންމެ ސިކުންތަކާ އެކު އިތުބާރު ލިބި، ވަރުގަދަ ޑިފެންސިވް ކުޅުމެއް ދެއްކި އެވެ. އަދި ކައުންޓާ އެޓޭކުގައި ނުރައްކާކޮށް މެޗުގެ ފަހު ވަގުތު މޮޅުވުމާ ގާތަށް ވެސް ދިޔަ އެވެ.\n"ރަނގަޅު ނަތީޖާއެއް މިއީ، ކުދިން ކުރި މަސައްކަތް ފެނިގެން މިދިޔައީ. ސަތޭކަ ޕަސެންޓް ޓެކްޓިކަލް ޑިސިޕްލިން ހިފަހައްޓައިގެން ކުޅުނީ،" ނިސްތާރު ބުންޏެވެ.\nއޭނާ ބުނީ ފަހު ވަގުތު މޮޅުވާން ފުރުސަތު ލިބި އެކަން ނުވި ނަމަވެސް އެއްވެސް ޝަކުވާއެއް ނެތް ކަމަށާއި ކުޅުންތެރިން މެކްސިމަމް ދިން ކަމަށެވެ. އަދި މި ނަތީޖާއާ އެކު ލީގުގެ ތެރެއަށް ވަނުމަށް އިތުބާރު ލިބޭނެ ކަމަށް ވެސް ބުންޏެވެ.\nފޯކައިދޫގެ ކޯޗު އަލީ ނިސްތާރު: މާޒިޔާ މެޗުގައި ރަނގަޅު ކުޅުމެއް ދައްކާނެ ކަމަށް މެޗުގެ ކުރިން ވެސް ބުނި. -- ފޮޓޯ: ނިޝާން އަލީ/ މިހާރު\nމި ނަތީޖާ އަކީ ފުރަތަމަ ޑިވިޝަނުގެ ކޯޗިންގެ ތެރެއަށް ދާދި ފަހުން ވަން ނިސްތާރުގެ ކެރިއަރުގައި ވެސް ފާހަގަކޮށްލެވެ ނަތީޖާއެކެވެ. އެކަމަކު އޭނާ ބުނީ އެއްވެސް ކްރެޑިޓެއް ނަގަން ބޭނުންނުވާ ކަމަށާއި ހުރިހާ ވެސް ޝުކުރެއް ހައްގުވަނީ ކުޅުންތެރިންނަށް ކަމަށެވެ.\nނިލަންދޫ އަތުން 13 ލަނޑުން މޮޅުވި މެޗަށް ފަހު މާޒިޔާގެ ކޯޗު މަރްޖާން ސެކުލޮސްކީ ބުނެފައިވަނީ އެންމެ ލަނޑެއް ޖަހައިގެން ވެސް މޮޅުވެވިއްޖެއްޔާ ފުދޭނެ ކަމަށެވެ. މިރޭ އޭނާ ބުނީ، އެންމެ ލަނޑެއް ޖަހަން ވެސް ކުޅުންތެރިން ވަރަށް ބުރަކޮށް މަސައްކަތްކުރި ކަމަށާއި އެކަމަކު ނިންމާނުލެވުނީ ކަމަށެވެ.\n"ކުޅުންތެރިން މަރުހަބާ ކިޔަން އެއީ ފަހު މިނެޓާ ހަމަޔަށް ވެސް މަސައްކަތްކުރީތީ. މިއީ ހަގީގަތުގައި ފަސޭހަ މެޗެއް ނޫން. އެއީ އިދިކޮޅު ޓީމުން ވަރަށް ސަމާލުކަންދީގެން ޑިފެންސްކޮށް އަދި ކައުންޓާ އެޓޭކުގައި ވެސް ނުރައްކާކުރި،" ސެކުލޮސްކީ ބުންޏެވެ.\nމިއީ ކުރީ މެޗުގެ ތަފާތު ބޮޑު ނަތީޖާއާ އެކު، ކުޅުންތެރިން ފަސޭހަކޮށްލުމުން ވީކަމެއްތޯ އެހުމުން ސެކުލޮސްކީ ބުނީ މިއީ އެފަދަ ކަމެއްހެން ހީނުވާ ކަމަށެވެ.\nމެޗު ފެށުނީއްސުރެ މާޒިޔާ އިން ބޯޅަ ހިފަހައްޓައިގެން އެޓޭކްކުރި ނަމަވެސް ފުރަތަމަ ހާފުގައި އުފެއްދުނީ ނުރައްކާތެރި އެންމެ ހަމަލައެކެވެ. އެއީ 34 ވަނަ މިނެޓުގައި ނާއިޒް ހަސަން (ދާދު) ދިން ބޯޅައެއް އިބްރާހިމް މަހުދީ ހަސަން (ފޭދޫ އިއްބެ) ގޯލް ކުރިމަތިން ޖެހުމުން ހުރަސް ދަނޑި މަތިން ދިޔަ ބޯޅަ އެވެ.\nފުރަތަމަ ހާފުގައި މާޒިޔާ ހިފަހައްޓާލެވުމާ އެކު ދެ ވަނަ ހާފުގައި ފޯކައިދޫ ފެނިގެން ދިޔައީ އިތުރަށް ޑިފެންސަށް ސަމާލުކަންދިން މަންޒަރެވެ. އެކަމަކު ފަހަތުން ބޯޅަ ޖެހުމުގެ ބަދަލުގައި، މާޒިޔާ ކުޅުންތެރިން އަތުން ބޯޅަ ހޯދައި ފޯކައިދޫން މަސައްކަތްކުރީ އެޓޭކްކުރާށެވެ. އެގޮތުން އުފެއްދި ހަމަލައެއްގައި ލިބުނު ހިލޭ ޖެހުމަކުން ފޯކައިދޫގެ ޖަމާލް ހަލީލް މާޒިޔާ އަށް ނުރައްކާކުރި އެވެ.\nޗެރިޓީ ޝީލްޑް މެޗުގެ ދެ ވަނަ ލެގަށް ނުކުތް ފޯކައިދޫ ޓީމު. -- ފޮޓޯ: ނިޝާން އަލީ/ މިހާރު\nމެޗުގެ ފަހު 20 މިނެޓުގައި މާޒިޔާ އިން ފޯކައިދޫ އަށް ވަރަށް ބޮޑަށް ނުރައްކާކޮށް ދެންމެދެންމެ ގޯލެއް ޖެހުމާ ގާތަށް ދިޔަ އެވެ. އެގޮތުން 78 ވަނަ މިނެޓުގައި ފޭދޫ އިއްބެ އޭރިއާ ތެރެއަށް ހުރަސްކުރި ބޯޅަ ފޯކައިދޫގެ ގޯލްކީޕަރު ޕާކިސްތާނުގެ ހަނީފް ސާގިބަށް އަތުނުވެ، މާޒިޔާގެ އަސަދުﷲ އަބްދުﷲ އާއި ދާދު އަށް ލިބިލިބި އޮއްވާ ފޯކައިދޫގެ ޑިފެންޑަރަކު އެ ބޯޅަ ސާފުކުރި އެވެ.\nއޭގެ މިނެޓެއް ފަހުން ފޭދޫ އިއްބެ ފޮނުވާލި ބާރު ޝޮޓެއް ހަނީފް މަތަކުރިއިރު، ޖެހިގެން އައި މިނެޓުގައި ކޯނަރަކުން ދާދި ހުރަސްކުރި ބޯޅަ އަބްދުﷲ ހަނީފް (ބެންޖޯ) ހުހަށް އަރައި ބޮލުން ޖެހުމުން ވެސް ކީޕަރު ނެގީ އެވެ.\nދެން ފެނިގެން ދިޔައީ ފޯކައިދޫން ލަނޑެއް ޖެހުމާ ގާތަށް ދިޔަ މަންޒަރެވެ. އެގޮތުން 89 ވަނަ މިނެޓުގައި އަންސަރު އިބްރާހިމް (އަންކޮ) އޭރިއާ ތެރެއިން ގޯލަށް ބޯޅަ ޖަހަޖަހާ އޮއްވާ މާޒިޔާ ޑިފެންޑަރަކު އެ ބޯޅަ ބްލޮކްކުރީ އެވެ. އަދި މުޅި މެޗުގައި ވެސް ފެނިގެން ދިޔަ އެންމެ ނުރައްކާތެރި ހަމަލާގައި ފޯކައިދޫން އިތުރު ވަގުތުގެ ތެރޭ ގޯލެއް ޖެހުމާ ވަރަށް ގާތަށް ދިޔަ އެވެ. އެކަމަކު މުޅި މެޗުގައި ވެސް ތަފާތު މޮޅު ކުޅުމެއް ދައްކައި އަދި މޮޅު ކުޅުންތެރިޔާގެ މަގާމް ވެސް ހޯދި އަލީ ޝާމިސް (ތޮއްޕެ) ފަޅިން ކުރިއަށް އަރައި މާޒިޔާގެ ތިން ކުޅުންތެރިން ކައިރިން ދެމި ގަނެ އޭރިއާ ތެރެއިން ފޮނުވާލި ބޯޅަ ގޯލާ ސީދާ ނުވެ ދިޔައީ ބޭރަށެވެ.\nމިރޭ މޮޅުނުވި ނަމަވެސް، މާޒިޔާ ވަނީ ހަތް ޕޮއިންޓް ހަމަކޮށް ތާވަލުގެ ދެ ވަނަ އަށް ޖެހިލައިފަ އެވެ. އެއް ވަނައިގައި އޮތީ ނުވަ ޕޮއިންޓާ އެކު ދަ ގްރާންޑޭ އެވެ. ފޯކައިދޫ އޮތީ ހަތަރު ޕޮއިންޓާ އެކު ފަސް ވަނައިގަ އެވެ.


Goahchah edhi form hushahalhan dhigu queue eh! | Mihaaru\nގޯތި ބޭނުންވެގެން ފޯމް ހުށަހަޅަން ހައުސިން މިނިސްޓްރީ އަށް މިއަދު ގޮސް ތިބި މީހުން.---ފޮޓޯ: އަހުމަދު ނިޝާތު/މިހާރު\n10 އޮކްޓޯބަރ 2018 - 09:56 51 comments\nއާ އުސޫލެއް އެކުލަވާލައި، އެ އުސޫލުތައް ހާމަކުރުމަށް ފަހު ގޯތި ވިއްކަން އިއުލާންކުރަން އޭސީސީން އެންގި ނަމަވެސް، އަލުން ފޯމު ބަލައިގަންނަން ހައުސިން މިނިސްޓްރީން މި ފެށީ އެގޮތަށް އެކަން ނުކޮށެވެ. އެކަމަކު ގެދޮރު މައްސަލަ ބޮޑު މާލޭ ރައްޔިތުންގެ އެތައް ހާސް ބަޔަކަށް، ހައުސިން މިނިސްޓްރީން ކަން ކުރަމުން އަންނަ ގޮތާ މެދު ވިސްނައެއް ނުލެވެ އެވެ.\nގޯތި ބޭނުންވެގެން ފޯމު ހުށަހަޅަން ހައުސިން މިނިސްޓްރީ އަށް މިއަދު ގޮސް ތިބި މީހުން ކިޔޫގައި.---ފޮޓޯ: އަހުމަދު ނިޝާތު/މިހާރު\nއިއްޔެ އޮތް ނޫސްވެރިންގެ ބައްދަލުވުމެއްގައި ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ އަންނަ އާދިއްތަ ދުވަހުގެ ނިޔަލަށް ފޯމު ލުމުގެ ފުރުސަތު އޮންނާނެ ކަމަށެވެ. އެހެންވެ، އިއްޔެ ހަވީރުން ފެށިގެން ރޭ ވަރަށް ދަންވަންދެން ވެސް ގިނަ އަދަދެއްގެ ބަޔަކު ފޯމު ހުށަހަޅާފައިވެ އެވެ.\nމިއަދު ހެނދުނު ވެސް އޮފީސް ހުޅުވުމުގެ ކުރިން އެތައް ސަތޭކަ ބަހަކު ތިބީ އަނެއްކާވެސް ކިޔޫގަ އެވެ.\nގޯއްޗެއްގެ އަގު ހަތަރު ލައްކަ ރުފިޔާއަށް ހަމަޖައްސައިގެން ފޯމު ބަލައިގަތުން މިދިޔަ ހަފްތާގައި ކުރިއަށް ގެންދަނިކޮށް އެކަން މަޑުޖައްސާލަން އެންޓި ކޮރަޕްޝަން ކޮމިޝަން (އޭސީސީ) އިން އެންގި އެވެ. އެކަމަކު ފަހުން، އެ ހުއްދަ އޭސީސީން އޮތީ، ވަކި ޝަރުތުތަކާ އެކު، ދީފަ އެވެ.\nމިނިސްޓްރީން ނިންމީ 1000 އަކަފޫޓުގެ 400 ގޯތި، އަކަފޫޓެއް 400ރ. ގެ ރޭޓުން ވިއްކާ ގޮތަށެވެ.\nމުއިއްޒު ވިދާޅުވި ގޮތުގައި 400 ގޯތި ލިބޭ މީހުން ކަނޑައަޅާނީ ދަރުބާރުގޭގައި ބާއްވާ ގުރުއަތުލުމެއްގަ އެވެ. އެކަން އޮންނާނީ ހާމަކަން ބޮޑު ގޮތެއްގައި ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ހުޅުމާލެ ބޯހިޔާވަހިކަން ހައުސިން މިނިސްޓްރީ އެޗްޑީސީ ކުރީގެ މިނިސްޓަރު ޑރ. މުހައްމަދު މުއިއްޒު ހުޅުމާލޭ ދެ ވަނަ ފިޔަވަހި


Tumor eh kamah heekoh America meehegge kidney nagaifi | Mihaaru\nއިންޑިއާގެ އަންހެނެއްގެ ކިޑްނީ ވަގަށް ނަގާފައި ވަނީ ފިރިމީހާގެ ރޭވުމަކުން. --ފޮޓޯ:ގެޓީ އިމޭޖަސް\nޓިއުމަރެއް ކަމަށް ހީކޮށް އެމެރިކާ މީހެއްގެ ކިޑްނީ ނަގައިފި\n08 ނޮވެމްބަރ 2018 - 07:25 1 comment\nމައުރީން ޕަޝޭކޯ، 53، ގެ އެއްވެސް މައްސަލައެއް ނެތް، ސިއްހަތު ރަނގަޅު ކިޑްނީ ނަގާފައި ވަނީ 2016 ވަނަ އަހަރުގެ އޭޕްރީލް މަހު އެވެ. ފްލޮރިޑާގައި ހުންނަ ވެލިންޓަން ރީޖަނަަލް މެޑިކަލް ސެންޓަރުގައި ކުރި އޮޕަރޭޝަންގައި ވެފައިވާ މި ބޮޑު އިހުމާލާ ގުޅިގެން އެ ސެންޓަރާއި، ޑޮކްޓަރުންގެ މައްޗަށް ވެސް ދައުުވާކުރި އެވެ.\nކިޑްނީ އަކީ ޓިއުމަރެއް ކަމަށް ހީކޮށް، އިމަޖެންސީގައި އެ ކިޑްނީ ނެގި ސާޖަރީގައި އިސްކޮށް ހުންނެވި ޑޮކްޓަރު ރާމޮން ވެޒްކުއެޒް އަކީ ވަރަށް މޮޅު، އަދި އެތައް އަހަރެއްގެ ތަޖުރިބާ ހުރި ޑޮކްޓަރެއް ކަމަށް އެމެރިކާގެ ނޫސްތަކުން ބުނެފައިވެ އެވެ.\nޕާމް ބީޗް ޕޯސްޓުން ބުނި ގޮތުގައި މައިބަދައިގެ ސާޖަރީ ހެދުމަށް ތަންގަނޑެއް ކަފާލައި، ހުޅުވާފައި، މައިބަދަ ރަނގަޅުކުރުގެ މަސައްކަތް ފެށުމުގެ ކުރިން ޑޮކްޓަރު ވަނީ އިމަޖެންސީ ހާލަތެއް މެދުވެރިވެއްޖެ ކަމަށް ކަނޑައަޅައި އެ ސާޖަރީ ފަސްކޮށްފަ އެވެ. އެއީ ޕެލްވިސްގެ ތެރޭގައި "ކެންސަރު ޓިއުމަރެއް" އޮތްތަން ފެނުމުންނެވެ. އެކަމަކު އެއީ ކިޑްނީ އެވެ.\nޕެލްވިސް ތެރޭގައި ކިޑްނީ އޮތުމަކީ އުފެދުމުގައި، ބައެއް މީހުންގެ ހުންނަ އައިބެކެވެ. އެކަމަކު އެއީ ސިއްހީ ގޮތުން އެއްވެސް މައްސަލައެއް، ނުރައްކަލެއް ނޫނެވެ.\nފަހުން އެނގުނު ގޮތުގައި، ސާޖަރީގެ ކުރިން ހަދާފައިވާ އެމްއާރްއައި ސްކޭނުން ވެސް، އަންހެން މީހާގެ ކިޑްނީ އޮތީ ޕެލްވިސްގެ ތެރޭގައިކަން އެނގެން އޮތެވެ. އެކަމަކު ޑޮކްޓަރު މި ސްކޭންތައް ބަލައިފައި ނުވާކަން، މި މައްސަލަ އަށް ފަހު ކުރި ތަހުގީގުން ވަނީ އެނގިފަ އެވެ.\nކޯޓުގައި ދެ އަހަރު ވަންދެން މައްސަލަ ބެލުމަށް ފަހު މިދިޔަ ސެޕްޓެމްބަރު މަހު މައްސަލަ ނިންމީ އަންހެން މީހާ އަށް ބަދަލުގައި 500،000 ޑޮލަރު ދިނުމަށެވެ. އެކަމަކު އޭނާ އަށް މުޅި އުމުރަށް އުޅެންޖެހިފައިވަނީ އެއް ކިޑްނީއާ އެކުގަ އެވެ.\nޑޮކްޓަރުގެ ލައިސަންސް ވެސް ބާތިލްކޮށްފައި ނުވާއިރު، މިހާރުވެސް އޭނާ އަންނަނީ މަސައްކަތްކުރަމުންނެވެ.\nއިތުރު ލިޔުންތައް ސިއްހަތު ކިޑްނީ އެމެރިކާ\nޑޮކްޓަރަކު ކިޑްނީ ހަދިޔާކޮށް ޑޮކްޓަރަކު ސަލާމަތްކޮށްފި


Rey hayyaru kuree 15 meehaku, ekaku ves dhuleh nukuran: Police | Mihaaru\nރޭގެ މުޒާހަރާގައި ބައިވެރިވި މީހަކު ފުލުހުންގެ ވެހިކަލަކަށް އަރުވަނީ. -- ފޮޓޯ: ނިޝާން އަލީ/ މިހާރު\nރޭ ހައްޔަރުކުރީ 15 މީހަކު، އެކަކުވެސް ދުލެއް ނުކުރަން: ޕޮލިސް\n15 މާޗް 2018 - 10:54 8 comments\nމަޖީދީމަގުގައި ސަރުކާރާ ދެކޮޅަށް ކުރި މުޒާހަރާއާ ގުޅިގެން ރައްޔިތުންގެ މަޖިލީހުގެ މައްޗަންގޮޅި ދެކުނު ދާއިރާގެ މެމްބަރު މާރިޔާ އަހްމަދު ދީދީ އާއި މަޑުއްވަރީ ދާއިރާގެ މެމްބަރު މުހައްމަދު އަމީތާއި ކެންދޫ ދާއިރާގެ މެމްބަރު އަލީ ހުސައިން ހައްޔަރުކުރި އެވެ. ކާށިދޫ ދާއިރާގެ މެމްބަރު ފައިސަލް ނަސީމް ވެސް ފުލުހުންގެ ބެލުމުގެ ދަށަށް ގެންގޮސް ފަހުން ވަނީ ދޫކޮށްލައިފަ އެވެ.\nސުޕްރިޓެންޑެންޓް އޮފް ޕޮލިސް އަހުމަދު ޝިފާން "މިހާރު" އަށް ވިދާޅުވި ގޮތުގައި ރޭގެ މުޒާހަރާއާ ގުޅިގެން ހައްޔަރު ކުރި 15 މީހުންގެ މައްސަލަ އަންނަނީ ތަހުގީގު ކުރަމުންނެވެ.\nރޭ ބޭއްވި އެއްވުން ރޫޅާލުމަށް ފުލުހުން މަސައްކަތް ކުރަނީ. ---ފޮޓޯ: ނިޝާން އަލީ/ މިހާރު\nހައްޔަރުކުރި މީހުންގެ ތެރޭގައި އެމްޑީޕީ ސަރުކާރުގެ ހައުސިން މިނިސްޓަރު މުހައްމަދު އަސްލަމް ވެސް ހިމެނިވަޑައިގަންނަވަ އެވެ. އަދި މުޒާހަރާ ތެރެއިން ބައެއް މީހުންނަށް އަނިޔާވެގެން ހޮސްޕިޓަލަށް ގެންގޮސް ފަރުވާ ވެސް ދޭން ޖެހުނެވެ.\nފުލުހުން ބުނި ގޮތުގައި ހައްޔަރު ކުރި މީހުންގެ ތެރެއިން އެކަކު ފިޔަވައި، ދެން ތިބި މީހުންގެ މައްޗަށް ކުރަނީ ފުލުހުންގެ ދައުރު އަދާކުރަން ހުރަސް އެޅިކަމުގެ ތުހުމަތެވެ. ދެން މުޒާހަރާއިން ހައްޔަރު ކުރީ ފުލުހެއްގެ ގަޔަށް ކަޅު ތެޔޮ ޖެހި މައްސަލާގަ އެވެ.\nފުލުހުން ބުނީ "ސަރުކާރު ވައްޓާލުމަށް" މަޖީދީ މަގަށް އެއްވި މީހުން، އާންމުންނަށް އުނދަގޫވާ ގޮތަށާއި ވިޔަފާރި ކުރުމަށް ހުރަސް އެޅޭ ގޮތަށް އަމަލުކޮށްފައިވާ ކަމަށެވެ. މިއީ ސިޔާސީ މަގްސަދެއް ހާސިލް ކުރުމުގެ ބޭނުމުގައި ގާނޫނާ ހިލާފަށް ކުރާ މުޒާހަރާއެއް ކަމަށާއި އެކަމުގައި އެއްވެސް މީހަކު ބައިވެރިނުވުމަށް ފުލުހުން ވަނީ އެދިފަ އެވެ.\nއިދިކޮޅު ފަރާތްތަކުން މާދަމާ ވެސް އެއްވުމަކަށް ތައްޔާރުވަމުން އަންނައިރު އެ މުޒާހަރާއަށް ވެސް ފުރުސަތު ނުދޭނެ ކަމަށް ފުލުހުން އިއްޔެ ވަނީ ބުނެފަ އެވެ.\nއިތުރު ލިޔުންތައް އެމްޑީޕީ މުޒާހަރާ ޕޮލިސް ސަރުކާރު އިދިކޮޅު ފަރާތްތައް މަޖިލީހުގެ މެމްބަރުން ކުއްލި ނުރައްކަލުގެ ހާލަތު ރާއްޖޭގެ ސިޔާސީ ހަމަނުޖެހުން


13 Aharuge Kujjaa Valhulaifi - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި -5މިނެޓް ކުރިން\n13 އަހަރު ކުއްޖާ ވަޅުލައިފި\nރަހީނުކޮށް، މަރާލާފައި އޮއްވާ ފެނުނު 13 އަހަރުގެ ކުއްޖާގެ ހަށިގަނޑު ވަޅުލައިފިއެވެ.\nއެކުއްޖާ މަރާލާފައި އޮއްވާ ފެނިފައިވަނީ ހުޅުމާލޭ ދެވަނަ ފިޔަވަހީގެ މޫދުން މިދިޔަ މަހުގެ 21 ވަނަ ދުވަހުގެ ރޭގެ ވަގުތެއްގައެވެ. އެ ހާދިސާއާއި ގުޅިގެން ކުއްޖާގެ ހަށިގަނޑު އިންޑިއާގެ ޓްރިވެންޑްރަމުން ޕޯސްޓްމޯޓަމް ހެދުމަށްފަހު މިއަދު ވަނީ ރާއްޖެ ގެނެސްފައެވެ.\nއެ ކުއްޖާގެ ހަށިގަނޑު މިއަދު މަޣްރިބް ނަމާދަށް ފަހު ވަނީ އާ ސަހަރާގައި ވަޅުލާފައެވެ.\nފުލުހުން މި މައްސަލަ ސީރިއަސް މައްސަލައެއްގެ ގޮތުގައި ބަލަމުން އަންނައިރު، މިހާތަނަށް ތަހުގީގަށް ހޯދިފައިވާ ކުރިއެރުންތަކަށް ބަލާއިރު، ފުލުހުން ވަނީ މި ހާދިސާއާއި ގުޅިގެން 17 އަހަރުގެ ކުއްޖަކާއި 27 އަހަރުގެ ފިރިހެނަކު ހައްޔަރު ކޮށްފައެވެ.\nއޭގެ ތެރެއިން 17 އަހަރުގެ ކުއްޖާގެ ބަންދަށް މިމަހު7ވަނަ ދުވަހު ވަނީ 13 ދުވަހުގެ މުއްދަތެއް ޖަހާފައެވެ. އަދި 27 އަހަރުގެ މީހާއަށް ވަނީ ޝަރީއަތް ނިމެންދެން ބަންދުގައި ބަހައްޓަން އަމުރު ކޮށްފައެވެ.\nޖުލައި 12, 2021 20:39\nމި ކުއްޖާއަކީ ނިކަމެއްޗަކަށްވީމަތަ މި ކުއްޖާގެ މައްސަލަ އެންމެން ހަނދާން ނެތުނީ. މަރްހޫމަށް ސުވަރުގެ މިންވަރު ކުރައްވާށި. އިންޝާﷲ އަދި އިންސާފު ލިބޭނެ.\nޖުލައި 12, 2021 21:44\nއަސްލުވެސް ރަނގަޅަށް ތިބުނި،،، އަންނިޔަށް ހުރިހާކަމެއް ނިންމަންހޭލާ ...މަސްދުވަސް ވީއި ރަށް ގެވެސް ހަމަޖައްސާ ނިމުނީ އެފަކީ ރު ބޭ ރަށް ފު ރުވާ ނުލެވި އެހާ ދުވަސް..ނިކަމެތި މ\nޖުލައި 12, 2021 23:43\nތިނެގި ޑީ.އެ ންއޭ އިންވީކީއްތޯ އިންޑިއާއަށް ފައި ސާތަކެއް ދިނުންނޫން....ބައި އެޅީ ކާކައްބާ..\nޖުލައި 12, 2021 23:45\nމައްސަލާގައި ހައްޔަރުކުރި 17އަހަރުގެ މުޖުރިމަށް އަދިވެސް ކިތަނީ 17 އަހަރުގެ ކުއްޖާއޭތަ؟؟ މިހެންމިބުނީ އެމީހުން ހައްޔަރުކުރި ފުރަތަމަ ދުވަހު ނޫސްތަކުގައި ހާމަކޮށްފައިވާ މައުލޫމާތުގައިވާ ގޮތުންނަމަ އެދުވަހަކީ އެ 17 އަހަރުގެ ކުއްޖާއަށް 18އަހަރު ފުރޭ ދުވަހެވެ. ދެން އެއިގެފަހުންވެސް އަބަދަށް 17އަހަރުގެ ކުއްޖާއޭ ކިޔަންޖެހެނީ ކީއްވެގެންބާއޭ ހިތަށްއަރާ؟؟؟


Thalassemia Center Aky Thalassemia Kudhinnai Gaai Thanakah Hedhumuge Masaikah Fashaifi - Vaguthu\nތެލެސީމިއާ ސެންޓަރަކީ ތެލެސީމިއާ ކުދިންނާއި ގާތް ތަނަކަށް ހެދުމުގެ މަސައްކަތް ފަށައިފި\nތެލެސީމިއާ ސެންޓަރަކީ ތެލަސީމިއާ ކުދިންނާ ގާތް ތަނަކަށް ހައްދަވައިދެއްވުމުގެ މަސައްކަތް ކުރައްވާނެ ކަމަށް މިނިސްޓަރ އޮފް ހެލްތު އަޙްމަދު ނަސީމް ވިދާޅުވެއްޖެއެވެ.\nހެލްތު މިނިސްޓަރ ނަސީމް މިފަދައިން ވިދާޅުވެފައިވަނީ ބައެއް ތެލަސީމިއާ ކުދިންނާއި އެކުދިންގެ ބެލެނިވެރިންނާ ބައްދަލުކުރައްވާ މިއަދު ދެއްކެވި ވާހަކަފުޅުގައެވެ.\nމިނިސްޓަރާއި ބައްދަލުކޮށް ތެލެސީމިއާ ކުދިން ވަނީ އެކުދިންނަށް ކުރިމަތިވެފައިވާ ބައެއް ދަތިތަކަށް ޙައްލު ނުލިބި ގިނަ ދުވަސްވެފައިވާތީ އެކަންކަން ހިއްސާކޮށްފައެވެ.\nމީގެއިތުރުން ތެލަސީމިއާ ސެންޓަރާއި ގުޅޭގޮތުން ތެލަސީމިއާ ކުދިންގެ ހުރި ކަންބޮޑުވުން މިނިސްޓަރާ ހިއްސާ ކުރައްވާފައިވާއިރު، މިނިސްޓަރ ވަނީ އެ ސެންޓަރަކީ ކުދިންނާއި ގާތް ރައްޓެހި ތަނެއްގެ އިޙްސާސްކުރެވޭ ފަދަ ތަނަކަށް ހައްދަވާނެކަމުގެ ޔަޤީންކަން ތެލަސީމިއާ ކުދިންނަށް ބެލެނިވެރިންނާއި ބައްދަލު ކުރައްވައި ވަނީ އަރުވާފައެވެ.\nރާއްޖޭގެ ތެލަސީމިއާ ސެންޓަރ، މޯލްޑިވިއަން ބްލަޑް ސަރވިސްގެ ތަފާސް ހިސާބުތަކަށް ބަލާއިރު، ރާއްޖޭގައި ހަސަތޭކައަށްވުރެ ގިނަ ތެލެސީމިއާ ކުދިން އެބަތިއްބެވެ. މީގެ ތެރެއިން 360 ކުދިންނަކީ މާލޭގައި ދިރިއުޅޭ ކުދިންނެވެ. އެކުދިން ޚިދުމަތް ހޯދަމުން އަންނަނީ ތެލަސީމިއާ ސެންޓަރުންނެވެ.\nޤާނޫނަކާއެކު ތެލަސީމިއާ ސެންޓަރުގެ މަސައްކަތް ހަރުދަނާ ކުރުމަށް މަސައްކަތްތަކެއް ކުރަމުން އައިނަމަވެސް ޤާނޫނުގައި ތެލަސީމިއާ ކުދިންނަށް ލިބެންޖެހޭ ފަރުވާގެ ބައެއް ކަންކަން އަދިވެސް ފުރިހަމަ ނުކުރެވިހުރިކަމުގެ ޝަކުވާވަނީ އިތުރުވެފައެވެ. އެކަމާއި ގިނަ ތެލެސީމިއާ ކުދިން އަންނަނީ ހިތްހަމަ ނުޖެހުން ފާޅުކޮށް ހައްލެއް ހޯދައި ދިނުމަށް އެދިފައެވެ.\nނޮވެމްބަރު 29, 2020 17:33\nތިތާ ބްލަޑް ބޭންކުގަ ހުރި ލޭފުޅިތަކަށް ދަންދެން ކައިނުލިޔަސް ރަނގަޅު\nކިތަންމެ ގާތްވިޔަސް ކަލޭތީ ބާގީއެއް\nނޮވެމްބަރު 29, 2020 17:38\nދުރުތަނަކައް ނުހަދާތި ނަމަނަމަ.\nނޮވެމްބަރު 29, 2020 18:06\nކިތަކެއް މިލިޔަން ޗަލުވާލާނެބާ؟\nނޮވެމްބަރު 30, 2020 08:42\nއަނެއްކާވެސް ވައުދު! މިޢީ ވައުދު އަޅިފުޅުތަ!


Fahu vaguthu baa jehi landaaeku chelsee semeeah\nފަހު ވަގުތު ބާ ޖެހި ލަނޑާއެކު ޗެލްސީ ސެމީއަށް\nފަހު ވަގުތު ޑެމްބާ ބާ ކާމިޔާބު ކުރި ލަނޑާ އެކު ޗެމްޕިއަންސް ލީގުގެ ސެމީ ފައިނަލަށް ޗެލްސީ ދަތުރު ކޮށްފި އެވެ.\nފޯރިގަދަ ކުޅުމެއް ފެނިގެން ދިޔަ ރޭގެ މެޗުގައި، 86 ވަނަ މިނެޓްގައި ޗެލްސީގެ އަޒްޕްލިކުއޭޓާ ޖެހި ޝޮޓް ކުޅުންތެރިޔެއްގެ ފައިގަ ޖެހިފައި ވެއްޓުނީ ޑެމްބާ ބާ ގެ ފައި ބުޑަށެވެ. މި ބޯޅަ ޕީއެސްޖީ ގެ ކީޕަރ ސިރިގު ގެ ބޯ މަތިން ގޯލުގެ މަތީ ދާ ގަނޑަށް ފޮނުވާލައިގެން ޗެލްސީ ޗެމްޕިއަންސް ލީގުގެ ސެމީ ފައިނަލަށް ދަތުރު ކުރީ އެގްރިގޭޓް ސްކޯރ 3-3 އިން އެއްވަރު ވުމުން އަވޭ ގޯލަށް ބަލައިގެންނެވެ.\nފުރަތަމަ ލެގު 3-1 އިން ޕީއެސްޖީ އިން ކާމިޔާބު ކޮށްފައި ވީ ނަމަވެސް ޗެލްސީ ގެ ސްޓެމްފޯޑް ބުރިޖުގައި ރޭ ކުޅުނު މެޗް ޗެލްސީ 2-0 އިން ވަނީ ކާމިޔާބު ކޮށްފަ އެވެ. މިއީ ޕެނަލްޓީ އޭރިޔާ ގެ ތެރެއަށް އިވަނޮވިޗް އެއްލި ބާރު ބޯޅައެއް ޑޭވިޑް ލުއިޒްގެ ބޮލުން ފަހަތަށް މަޑުމަޑުން ޖައްސާލުމާއެކު ޗެލްސީގެ ޝާލު ވަރަށް ހަމަޖެހިލާފައި ވައްދާލި ގޯލެކެވެ.\nރޭގެ2ވަނަ ލަނޑު ޖެހުމާއެކު ޗެލްސީގެ މެނޭޖަރ ހޯސޭ މޮރީނިއޯ ވަނީ ކޯނަރު ދަނޑި ކައިރިއަށް ދުވެ ކުޅުންތެރިންނާ އެކު އުފާ ފާޅުކޮށް ކުޅުންތެރިންނަށް އިރުޝާދު ދީފައެވެ. މީގެ 10 އަހަރު ކުރިން ޕޯޓޯގެ މެނޭޖަރެއްގެ ގޮތުގައި ހުރިއިރު ޗެމްޕިއަންސް ލީގުގެ ކުއާޓަރ ފައިނަލްސްގައި މެންޗެސްޓަރ ޔުނައިޓެޑް ފަހު ވަގުތު ކަޓުވާލުމަށް ފަހު ހަމަ މިފަދަ ގޮތަކަށް މޮރީނިއޯ ވަނީ އުފާ ފާޅުކޮށްފަ އެވެ.\nރޭ ކުއާޓަރ ފައިނަލްގެ ދެވަނަ މެޗުގައި ޑޯޓްމަންޑް އަދި ރިއަލް މެޑްރިޑް ކުޅުނު މެޗަކީވެސް ވަރަށް ފޯރިގަދަ މެޗެކެވެ. ފުރަތަމަ ލެގު 3-0 އިން ކާމިޔާބު ކޮށްފައިވާ ރިއަލް މެޑްރިޑަށް ރޭގެ މެޗްގެ 17 ވަނަ މިނެޓްގައި ވަނީ ޕެނަލްޓީ އެއް ލިބިފަ އެވެ. ރޭގެ މެޗުގައި އިންޖަރީގެ ސަބަބުން ރިއަލް މެޑްރިޑަށް އާންމުކޮށް ޕެނަލްޓީ ޖަހައިދޭ ރޮނާލްޑޯ ނުކުޅޭތީ މި ޕެނަލްޓީ ޖެހީ އެންޖަލް ޑި މަރިއާ އެވެ. ނަމަވެސް ޑޯޓުމަންޑް ގެ ކީޕަރ ރޯމަން ވެއިޑެންފެލާ ވަނީ މި ޕެނަލްޓީ މަތަކޮށްފަ އެވެ.\nމިއާއެކު ޑޯޓުމަންޑް ގެ ކުޅުން އިތުރަށް ވަރަުގަދަ ކޮށް ރިއަލް މެޑްރިޑްގެ ޑިފެންސަށް ޕްރެޝަރ ބޮޑުކުރި އެވެ. ނަތީޖާ އަކަށް ވެގެން ދިޔައީ ޑިފެންސްގެ ދެ މިސްޓޭކުން ޑޯޓުމަންޑް ގެ ހުނަރުވެރި ވިންގާ މާކޯ ރޫސް މެޗުގެ 24 ވަނަ މިނެޓްގައި އަދި 37 ވަނަ މިނެޓްގައި ދެ ލަނޑު ކާމިޔާބު ކުރުމެވެ. ނަމަވެސް އެގްރިގޭޓް ސްކޯރ ހަމަހަމަ ކުރުމަށް ޑޯޓްމަންޑް ކުރި މަސައްކަތް ނާކާމިޔާބުވެ ޑޯޓްމަންޑް ވަނީ މުބާރާތުން ކަޓާފަ އެވެ.\nމި މުބާރާތުގެ ކުއާޓަރ ފައިނަލްގެ ދެވަނަ ލެގުގައި ބަޔާން މިއުނިކްގެ ދަނޑުގައި މިރޭ މެންޗެސްޓަރ ޔުނައިޓެޑާ ދެކޮޅަށް ނުކުންނާނެ އެވެ. މި މެޗަށް ނުކުންނައިރު ފުރަތަމަ ލެގު 1-1 އިން އެއްވަރުވެފައި ވުމާއެކު ބަޔާން އަށް އަވޭ ގޯލުގެ އެޑްވާންޓޭޖެއް އޮންނާނެ އެވެ. އަދި ކުއާޓަރ ފައިނަލްގެ އަނެއް މެޗުގައި އެތުލެޓިކޯ މެޑްރިޑްގެ ދަނޑުގައި ބާސެލޯނާ އާއި ދެކޮޅަށް ނުކުންނައިރު އެތުލެޓިކޯ މެޑްރިޑަށް ވެސް 1 އަވޭ ގޯލުގެ ފައިދާ އެބަ އޮތެވެ. ދެ މެޗުވެސް ފެށޭނީ ރާއްޖެ ގަޑިން 23:45 ގައެވެ.


Giroud Chelsea Salaamaiy Koh Dheefi - Vaguthu\nޖިރޫ ޗެލްސީ ސަލާމަތް ކޮށްދީފި\nއޮލިވިއޭ ޖިރޫ ކާމިޔާބުކުރި ދެ ގޯލާއެކު ފަހަތުން އަރާ 2-3 އިން ސައުތްހެމްޓަންގެ މައްޗަށް ޗެލްސީ އިން ކުރި ހޯދައިފިއެވެ.\nމިރޭގެ މޮޅާއެކު ޗެލްސީ އޮތީ 60 ޕޮއިންޓާ އެކު ލީގުގެ ފަސްވަނައިގައެވެ. މިރޭގެ މެޗުން ބަލިވި ސައުތްހެމްޓަން އޮތީ 28 ޕޮއިންޓާ އެކު ލީގުގެ 18 ވަނައިގައެވެ.\nސައުތްހެމްޓަން އިން މިއަދުގެ މެޗުގެ ފުރަތަމަ ހާފްގައި ރަނގަޅު ކުޅުމެއް ދެއްކިއިރު މެޗުގެ 21 ވަނަ މިނެޓްގައި އެޓީމުން ވަނީ ލީޑު ނަގާފައެވެ. ބާޓްރެންޑް ދިން ޕާހަކުން މި ގޯލު އެޓީމަށް ކާމިޔާބުކޮށްދިނީ ޓަޑިޗްއެވެ. މި ގޯލަށްފަހު ވެސް މި ހާފުގައި ސައުތްހެމްޓަން އިން ވަނީ ޗެލްސީގެ ގޯލަށް ނުރައްކާ ކޮށްފައެވެ.\nމި ހާފުގައި ޗެލްސީގެ ފަރާތުން ދަށް ކުޅުމެއް ފެނިގެންދިޔައިރު ސައުތްހެމްޓަންގެ ގޯލާއި އަމާޒުކޮށް އެންމެ ހަމަލާއެއް ވެސް އެޓީމަށް ފޮނުވާލެވިފައެއް ނުވެއެވެ.\nއެއް ގޯލުގެ ލީޑަކާއެކު ފުރަތަމަ ހާފް ސައުތްހެމްޓަން އިން ނިންމާލިއިރު މެޗުގެ 60 ވަނަ މިނެޓްގައި ޖޭން ބެޑްނަރެކް ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ. ސައުތްހެމްޓަންގެ މި ގޯލާއެކު ޗެލްސީން ވަނީ މޮރާޓާގެ ބަދަލުގައި ޖިރޫ ކުޅެން އަރުވާފައެވެ.\nއެގޮތުން މެޗުގެ 70 ވަނަ މިނެޓްގައި ޗެލްސީގެ ފުރަތަމަ ގޯލުވެސް ކާމިޔާބުކޮށްދިނީ ޖިރޫއެވެ. އަދި އޭގެ ފަސް މިނެޓްފަހުން އެޑެން ހަޒާޑް ވަނީ ޗެލްސީ އަށް ނަތީޖާ އެއްވަރުކޮށްދީފައެވެ. ޗެލްސީ މި މެޗުން މޮޅުވި ގޯލު މެޗުގެ 78 ވަނަ މިނެޓްގައި ކާމިޔާބުކޮށްދިނީ ފުރަތަމަ ގޯލުވެސް ކާމިޔާބުކޮށްދިން ޖިރޫއެވެ.\nމިއީ ދެ މެޗަށްފަހު ޗެލްސީ އަށް ލީގުގައި ހޯދުނު ފުރަތަމަ މޮޅެވެ. އެގޮތުން ލީގުގައި އެންމެފަހުން ކުޅުނު ދެ މެޗުގެ ތެރެއިން އެއް މެޗުން އެޓީމު ބަލިވިއިރު އަނެއް މެޗުން އެޓީމު ވީ އެއްވަރެވެ.\nމިއަދުގެ މެޗުން މޮޅުވި ނަމަވެސް ލީގުގެ ގަދަ ހަތަރެކަށް އެރުމަށް ޗެލްސީ އަށް އަދިވެސް އުނދަގޫތަކެއް އެބަހުއްޓެވެ. އެގޮތުން ލީގުގެ ހަތަރުވަނައިގައި އޮތް ޓޮޓެންހަމްއާ ޗެލްސީއާ ދެމެދު ހަތް ޕޮއިންޓުގެ ފަރަގެއް އެބައިނެވެ. މިރޭ ކުޅޭ މެޗުން ޓޮޓެންހަމް މޮޅުވެއްޖެނަމަ މި ފަރަގު އިތުރަށް ބޮޑުވާނެއެވެ.\nޗެލްސީއިން ވެސް ކޫޓީނިއޯ ހޯދަން ތައްޔާރު ވެއްޖެ


Emme mathee fenvaruge brandthakah amaazukohgen k. Rahfalhuhuraa gai3resorteh hadhanee | Mihaaru\nކ. ރަށްފަޅުހުރާ އާއި އެރަށު ފަޅު: އެ ފަޅުގައި ތިން ރިސޯޓެއް ތަރައްގީކުރަން ހިއްކަން ވަނީ ފަށާފައި.\nއެންމެ މަތީ ފެންވަރުގެ ބްރޭންޑްތަކަށް އަމާޒުކޮށްގެން، ކ. ރަށްފަޅުހުރާގައި ތިން ރިސޯޓެއް ހަދަނީ\n24 މެއި 2017 - 15:51 19 comments\nދުނިޔޭގެ އެންމެ މަތީ ފެންވަރުގެ ބްރޭންޑްތަކަށް އަމާޒުކޮށްގެން، ކ. ރަށްފަޅުހުރާގެ ފަޅުގައި ތިން ރިސޯޓެއް ހަދަން ހިއްކަން ފަށައިފި އެވެ.\nމާލޭގެ އުތުރުގައި، ކުޑަ ރަށަކާ އެކު އޮންނަ ފަޅު ހިއްކައިގެން ރިސޯޓްތައް ތަރައްގީކުރަނީ ސިންގަޕޫރުގެ ރިއަލް އެސްޓޭޓް ކުންފުންޏެއް ކަމަށްވާ ޕޮންޓިއާކް ލޭންޑުންނެވެ. އެއީ އެ ގައުމުގެ މަޝްހޫރު ވިޔަފާރި އާއިލާއެއް ކަމަށްވާ ކުވީ އިން ހިންގާ ކުންފުންޏެކެވެ.\nހެލެނގެލި ރިސޯޓު ކައިރީގައި އޮންނަ ރަށްފަޅުހުރާގައި ރިސޯޓެއް ތަރައްގީކުރަން ޓޫރިޒަމް މިނިސްޓްރީން އޭޕްރިލް 30، 2015ގައި ކުއްޔަށް ދީފައި ވަނީ މެސާ އާރުއެފް ޕްރައިވެޓް ލިމިޓެޑަށެވެ. އެއީ ކުރިން ޕިކްނިކް އައިލެންޑެއްގެ ގޮތުގައި ކުއްޔަށް ދީފައި އޮތް ރަށެކެވެ.\nއެރަށާއި ފަޅު ކުއްޔަށް ދިނީ ކޮން އަގެއްގައި ކަމެއް އަަދި މަޝްރޫއުގެ އަގަކީ ކޮބައި ކަމެއް ސަރުކާރަކުން ހާމައެއް ނުކުރެ އެވެ.\nއެކަމަކު ޓޫރިޒަމް މިނިސްޓަރު މޫސާ ޒަމީރު މިއަދު ވިދާޅުވީ ދެ އަހަރެއްހާ ދުވަހުގެ ތެރޭގައި އެ މަޝްރޫއު ނިމޭނެ ކަމަށެވެ.\n"މިތަނަށް އަންނާނީ އަލްޓްރާ ލަގްޒަރީ ބްރޭންޑްތައް. އޭގެ އިތުރުން މުވައްޒަފުންގެ އެކޮމޮޑޭޝަނާ އެކު ޓްރެއިނިން ރިސޯޓެއް ވެސް ހިމެނޭނެ. އަދި ލަގްޒަރީ ޔޮޓްތައް ބަނދަރުކުރުމުން ހިދުމަތް ދިނުމަށް ހާއްސަ ފެސިލިޓީސްތަކެއް ވެސް ހުންނާނެ،" މިނިސްޓަރު ވިދާޅުވި އެވެ.\nއޭނާ ވިދާޅުވީ މި މަޝްރޫއު 2019 ގައި ނިމޭއިރު އެތަނުން 1،000 އަށް ވުރެ ގިނަ ވަޒީފާ އުފެދޭނެ އެވެ.\nޕޮންޓިކް ކުންފުނިން ތަރައްގީކުރި ހޮޓާތައް ދުނިޔޭގެ މަޝްހޫރު ބްރޭންޑްތަކުން ހިންގަ އެވެ. އެގޮތުން ކަޕެލާ ސިންގަޕޯ، ރިޒްކާލްޓަން ސިންގަޕޯ، ކޮންރެޑް ކޮންޓިނެންޓަލް ސިންގަޕޯ، ރިޖެންޓް ސިންގަޕޯ، ދަ ޕަޓިނާ ކެޕިޓަލް ސިންގަޕޯ ހިމެނެ އެވެ. މީގެ އިތުރުން އާ މަޝްރޫއުތަކެއް ރާއްޖޭގެ އިތުރުން އެމެރިކާގެ ނިއު ޔޯކާއި އޮސްޓްރޭލިއާގެ ސިޑްނީގައި ވެސް އަންނަނީ ހިންގަމުންނެވެ.\nއިތުރު ލިޔުންތައް ސިންގަޕޫރު އިގްތިސާދު ބިން ހިއްކުން ޓޫރިޒަމް ޓޫރިޒަމް މިނިސްޓްރީ ކުރީގެ މިނިސްޓަރު މޫސާ ޒަމީރު ޓޫރިޒަމް މިނިސްޓަރު\nފުވައްމުލަކުގައި 500 ކޮޓަރީގެ ސިޓީ ހޮޓަލެއް އަޅަނީ


Covid-19: V media ge habareh ge surukhee isslaahu kuran MMC inn an'gaifi | Mihaaru\nކޮވިޑް-19: ވީމީޑިއާގެ ޚަބަރެއްގެ ސުރުޚީ އިސްލާހު ކުރަން މީޑިއާ ކައުންސިލުން އަންގައިފި\nމޯލްޑިވްސް މީޑިއާ ކައުންސިލް (އެމްއެމްސީ) ގެ ބައްދަލުވުމެއްގެ ތެރެއިން: އެ ކައުންސިލުން ވަނީ ވީމީޑިއާގެ ހަބަރެއް އިސްލާހު ކުރަން އަންގާފައި---\n10 މާޗް 2020 - 11:14\nކޮވިޑް-19 ބައްޔާ ގުޅޭ ގޮތުން ވީމީޑިއާގައި ޝާއިއު ކުރި ޚަބަރެއްގެ ސުރުޚީ އިސްލާހު ކުރުމަށް މޯލްޑިވްސް މީޑިއާ ކައުންސިލް (އެމްއެމްސީ) އިން އަންގައިފި އެވެ.\nވީމީޑީއާގެ ސީއީއޯ މުހައްމަދު ޒަހީނަށް އެމްއެމްސީން އިއްޔެ ފޮނުވި ސިޓީއެއްގައި ބުނީ "ފޯކައިދޫ ރައްޔިތުން ބިރުވެރިކަމެއްގެ ތެރޭގައި" ނަމުގައި ލިޔެފައިވާ ޚަބަރުގެ ސުރުޚީ އިސްލާހު ކުރަން އަންގާ ކަމަށެވެ. އަދި އެ ކަމާ ގުޅޭގޮތުން ކަމާބެހޭ ފަރާތްތަކުން ފަހުގެ މައުލޫމާތު ހޯދައި އާ ޚަބަރެއް ލިޔުމަށް ވެސް އެމްއެމްސީގެ ސިޓީގައި ވީމީޑިއާ އަށް އެންގި އެވެ.\nމީޑިއާތަކުން ގެނެސްދޭ ޚަބަރުތައް އިސްލާހުކޮށް، ވަކި ގޮތަކަށް ލިޔުންތައް ލިޔަން އެންގުމަކީ މީޑިއާ ރެގިއުލޭޓަރީ ބޮޑީތަކުން ފަހަކަށް އައިސް ކުރަމުންދާ ކަމެއް ނޫނެވެ. އެކަމަކު، މިހާރު ހަލުވިކަމާ އެކު ފެތުރެމުންދާ ކޮވިޑް-19 އާ ގުޅޭ ޚަބަރުތައް ލިޔުމުގައި ސަމާލުވުމަށާއި ދޮގު ޚަބަރު ނުފެތުރުމަށް އެމްއެމްސީން ވަނީ މީޑިއާތަކަށް އަންގައިފަ އެވެ. އަދި މި ދަނޑިވަޅުގައި ބްރޯޑްކާސްޓަރުން ގެނެސްދޭ ޚަބަރާއި މައުލޫމާތު ވަރަށް ގާތުން މޮނިޓާ ކުރަމުން ގެންދާ ކަމަށް މޯލްޑިވްސް ބްރޯޑްކާސްޓިން ކޮމިޝަނުން ބުނެފައި ވެ އެވެ.\n"ވީއޮންލައިން" ގައި މިދިޔަ އާދިއްތަ ދުވަހު ލިޔެފައިވާ ޚަބަރުގައި ބުނެފައިވަނީ ކުރެއްދޫ ރިސޯޓްގައި މަސައްކަތް ކުރާ ފޯކައިދޫގެ ދެ މުވައްޒަފަކު އެ ރަށުގައި ހުއްޓައި ގޭގައި އައިސޮލޭޝަންގައި މަޑުކުރަން އެންގުމުން އެ ރަށު ތެރޭގައި ބިރުވެރިކަން ފެތުރިފައިވާ ކަމަށެވެ.\n"މިކަންތަކާ ގުޅިގެން ފޯކައިދޫ ސިފަވަނީ ފަޅު ރަށެއްގެ ގޮތުގައިކަމަށް މައުލޫމާތު ދިންމީހާ ބުންޏެވެ. އޭނާ ބުނީ އެރަށު ރައްޔިތުންގެ ކަންބޮޑުވުންތައް ވަނީ އިންތިހާއަށް ގޮސްފައި ކަމަށާއި، ބައެއް މީހުން ކާޑުގެ ބާވަތްތައްވެސް ގަނޑުކޮށް ގަނެ، އާންމު ރައްޔިތުން މިހާރު ތިބީ ވަރަށް ބޮޑު ހާސްކަމެއްގެ ތެރޭގައި ކަމަށެވެ.،" ޚަބަރުގައި ބެ އެވެ.\nއެމްއެމްސީން އާދިއްތަ ދުވަހު ނެރުނު ބަޔާނެއްގައި ބުނީ ކޮވިޑް-19 އާ ބެހޭ ގޮތުން ދޮގު ޚަބަރު ފަތުރާ ނޫސްތަކާ ދެކޮޅަށް ގާނޫނީ ފިޔަވަޅު އަޅާނެ ކަމަށެވެ. މި ދަނޑިވަޅުގައި އެކަށީގެން ނުވާ މައުލޫމާތު ފަތުރާ ނަމަ އެ މައުލޫމާތެއް ފަތުރާ މީޑިއާއަކަށް އެކަން އަންގައި އަދި އެންގުންތަކާ އެއްގޮތަށް އަމަލު ނުކޮށްފި ނަމަ "ގާނޫނީ ފިޔަވަޅު އަޅާނެ" ކަމަށް ވަނީ ބުނެފަ އެވެ.\nޗައިނާގައި މިދިޔަ އަހަރުގެ ޑިސެމްބަރު މަހު ފެތުރެން ފެށި ކޮވިޑް-19 ދުނިޔޭގެ އެކި ހިސާބުތަކަށް މިހާރު ފެތުރިފައި ވާއިރު އެންމެ ބޮޑު އެއް މައްސަލަ އަކީ ބައްޔާ ބެހޭ ގޮތުން ސައްހަ ނޫން މައުލޫމާތު ފެތުރުން ކަމަށް ސިއްހީ ތަޖުރިބާކާރުން ގެންދަނީ ބުނަމުންނެވެ. އެހެން ގައުމުތަކުގައި ވެސް އަންނަނީ ބައްޔާ ގުޅޭ ސައްހަ ނޫން މައުލޫމާތު ފެތުރުމާ ދެކޮޅަށް ފިޔަވަޅުތައް އަޅަމުންނެވެ.\nމިހާތަނަށް އެ ބައްޔަށް ރާއްޖޭން ހަ ބިދޭސީއަކު ވަނީ ޕޮޒިޓިވް ވެފަ އެވެ. އޭގެ ތެރެއިން ހަތަރު މީހުންނަކީ ކުރެއްދޫ އައިލެންޑް ރިސޯޓުގެ ބައެކެވެ. އަނެއް ދެ މީހުންނަކީ ބަތަލާ ރިސޯޓްގެ ދެ މީހުންނެވެ.\nނޫސްވެރިކަން މޯލްޑިވްސް މީޑިއާ ކައުންސިލް މީޑިއާ\n18 ކޮމެންޓް, 48 ރިއެކްޝަންސް\nކަލޭމެން ވަކި ކަންތަކުގަ ކީއްވެ ހިފާދަމަނީ، ތި މީޑިއާނެޓައް އަންގަބަލަ ސެންސަރު ކޮއްފަ އެއްޗެހި ދައްކަން، އަހަރެމެންގެ އިސްލާމީ މުޖުތަމައާ ހުޅޭގޮތައް...ކުދިންނާ އެއްކޮއް ގޭތެރޭގަ ބަލާލެވޭގޮތައް، އެ ހެޑްލައިން ކީއްވެ ގޯސްވީ، ބޭރު ގެސްޓުން ނާންނާނެ ތީތަ ބިރުން، އެމީހުން ދިވެއްސައް އެހާފަރިތައެއް ނުވާނެ....ކަލޭމެންގެ ރިޒުގު ބަންދެއްނުވާނެ\nއެހަބަރު ގެ އަލާ ކެނޑި ކިޔާނެ ބަޔަކު ކިޔާ ވާނެއެއްޗެއް ވީމަ ސިޓީ އަކުން މިއަންގަނީ ޙަބަރު ގެ ސުރުހީ ބަދަލު ކުރާށޭ. ހީހީ ހަލާކުވެދާނެ.\nބަލަ ތިޔަ މީޑިއާ ތަކުގެ ވާހަކަ ދައްކާއިރު ލައިވް ފުޓްބޯޅަމެޗުތަކުގައި ހެނެކަން ބިޔަރ އިސްތިހާރު އެދައްކަނީ ސެންސަރ ނުކޮއް މީގާނޫނީގޮތުން ހުއްދަކަމެއްތޯ ފެޝަން ޓީވީ އޭކިޔާ ތަނަކުން ބަރަހަނާ ހާލްގަ އަންހެން ވެރިން ހިގާތަން ހުއްދަތޯ ޓުރޭސް ޓީވީ އޭކިޔާ ލަވަޕުރޮގުރާމެއް މައިދަރީންނައް ބެލޭ ވަރެއްނުވޭ ކިސްކުރާ ތަނާއި ނިވާކަން ކުޑަ ހެދުން ލައިގެން ގައިގޯޅި ވާމަންޒަރު އެވެސް ސެންސަރުނުކޮއް ހުއްދަތޯ ޙަބަރެއްގެ ވާހަކަ އެކަންޏެއްނޫން ބައްލަވަންވަނީ\nކޮންމެ ސަބަބަކާހެދި ނަމަވެސް ހަދާންނެތިފައި އޮތްކަމެއް ހަދާންވިކަން ރަގަޅު. ޤައުމުގެ ދަރީންގެ އަޚްލާޤާއި މުޖުތަމަޢުގެ އެއްބައިވަންތަކަން އަދި އަދަބު އިޙްތިރާމް އާލާކުރުމުގައިވެސް މަސައްކަތް ކޮއްދެއްވާނެނަމަ ރަގަޅޭވެސް ހިތަށް އަރާ.\nނަންވާނީ ޔާމީން! އެކަމަކު އިބްރާހިމްވެސް މިކުޅެނީ އެއްކުޅިއެއް! އެކަމަކު ނަންވާނީ ޔާމީން!\nދެން ތިބޭ އަތްޖަހަން މިނިވަންކަން ލިބިއްޖެއްނުން. ދެން ފައިސާދީފާ ގަނެފަތިބޭނި ކިތައްމެ ނުރުހުނަސް ކަންބޮޑުވިއަސް ސަރުކާރު ރުހޭގޮތަށް ސަރުކާރުގެ ރަގަޅުވާހަކަ ލިޔަންޖެހޭނި ގަބޫލުކުރޭ މީއަނިޔާވެރި މަކަރުވެރި ބައެއް ތިބި ސަރުކާރެއް. ލދނ ސަރުކާރެއް. ދޮގާ މަކަރާ ހެދުން 1 ވަނައިގެ ސަރުކާރެއް.\nޑިމޮކްރަސީއޭ ނޫސްވެރިކަމުގެ މިނިވަން ކަމޭ ކިޔައިގެން އައި މީހުން މި ހަދަނީ ކޯޗެއް! ތިހާ ވަރަކަށް ދެން ނޫސްވެރިކަމުގެ މިނިވަންކަން ދެވޭނީ. ހެޑްލައިންވެސް މި ޖެހެނީ އަންގަވާ ގޮތަކަށް ލިޔަން. ކުރީގައި ރައީސް އޮފީހުން ޚަބަރު ލިޔެފަ މީޑިޔާތަކަށް އަންގައިގެން އެ އެންގި ގޮތަކަށް ލިޔަން ޖެހުމެކޭ ކޮބާ ތަފާތަކީ މިހާރު؟\nތިޔަކަންތައް ކުރަނީ ޗައިނާއިން ފުރަތަމަ ކަންތައް ކުރިގޮތަށް. ހަބަރު ފެތުރުން ސެންސަރުކޮށްފަ ވައިރަހުގެ ވާހަކަ ދައްކާ ޑޮކްޓަރުންގެ އަނގަ ބަންދުކޮށްފަ. ތިގޮތަށް ކަންތައް ކޮށްގެން ރަގަޅެއް ނުވާނެ. ރައްޔިތުން ތިބީ ހަމަ ބިރުވެރިކަމެއްގެތެރޭ. މުޅި ދުނިޔެވެސް އޮތީ ބިރުވެރިކަމެއްގެތެރޭ. މިއީ ދުނިޔެ ތައްޔާރުވެފަ އޮތް ކަމެއް ނޫން. މިއީ ފޯކައިދޫ ތައްޔާރުވެފަ އޮތް ކަމެއް ނޫން. ފޯކައިދޫ ތައްޔާރުވެފަ އޮތީ ދިވެހި ލީގުގަ ކުޅެން.\nމީޑިޔާ ކައުންސިލަށް ހަޖަމު ނުވީތަ؟ ދެން އަތްޖަހާ!\nތަނަކަށް ނުރައްކާ ބައްޔެއް އަތުވެއްޖެއްޔާ ކޮންމެ ބަޔަކުވެސް ތިބޭނީ ބިރުން، ދެން އެވާހަކަ ނޫހުގެ ހެޑުލައިނުގަ ޖަހާނެގޮތް ބުނެދީބަލަ. މާލޭގެ ރައްޔަތުންވެސް މިވަގުތު ތިބޭނީ ބިރުން ވައިރެހަށް ޕޮޒިޓިވް މީހެއް އެދިއައީ މާލޭގަ ދެދުވަހު އުޅެފަ.


ލާދީނީ ބިލާ ދެކޮޅަށް ހުރިހާޕާޓީއަކުން އަޑުއުފުލުމަކީ އާދަޔާ ހިލާފު ކަމެއް: އަލީ ރަމީޒު | Sandhaanu\nއާއްމު ތަނެއްގައި ވަކިމީހަކީ އިސްލާމްދީނާ ހިލާފަށް ނޫނީ އިސްލާމްދީނާ ދެކޮޅުމީހެއްކަމަށް ބުނެ ތުހުމަތުކުރުން ފަދަ އަމަލު ހިންގުން ޖިނާއީ ކުށަކަށް ހަދަން ގާނޫނުލްއުގޫބާތު އިސްލާހުކުރަން ރައްޔިތުންގެ މަޖިލީހަށް ހުށަހެޅި ބިލާ ދެކޮޅަށް ޕާޓީތަކުން ކުރަމުން އަންނަ މަސައްކަތަތަކީ އާދަޔާ ހިލާފު ކަމެއްކަމަށް މަޝްހޫރު ދީނީ އިލްމުވެރިޔާ އަލީރަމީޒު ވިދާޅުވެއްޖެއެވެ.\nއަލީރަމީޒު ވިދާޅުވީ މި ބިލާ ދެކޮޅަށް ގިނަ މީހުން އަޑު އުފުލުމަކީ އިސްލާމް ދީނަށް މީހުންގެ މެދުގައި އޮތް ލޯބި ހާމަކޮށްދޭ ކަމެއް ކަމަށެވެ.\n” ހީލަތްތެރި ދެކިއުލާ ބިލާ ދެކޮޅަށް ހުރިހާ ޕާޓީ އަކަށް ނިސްބަތްވާ މީހުން އަޑު އުފުލަމުން ބަޔާންތަކުގައި ސޮއިކުރަމުން ދިއުމަކީ އާދަޔާ ހިލާފް ކަމެއް. މީ ދިވެހި ރައްޔިތުންގެ ހިތުގައ އިސްލާމް ދީނާ އޮތް ލޯބި ހާމަކޮށްދޭ އަލިގަދަ ހެއްކެއް” އަލީ ރަމީޒް ކުރެއްވި ޓްވީޓްގައި ވިދާޅުވެފައި ވެއެވެ.\nHeelaiytheri secular bilaa dhekolhah hurihaa party akah nisbaiy vaa meehun adu ufulamun bayaan thakuga soe kuramun dhiumakee aadhayaa khilaafu kameh. Mee Dhivehi Rayyithunge hithuga islam dheenah oiy loabi haamakohdhey aligadha hekkeh.\n— Ali Rameez (@aliramyz) June 19, 2021\nއަލީ ރަމީޒު އަކީ ރާއްޖޭގައި ދީނީ ހޭލުންތެރިކަން އިތުރުކުރުމަށް ގިނަ މަސައްކަތްތަކެއް ކުރަމުން އަންނަ ސަލަފު ޖަމިއްޔާގެ އިސް ހަރަކާތްތެރިއެކެވެ.\nމި ބިލާ ދެކޮޅަށް ރާއްޖޭގެ 100 އަށްވުރެ ގިނަ އިލްމުވެރިން ދެކޮޅު ހަދައިފައި ވާއިރު ރާއްޖޭގެ ގިނަ އަދަދެއްގެ ރަށްރަށުގެ ކައުސިލުންވެސް ވަނީ ބިލާ ދެކޮޅަށް ބަޔާންތައް ނެރެފައެވެ. އަދި އާންމުންގެ ތެރެއިންވެސް ގިނައަދަދެއްގެ ބަޔަކު ދަނީ މި ބިލާ ދެކޮޅަށް އަޑުއުފުލަމުންނެވެ.\nނަމަވެސް އެފަރާތަކަށް ނިސްބަތްކޮށް އާންމުގޮތެއްގައި ލާދީނީ ކަމަށް ތުހުމަތުކޮށް ބަސް ރައްދުވާ ކުރީގެ ރައީސް މުހައްމަދު ނަޝީދާއި އެމަނިކުފާނަށް ތާއީދު ކުރާ މީހުންއަންނަނީ މި ބިލު ފާސްކުރުމަށް ގިނަ މަސައްކަތް ތަކެއް ކުރަމުންނެވެ.\nގާނޫނުލްއުގޫބާތު އިސްލާހުކުރަން މި ބިލުގައި ހުށަހަޅަފައިވާ ކަންތައް:\nއާންމު ތަނެއްގައި ވަކި މީހަކީ އިސްލާމްދީނާ ހިލާފަށް ނޫނީ އިސްލާމްދީނާ ދެކޮޅު މީހެއް ކަމަށް ތުހުމަތު ކުރުމާއި، މީހެއްގެ އިސްލާމީ އަގީދާއާ ގުޅުވައި އެ މީހަކާމެދު ނަފްރަތު އުފެއްދުމުގެ އިތުރުން، މުސްލިމަކު ކާފަރެއްގެ ގޮތުގައި ސިފަކުރުމާއި އެކަމުގައި ބައިވެރިވުމަކީ ކުށެއްގެ ގޮތުގައި ކަނޑައަޅައިފަ އެވެ.\nއަދި އެފަދަ އަމަލެއް ހިންގުމާއެކު މީހަކާ ދެކޮޅަށް އަނިޔާވެރިވާން ގޮވާލުމާއި، ހިތްވަރު ދިނުމުގެ އިތުރުން ބައިވެރިވުމަކީ ވެސް ކުށެކެވެ.\nއަދި މީގެ އިތުރުން، މީހެއްގެ ސިޔާސީ ފިކުރަށް ބަލައި، އެމީހަކަށް ޖިސްމާނީ އަނިޔާއެއް ދިނުމާއި ބައިވެރިވުމާއި އެފަދަ ކަމެއް ރޭވުން ވެސް ވަނީ ކުށަކަށް ހަދަން މި ބިލުގައި ހުށަހަޅާފަ ވެއެވެ. އެ ކުށުގެ އަދަބެއްގެ ގޮތުގައި ކަނޑައަޅާފައިވަނީ ޖިނާޔަތުގެ ހަތަރެއް އަދި ފަސް ވަނަ ދަރަޖައިގެ ކުށެއްގެ ގޮތުގަ އެވެ. އެފަދަ ކުށެއް ސާބިތުވާ މީހަކަށް ދެ އަހަރާއި ހަތަރު އަހަރާ ދެމެދުގެ ޖަލު ހުކުމެއް އަންނާނެ އެވެ.\nމީގެ އިތުރުން، މީހެއްގެ ނަސްލަށާއި، އުފަންވީ ގައުމަށް ނުވަތަ ކުލަޔަށް ބަލައި، އެމީހަކަށް ޖިސްމާނީ އަނިޔާއެއް ދިނުމާއި، ބައިވެރިވުމާއި ރޭވުމަކީ ވެސް ކުށެއް ކަމަށް އެ އިސްލާހުގައި ބުނެފައިވެ އެވެ. މި ފަދަ އަމަލެއް ހިންގައިގެން މީހެއްގެ ފުރާނަ ގެއްލިއްޖެނަމަ، އެ މީހަކަށް މަރުގެ އަދަބު ނޫނީ އުމުރަށް ޖަލަށް ލުމުގެ އަދަބު އެ އިސްލާހުގައި ވަނީ ކަނޑައަޅައިފަ އެވެ.\nއަދި، އޭގެ ތެރެއިން ކުށެއް ކުރީ މީހަކު ރަހީނުކޮށްގެން، ޖިންސީ އަނިޔާ ދީގެން ނޫނީ މަރާލާނެ ކަމުގެ އިންޒާރު ދީގެން ނަމަ، އަދަބެއްގެ ގޮތުގައި 15 އަހަރުގެ ޖަލު ހުކުމެއް އަންނާނެނެއެވެ.\nބިން ޙައިދަރު ޖޫން 20, 2021 At 10:04 ޕމ\nގައުމުގެ ފިތުނަޔާއި މެގަރ ކަރަޕްޝަން ހުއްޓުވުމަށް އޮތް އެންމެ ރަނގަޅު އެއްގޮތަކީ ރައްޔަތުމީހާއަށް އުގެނައިދިނުން. މި ޕާޓީ ސިސްޓަމު ހަދިގެން ރައްޔަތުން އަތުލާ ޓެކްސް ބޮޑުކޮށްގެން ޑީލް ހަދައިގެން ދީނައްޓަކާއި ގައުމައްޓަކައި ރައްޔަތުންނަށްޓަކައޭ ގޮވާ ގޮވެލިފަތި ގޮވައިގެން ދަގާއި މަކަރާ ޙީލަތުން އެއްބަޔަކަށް ފަހު އަނެއްބަޔަކު ވައްކަން ކުރަން މި ބޭނުން ކުރާ ސިސްޓަމް އުވާލަން މަސައްކަތްކުރުން: އެނޫން ގޮތެއް ދެނެއް ނެތެވެ. އެހެނީ ޕާޓީ ސިސްޓަމުގެ ދަށުން ވެރިކަމުގައި ގިނައިން ތިބީ ޖާހިލު ނުލަފާ ޢަމަލުތަކަށް ބާރުއަޅާ ކޮންމެފަދަ ޖަރީމާއެްވެސް ދައުލަތުްގެ ނަމަުގައި ހިންގަފާނެ ނުލަފާ ފަހުލަވާނުންނެވެ. އަދި ގިނައީ ހަރުކަށި ނުބައި ނުލަފާ ވެރިންވެސް މެއެވެ.\nވީމާ ހިނގާބަލ މިކަން ރައްޔަތުމީހާ އަށް ބުނެދީ ގިނަބަޔަކުވެގެން ޕާޓީ ސިސްޓަމު އުވާލުމަށް ޕެޓީޝަނެއް ހަދަން! 60% މީހުން ސޮއި ހޯދިއްޖެނަމަ ސްޕްރީމް ކޯޓަށް ގާނޫނުގެ އެމާއްދާ އުވާލަން ރައްޔަތުންގެ ފަރާތުން ހުށަހަޅާނީއެވެ. އެނޫންގޮތެއް ދެނެއް ނެތެވެ. އޭރުން ގޮޅާބޯ ގޮވުމާއި. ބޮޑިބަތް ޖަމީލު ގޮވުމާއި ކަޅު ކާޅޭ ގޮވުމާއި ރާގޮނޑި ރާޖާ ގޮވުމައި ލާދީނީ އޭ ގޮވުމާއި މިހުރިހާކަމެއް ކޮންޓުރޯލް ކޮށްލެވޭނެއެވެ. އަޅެ ވިސްނާލަމާތޯއެވެ؟\nމޫސާ މުހައްމަދު ޖޫން 20, 2021 At 10:14 ޕމ\nޝެއިޚު ޢަލީ ރަމީޒް އާއި ސަލަފުންވެސް ހިތްބަރު ނުކުރެއްވުން އެދެމެވެ. މިގައުމުގެ ލާދީނީ ކަންތަކާއި ގައުމު ދީނީގޮތުން ހަމަ މަގަަށް ނޭޅުވުމުގެ ޒިންމާ ތިބޭފުޅުން ނާއި ދެން ދީނީ ޕާޓީ ހަދައިގެން ދީނުގެ ނަމުގައި ގޭމް ޖައްސާ ގުރޫޕާއި އެހެން ޢިލްމްވެރިންވެސް ނަންވަންޖެހެއެވެ. އެހެނީ ތިމާ މެން ގައުމުގައި ހަމަ އުޅެނިކޮށް ލާދީނީ ކުދިންކޮޅު ތިބައިމީހުންގެ ވެރިންނަށްވެ ތިބޭފުޅުން ބޮލަށް ރުނީނޫންތޯއެވެ. ވީމާ އަދިވެސް ވިސްނާލައްވާފަ ތި ބޭފުޅުން ޢިލްމުވެރިންގެ ގޮތުގައި ގައުމީ އެޖެންޑާ އެއް އޮވެގެން ފޭކް ނުޖައްސާ އެކަކަށްވުރެ އަނެކާ މޮޅުކަން ތަގުވާވެރިކަން ދައްކަން ނޫޅެ އެއްބައިވަންތަ އެއްބައެއްވަންތަ އަޚުންތަކެއްކަމަށް ރައްޔަތުންނަށް ދައްކަވާށެވެ. އެދުވުހުން ލާދީނީ ކުދިވެރިން ބޮނދާފާނެއެވެ. އެނޫނީ ދެން އެކުދިންނަށް ސަނާކިޔައިގެން ޖިޒިއަދީގެން ތިބާމެންގެ ގެގައި ތިބާ އުޅެން ދަސްކުރައްވާށެވެ. ވަރަށް ސަލާމް!\nމަންމަނު ޖޫން 21, 2021 At 8:01 އމ\nކަލާކޮއްޓަކާ މިގައުމުން ޕާރޓީ ނިޒާމް އުވާލެވޭނެ މަގެއް ހޯދަން ވިސްނަވާބައްލަވާށެވެ. އެކަމަކާހުރެ ދަންނަބޭކަލުންނަށްވެސް މިހާރު މަގުއޮޅޭ ހިސާބަށް ދަނީއެވެ. އެހެންނާފަހެ، އެއްގުރުއާނުން އިލްމު ލިބިވަޑައިގެން ތިއްބެވި އިލްމުވެރިންވެސް އެއްކަމެއްގައި މުޅިން އިދިކޮޅު ވިސްނުންވެސް ބައެއްފަހަރު އެބަ ހާމަކުރައްވައެވެ. ބިން ހައިދަރާއި މޫސާ މުޙަންމަދުއެ ހާމަކުރެއްވީ މިއަދުގެ ޙާލަތެވެ.


މާލޭގެ ބާރުހުރި މީހުންނަށް ލ. ގަމުން ހިލޭ 512 ގޯތި ދީފައި އެބަހުރި: އަލީ ހުސައިން – Dhen.mv\nމާލޭގެ ބާރުހުރި މީހުންނަށް ލ. ގަމުން ހިލޭ 512 ގޯތި ދީފައި އެބަހުރި: އަލީ ހުސައިން\nFebruary 10, 2020 - 9:40 pm\nމާލޭގެ ބާރުހުރި ފަރާތްތަކަށް ހިލޭ ލ.ގަމުން 512 ގޯތި ދީފައި އެބައޮތް ކަމަށް ކެންދޫ ދާއިރާގެ މެމްބަރު އަލީ ހުސެއިން ވިދާޅުވެއްޖެއެވެ.\nއަލީ ހުސައިން މިހެން ވިދާޅުވީ، މާލެއަށް ދިމާވެފައިވާ ތޮއްޖެހުމުގެ މައްސަލައަކީ ފަލަސްތީނުގެ ރައްޔިތުން އަތުން އެމީހުންގެ ބިންތައް އެހެން ބަޔަކު ފޭރިގަނެފައިވާ ފަދަ މައްސަަލައެއް ގޮތައް ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ އެމްޑީޕީ މެންބަރު އަދި އެމްޑީޕީގެ ޕާރަލަމެންޓަރީ ގްރޫޕުގެ ޑެޕިއުޓީ ލީޑަރު ޙުސައިން ޝަހީމް (އަނދުން ހުސައިން) ދެއްކެވި ވާހަކަތަކަތާއި ގުޅިގެން ކުރެއްވި ޓްވީޓެއްގައެވެ.\nއަލީ ހުސެއިން މިރޭ ވިދާޅުވީ "ފަލަސްތީނު"ގެ ބާރުހުރި މީހުންނަށް ހިލޭ ލ. ގަމުން ދީފައިވާ 4000 އަކަފޫޓުގެ 512 ގޯތި އެބަ އޮތް ކަމަށެވެ.\n"ބާރުހުރި އެހެން މީހުންނަށް ފޮނަދޫ، ތުުސްދޫ، ހިންމަފުށި، ކާށިދޫ އަދި ހަނިމާދޫން ދޫކޮށްފައިވަނީ ކިތައް ގޯތި؟ މާލޭގެ ވެސް ނިކަމެތި މީހުންނަށް އެއިންތާކުންވެސް ގޯތި ލިބިފައި ނެތް" އަލީ ވިދާޅުވިއެވެ.\nއަނދުން ހުސެއިން އެގޮތަށް ވާހަކަދެއްކުމާއި ގުޅިގެން އެމްޑީޕީ މެމްބަރުން ހިމެނޭ ގޮތަށް ގިނަބައެއްގެ ފާޑުކިޔުންތައް އޭނާއަށް ދަނީ އަމާޒުވަމުންނެވެ.


Bilakaa dhekolhah Hong Kong gai bodethi muzaaharaathakeh | Mihaaru\nލެޖިސްލޭޓިވް ކައުންސިލްގެ ބޭރުގައި މުޒާހަރާކުރަނީ: މިއީ ހޮންގް ކޮންގްގައި މިހާތަނަށް ފެނުނު އެންމެ ބޮޑެތި މުޒާހަރާތައް\nބިލަކާ ދެކޮޅަށް ހޮންގް ކޮންގްގައި ބޮޑެތި މުޒާހަރާތަކެއް\n12 ޖޫން 2019 - 10:34\nކުށުގައި ތުހުމަތުކުރެވޭ މީހުން ޗައިނާއާ ހަވާލުކުރެވޭ ގޮތަށް ގާނޫނަށް ގެންނަން އުޅޭ ބަދަލުތަކާ ދެކޮޅަށް ހޮންގް ކޮންގްގައި ފަށައިގެން އުޅޭ މުޒާހަރާ ބޮޑުވެ، އެންމެ ފަހުން ބިލަށް ބަހުސްކުރުން ފަސްކޮށްފި އެވެ.\nއެތައް ހާސް ބަޔަކު ނުކުމެ ސަރުކާރު އޮފީސްތަކުގެ ވަށައިގެންވާ މަގުތައް ވަނީ ބަންދުކޮށްފަ އެވެ. އަދި ފުލުހުން ގެންދަނީ ޕެޕާ ސުޕްރޭ ޖަހަމުން، މީހުން ދުރުކުރުމުގެ މަސައްކަތް ވެސް ކުރަމުންނެވެ. ފުލުހުން ބުނާ ގޮތުގައި ބާރުގެ ބޭނުން ކުރަން އެ މީހުން ތިބީ ތައްޔާރުވެގެންނެވެ.\nހޮންގް ކޮންގްގެ ލެޖިސްލޭޓިވް ކައުުންސިލް (ލެގްކޯ) އިން ނެރުނު ބަޔާނެއްގައި ބުނީ ބިލްގެ ދެވަނަ ކިޔުން މިހާރު ވަނީ ފަސްކޮށްފައި ކަމަށެވެ.\nޗައިނާ ސަރުކާރާ އެއްކޮޅު މީހުންގެ މެޖޯރިޓީ އޮންނަ ލެގްކޯ އިން ބުނި ގޮތުގައި ބިލްގެ ކިޔުން ދެން އޮންނާނެ ދުވަހެއް މެމްބަރުންނަށް ފަހުން އަންގާނެ އެވެ.\nޗައިނާގެ ދަށަށް 1997 ގައި ހޮންގް ކޮންގް ދިޔަ ނަމަވެސް ޗައިނާގެ އެހެން ހިސާބުތަކަށް ވުރެ އެތަނުގެ މިނިވަންކަން ބޮޑެވެ. އަދި ޝަރުއީ ނިޒާމް ވެސް ފުރިހަމަވެފައި، މީޑިއާގެ މިނިވަންކަން ވެސް އޮވެ އެވެ. މުޒާހަރާކުރުމާއި ހައްގުތަކަށް ވަކާލާތުކުރުމަކީ ވެސް، ކުރިން އިނގިރޭސިންގެ ދަށުގައި އޮތް ވިޔަފާރީގެ މައި މަރުކަޒެއްގެ ގޮތުގައި ބެލެވޭ ހޮންގް ކޮންގްގައި ހުއްދަ ކަންކަމެވެ.\nއެކަމަކު ޗައިނާގައި އެއިން އެއްވެސް ކަމެއް ނުކުރެވެ އެވެ. އަދި ޗައިނާގެ ޝަރުއީ ނިޒާމަކީ މިނިވަން ދާއިރާއެއް ނޫނެވެ. އެހެންކަމުން، ތުހުމަތުކުރެވޭ މީހާގެ ހައްގުތައް، ޑިމޮކްރެޓިކް ތަންތަނުގައި ހިމާޔަތްވާ ގޮތަށް، ޗައިނާގައި ހިމާޔަތެއް ނުވެ އެވެ.\nމިހާރު ބަހުސްކުރަމުން އަންނަނީ ކުށްވެރިން ބަދަލުކުރުމާ ބެހޭ ގާނޫނަށް ގެންނަން އުޅޭ އިސްލާހުތަކާ ބެހޭ ބިލެކެވެ. ބިލާ ދެކޮޅު މީހުން ބުނާ ގޮތުގައި ޗައިނާގެ ޝަރުއީ ނިޒާމުގައި ބާރުގެ ބޭނުންކޮށްގެން ކުށްކުށަށް މީހުން އެއްބަސްކުރުވުމާއި ހެކި ނެތަސް މީހުން ހައްޔަރުކުރުމުގެ އިތުރުން އަނިޔާކުރުން ވެސް އޮވެ އެވެ.\nހޮންގް ކޮންގް ސަރުކާރުން ބުނާ ގޮތުގައި ހަވާލުކުރާ މީހުންގެ އިންސާނީ ހައްގުތައް ކަށަވަރުކުރެވޭނެ ގޮތްތައް ގާނޫނުގައި ހަމަޖައްސާނެ އެވެ. އަދި އާންމުން ކަންބޮޑުވާ ކަންކަމަށް ފިޔަވަޅު އެޅޭނެ ގޮތްތައް ވެސް ބިލްގައި ހިމެނޭނެ ކަމަށް ސަރުކާރުން ބުނެ އެވެ.\nހޮންގް ކޮންގްގައި ކުރިއަށް ދާ މުޒާހަރާގެ ބައެއް ބައިވެރިން ފުލުހުން ބޭނުންކޮށްފާނެ ބާރަކަށް ތައްޔާރުވެގެން\nއެކަމަކު އެ ޔަގީންކަން ދިނަސް މިހާރު ހޮންގް ކޮންގް އިން ފެންނަނީ ޗައިނާއާ އެތަން ހަވާލުކުރި ފަހުން ކުރި އެންމެ ބޮޑެތި މުޒާހަރާތަކެވެ. މި މުޒާހަރާތަކުގައި ގިނައިން ބައިވެރިވަނީ ޒުވާނުންނާއި ދަރިވަރުންނެވެ.\nބިލާ ދެކޮޅަށް ހޮންގް ކޮންގް ވަރަށް ގިނަ ދާއިރާތަކުން ގެންދަނީ އަޑުއުފުލަމުންނެވެ. އޭގެ ތެރޭގައި ސްކޫލްތަކާއި ގާނޫނީ ވަކީލުންނާއި ވިޔަފާރިވެރިން ހިމެނެ އެވެ. އެ މީހުން ވަނީ ބިލާ މެދު ކަންބޮޑުވުން ފާޅުކޮށް އެތައް ސަތޭކަ ޕެޓިޝަނެއް ހުށައަޅައިފަ އެވެ.\nސަތޭކައަށް ވުރެ ގިނަ ވިޔަފާރިތަކުން ބުނީ މިނިވަންކަމަށް ގޮވާލާ މުޒާހަރާތަކަށް މުވައްޒަފުން ދޫކުރުމުގެ ގޮތުން ތަން ބަންދުކުރާނެ ކަމަށެވެ. އަދި 4،000 އަށް ވުރެ ގިނަ ޓީޗަރުން ބުނާ ގޮތުގައި އެ މީހުން ހަޅުތާލު ވެސް ކުރާނެ އެވެ.\nމުޒާހަރާތައް އިންތިޒާކުރާ ފަރާތްތަކުން ބުނާ ގޮތުގައި މިދިއަ އާދިއްތަ ދުވަހު މިލިއަނަކަށް ވުރެ ގިނަ މީހުން މަގުތަކަށް ނުކުތެވެ. އެކަމަކު ފުލުހުން ބުނާ އަދަދަކީ 240،000 އެވެ.\nސުލްހަވެރިކަމާ އެކު އެ ބޮޑު މުޒާހަރާ ނިމުނަސް އޭގެ ފަހުން ފުލުހުންނާއި މުޒާހަރާގެ ބައެއް ބައިވެރިންނާ ދެމެދު ހަމަނުޖެހުން ހިނގައި، ބައެއް މީހުން ޒަހަމްވި އެވެ.\nހޮންގް ކޮންގްގެ ޗީފް އެގްޒެކްޓިވް ކެރީ ލެމްއަކީ ޗައިނާއާ އެއްކޮޅު ބޭފުޅެކެވެ. އޭނާ ވަނީ މުޒާހަރާތަކާއި ހަޅުތާލުތަކާ މެދު އިންޒާރު ވެސް ދެއްވައިފަ އެވެ. ސްކޫލްތަކާއި ބެލެނިވެރިންނާއި ޔޫނިއަންތަކާއި ވިޔަފާރި ކުންފުނިތަކަށް އޭނާ ގޮވާލެއްވީ އެފަދަ ހައްދުން ނެއްޓޭ ފިޔަވަޅުތަކަކަށް މަރުހަބާ ކިޔާ ނަމަ އެކަމާ މެދު ސީރިއަސްކޮށް ވިސްނުމަށެވެ.\nގާނޫނަށް އިސްލާހު ގެންނަނީ ކީއްވެ؟\nމިހާރު ގެންނަން އުޅޭ އިސްލާހުތަކުގައި ވާ ގޮތުން ޗައިނާ އާއި ތައިވާން އަދި މަކާއޯގެ ރަސްމީ ފަރާތްތަކުން އެދިއްޖެ ނަމަ ތުހުމަތުކުރެވޭ މީހާ އެތަންތަނާ ހަވާލުކުރަން ޖެހޭނެ އެވެ. މި ބަދަލު ގެންނަން އުޅެނީ މިދިއަ އަހަރުގެ ފެބްރުއަރީ މަހު ހޮންގް ކޮންގްގެ 19 އަހަރުގެ ފިރިހެނަކު އޭނާގެ 20 އަހަރުގެ ލޯބިވެރިޔާ ތައިވާންގައި މަރާލިކަމުގެ ތުހުމަތު އެޅިފައި އޮއްވާ ފިލައިގެން ހޮންގް ކޮންގް އަށް ދިޔުމުންނެވެ. އޭރު ދެ މީހުން ގެންދިޔައީ އެކުގައި ޗުއްޓީ ހޭދަކުރަމުންނެވެ. އަދި ލޯބިވެރިޔާ މަރާލި އިރު އޭނާ އިނީ ބަލިވެ އެވެ.\nފިރިހެންމީހާ ތައިވާނާ ހަވާލުކުރަން ތައިވާނުން އެދުނު ނަމަވެސް ކުށްވެރިން ބަދަލުކުރުމުގެ އެއްބަސްވުމެއް ހެދިފައި ނެތުމުން އެކަން ކުރެވޭ ގޮތެއް ނުވި އެވެ.\nމިހާރު އޮތް ގާނޫނަށް އިސްލާހު ގެނަޔަސް ހޮންގް ކޮންގްގެ ރަސްމީ ފަރާތްތަކުން ބުނީ އެގޮތަށް ހަވާލުކުރާ މީހުންނާ މެދު ގޮތެއް ނިންމާނީ ހޮންގް ކޮންގްގެ ކޯޓުތަކުން ކަމަށެވެ. އަދި އާންމުންގެ ރުހުން ހޯދުމުގެ ގޮތުން ބިލަށް ވަނީ އެހެން ބަދަލުތަކެއް ވެސް ގެނެސްފަ އެވެ. އެއީ މަދުވެގެން ހަތް އަހަރުގެ ހުކުމެއް ނާންނަ އެއްވެސް ކުށެއްގެ ތުހުމަތުގައި މީހުން ޗައިނާއާ ހަވާލުނުކުރުމެވެ. އަދި ސިޔާސީ ގޮތުންނާއި ދީނީ ކަންކަމާ ގުޅުވައިގެން އެއްވެސް މީހަކު ފޮނުވާނުލާނެ ކަމަށް ވެސް ރަސްމީ ފަރާތްތަކުން ބުނެ އެވެ.\nހޮންގް ކޮންގް އާއި ޗައިނާގެ ދެ ނިޒާމް\nއިނގިިރޭސންގެ އަތްދަށުގައި 1841 އިން ފެށިގެން 1997 އާ ހަމައަށް އޮތް ހޮންގް ކޮންގް ޗައިނާއާ ހަވާލުކުރީ، ޗައިނާގައި އޮންނަ ނިޒާމްތަކާ ހިލާފަށް ވަރަށް ގިނަ ކަންކަން، ބޭސިކް ލޯގެ ގޮތުގައި މަޝްހޫރު ކުޑަ ގާނޫނުއަސާސީއަކުން، ކަށަވަރުކޮށްފަ އެވެ. އެކަމަކު ބޭސިކް ލޯގެ މުއްދަތަކީ 50 އަހަރެވެ.\nމިހާތަނަށް ވެސް ހޮންގް ކޮންގް ހިންގަމުން އަންނަނީ "އެއް ގައުމެއް، ދެ ނިޒާމެއް"ގެ އުސޫލުތަކުގެ ދަށުންނެވެ. އެގޮތުން ހޮންގް ކޮންގްގައި މިނިވަން ޝަރުއީ ނިޒާމެއް އޮވެ އެވެ. އަމިއްލަ ގާނޫނުތައް ހެދެ އެވެ. އިގުތިސާދީ ނިޒާމް ތަފާތެވެ. އަދި ފައިސާގެ ގޮތުގައި ހޮންގް ކޮންގް ޑޮލަރު ބޭނުންކުރެވެ އެވެ.\nޗައިނާއަށް ބާރު ލިބެނީ ހާރިޖީ ގުޅުންތަކާއި ދިފާއީ ބައިގަ އެވެ. އަދި ޗައިނާ އާއި ހޮންގް ކޮންގްއާ ދެމެދު ދަތުރުކުރަން ވިސާ ނުވަތަ ހުއްދައެއް ބޭނުންވެ އެވެ.\nބޭސިކް ލޯގެ މުއްދަތު 2047 ގައި ހަމަވުމުން ހޮންގް ކޮންގްގެ އެތެރޭގެ މިނިވަންކަމާ މެދު ވާނެ ގޮތެއް ސާފެއް ނޫނެވެ.\nއިތުރު ލިޔުންތައް ހޮންކޮންގް ޗައިނާ މުޒާހަރާ\nހޮންގް ކޮންގްގައި އުއިގޫރު މުސްލިމުންނަށް ތާއީދުކޮށްފި\nހޮންކޮންގު މުޒާހަރާ އަށް ހިތްވަރުދޭން ކޭކުގައި މެސެޖެއް


Majlis Chuttee ah: Muhinmu dhe masahkatheh nunimi!\nޗުއްޓީއަށް ދިޔައިރު، މުހިންމު ދެކަމެއް ނުނިމި!\nމަޖިލިސްގެ ފުރަތަމަ ދައުރު ޗުއްޓީއަށް ދިޔައިރު މަޖިލީހުގެ މަސައްކަތް ދައުކުވައިދޭ އިންފޯގްރެސްފިކްސްއެއް އަވަސް އިންފޯގްރެފިކްސް | އަބްދުﷲ ޝަފީއު (އަބޯ)\nނަވާރަ ވަނަ ރައްޔިތުންގެ މަޖިލީހުގެ ފުރަތަމަ ދައުރަށް ހުށަހެޅުނު ކަންކަމުގެ ތެރެއިން 70 ޕަސެންޓް މަސައްކަތް ނިންމުމަށްފަހު، ރައްޔިތުންގެ މަޖިލީސް ޗުއްޓީއަށް ދިޔައީ މިމަހުގެ ފަސް ވަނަ ދުވަހު އެވެ. އާ މަޖިލީހުގެ މަސައްކަތްތަކުގެ ސުޕީޑް ބާރު ނަމަވެސް، ފުރަތަމަ ދައުރަށްފަހު މެންބަރުން ޗުއްޓީއަށް ވަޑައިގެންނެވިއިރު މުހިންމު ދެ މައްސަލައަކަށް އޮތީ ގޮތް ނުނިންމަ އެވެ.\nއޭގެ ތެރެއިން އެއް ކަމަކީ ހުސްވެފައިވާ އިންފޮމޭޝަން ކޮމިޝަނަރު ކަމުގެ މަގާމަށް ބޭފުޅަކު އައްޔަން ކުރުމަށް މަޖިލީހުން ރުހުން ދިނުމުގެ މައްސަލަ އެވެ. އިންފޮމޭޝަން ކޮމިޝަނަރު ކަމުގެ މަގާމުގައި ކުރިން ހުންނެވި އަބްދުލްއަޒީޒު ޖަމާލު އަބޫބަކުރުގެ މަގާމުގެ މުއްދަތު ހަމަވީ މިދިޔަ ޖުލައި މަހުގެ 22 ގައެވެ. އެހެންކަމުން އިންފޮމޭޝަން ކޮމިޝަނަރުގެ މަގާމު ހުސްވެ ގާނޫނީ ހުސްކަމެއްގެ ތެރޭގައި އޮންނަތާ ދޮޅު މަހަށްވުރެ ގިނަ ދުވަސްވީ އެވެ.\nއިންފޮމޭޝަން ކޮމިޝަނަރުކަމަށް ކުރިމަތިލުމަށް ހުޅުވާލި ފުރުސަތުގައި ނުވަ ބޭފުޅަކު އެ މަގާމަށް ކުރިމަތި ލެއްވި އެވެ. ނަމަވެސް އެ މަގަމާށް އައްޔަން ކުރަން ރައީސް އިބްރާހިމް މުހައްމަދު ސޯލިހު ޖިލީހަށް ފޮނުއްވެވީ ހަތަރު ބޭފުޅެއްގެ ނަމެވެ.\nރައީސް މަޖިލީހަށް ފޮނުވި ނަންތައް\nހުސައިން ފިޔާޒް މޫސާ، އަތަމާގެ، ތ. ވިލުފުށި\nއަހުމަދު ފަޔާޒު ހަސަން، މ. ހަޒާރީވިލާ\nއަހުމަދު އާހިދް ރަޝީދު، ހ. ގްރޫއަ\nފާތިމަތު ސައުޝަން، މ. ވެންކޫވަ\nރައްޔިތުންގެ މަޖިލީހުގެ މިނިވަން މުއައްސަސާތަކާބެހޭ ކޮމެޓީއަށް މި މައްސަލަ ފޮނުވުމުން އެ ބޭފުޅުންނާ ކޮމެޓީން ވަނީ އިންޓަވިއުކޮށްފަ އެވެ. އަދި އެ ހަތަރު ނަމާ ގުޅޭ ގޮތުން އާންމުންގެ ހިޔާލު ހުށަހެޅުމަށް ރައްޔިތުންގެ މަޖިލީހުން އޮތީ ހުޅުވާލާފައެވެ.\nނަމަވެސް މި މައްސަލައާމެދު ވަކި ގޮތެއް ނުނިންމާ ރައްޔިތުންގެ މަޖިލީހުގެ މެންބަރުން ވަނީ ޗުއްޓީއަށް ގޮސްފަ އެވެ. ޗުއްޓީއަށްފަހު މެންބަރުން މަސައްކަތަށް އެނބުރި ވަޑައިގަންނަވާނީ މަސް ދުވަސް ފަހުންނެވެ. އެހެންކަމުން ކުރިއަށް އޮތް މަސްދުވަސް ވެސް ހޭދަވެގެން ދާނީ އިންފޮމޭޝަން ކޮމިޝަނަރުގެ މަގާމު ހުސްކޮށް އޮވެއެވެ.\nއިންފޮމޭޝަން ކޮމިޝަރުގެ އޮފީހަކީ މައުލޫމާތު ހޯދައި ލިބިގަތުމުގެ ހައްގުގެ ގާނޫނުގެ ދަށުން ޖުލައި 13، 2014 ގައި އުފައްދާފައިވާ އޮފީހެކެވެ. އެ އޮފީހުގެ މަގްސަދަކީ ދައުލަތުގެ އިދާރާތަކުން މައުލޫމާތު ހާމަ ކުރުމަށް ހުރި ހުރަސްތައް ނައްތާލައި ވީހާ ވެސް ބޮޑަށް މައުލޫމާތު ހާމަ ކުރުމަށް ފުރުސަތު ހުޅުވާލުމެވެ.\nރައްޔިތުންގެ މަޖިލީހުގެ ޖަލްސާއެއް ކުރިޔަށް ދަނީ\nމީގެ އިތުރުން މޯލްޑިވްސް ބްރޯޑްކާސްޓިން ކޮމިޝަން (ބްރޯޑްކޮމް) ގެ މެންބަރު ކަމަށް އައްޔަން ކުރަން ރައީސް އިބްރާހިމް މުހައްމަދު ސޯލިހަށް ފެނިވަޑައިގަންނަވާ މެންބަރުންގެ ނަންތައް މަޖިލީހަށް ފޮނުއްވެވި ނަމަވެސް އެ މައްސަލާގައިވެސް އަދި ގޮތްތަކެއް ނިންމާފައެއް ނުވެއެވެ.\nބްރޯޑްކޮމަށް ދެ މެންބަރުން އައްޔަން ކުރަނީ އެ ކޮމިޝަނުގެ ކުރީގެ މެމްބަރު އިސްމާއީލް ސޮފްވާނާއި ހަސަން ނަބާހު މި ދިޔަ މެއި މަހު އިސްތިއުފާ ދެއްވާފައިވާތީ އެވެ. އެ ދެ ބޭފުޅުން ކޮމިޝަނުން އިސްތިއުފާ ދެއްވީ، ކޮމިޝަންގެ ވަކިވަކި މެންބަރުންގެ މައްސަލަތައް މަޖިލީހުގެ ކޮމިޓީން ބަލަން ފަށާފައި ވަނިކޮށެވެ.\nއެހެންކަމުން ބްރޯޑްކޮމްގެ ދެ މެންބަރެއްގެ މަގާމު ހުސްވެފައިވާތާ ތިން މަހަށްވުރެ ގިނަ ދުވަސްވަނީ ވެފައެވެ. އެ ދެ މަގާމަށް 36 ނަމެއް ހުށައެޅިފައިވާއިރު އިސްކަން ދެއްވާ ތަރުތީބުން އެ ބޭފުޅުންގެ ނަންތައް މަޖިލީހަށް ފޮނުވާފައިވާތާ ވެސް ދުވަސްކޮޅެއް ވަނީ ވެފަ އެވެ. އެ މަސައްކަތް މިނިވަން މުއައްސަސާތަކުން ކުރަމުންދާއިރު، އެ ބޭފުޅުންނަށް ޚިޔާލު ހުށައެޅުމުގެ ފުރުސަތު ވެސް މަޖިލީހުގެ އިދާރާއިން ވަނީ ހުޅުވާލާފަ އެވެ.\nމޯލްޑިވްސް ބްރޯޑްކާސްޓިން ކޮމިޝަން (ބްރޯޑްކޮމް) ގެ މެންބަރު ކަމަށް އައްޔަން ކުރަން ފޮނުއްވެވި ބޭފުޅުންގެ ތެރެއިން ބައެއް ބޭފުޅުން\nބްރޯޑްކޮމަށް އައްޔަން ކުރަން ފޮނުވި ނަންތައް\nޝިފްލާ އިބްރާހިމް، ގ. މަސްއޮޑިގެ\nމުހައްމަދު ހިލްމީ، ގ.ޑޭޒީފެހި\nއަހުމަދު ގައިސް، ސަނީޑެއިލް، ގދ. ތިނަދޫ\nއަލީ ޔޫސުފް، ބާރަނާ، ޅ. ހިންނަވަރު\nއާމިލާ އާދަމް، މއ. އަޅިފެހި\nއަހްމަދު ފައިރޫޒް، މއ. ރަސްއައިނު\nޖައުފަރު ރަޝީދު، ފަތަކުމާގެ، ފ. ދަރަނބޫދޫ\nއައިޝަތު ދިޔާނާ ތޯހިރު، ސެވަންސްޓާ، ސ. ހިތަދޫ\nސައުދާ ސަލީމް، ރަބީއު މަންޒިލް، ހއ. ހޯރަފުށި\nނަފީޒު މުހައްމަދު، ދަފްތަރު ނަންބަރު 14596\nއަބްދުއް ލަތީފް އަހްމަދު، ދަފްތަރު ނަންބަރު 2345\nޔުސްރާ އަހުމަދު، ޖަނބުރޯޒްގެ، ގދ. މަޑަވެލި\nއަހްމަދު އަޝްރަފް، ވ. މަށިވެލި\nއަބްދުﷲ ރައްޔާން، ވައްތީނިގެ، ހދ. ކުޅުދުއްފުށި\nއާއިޝަތު ލީޒާ، ލޯރަލްއާގެ، ނ. ވެލިދޫ\nއަހްމަދު ޔަމާން މުޝްތާގު، މ. ބިއުޓީން ހައުސް\nމޫސާ ރިލްވާން، މ. ހާވިލާ\nއިބްރާހިމް ޝަރީފް، ގ. އަލިޝާ\nމުއުމިނާ އާދަމް، ގ. ހާފްޝީ\nއަލީ ސަމްއާން، ދަފްތަރު ނަންބަރު 5312\nއަހްމަދު މައުރޫފް، ނިއުލައިޓް، ލ. ކަލައިދޫ\nއައިޝަތު ހުސެއިން މަނިކު، ހ. ރީނދޫކޮކާގެ\nފާތިނާ ގާސިމް، ދަފްތަރު ނަންބަރު 4055\nމުހައްމަދު ޝައްމޫން، މ. ވަސެލް\nހިދާޔަތުﷲ، އޯޝަންރީޑް، ގދ. ތިނަދޫ\nއައިޝަތު ތަޝްކީލް، މއ. ކަނޑުބަލާގެ\nއިސްމާއިލް ސާޖިދު، މއ. ވިލާރޮނދި\nމުހައްމަދު ސަނޫން، ނައިޓްވިލާ، ބ. ފެހެންދޫ\nއަލީ ސައީދު، ބޭބީ ހައުސް، ޅ. ނައިފަރު\nމުހައްމަދު ސައުޒަމް، ކީސްވިލާ، ރ. އިނގުރައިދޫ\nއިބްރާހިމް ހަމްޒާ ޚަލީލް، ގ. ސުރުމުތި\nމުހައްމަދު އިބްރާހިމް މަނިކު، ކުޅިފަސް، ތ. ތިމަރަފުށި\nމަރިޔަމް ސައާދާ، ނަޝޭމަން، ރ. އުނގޫފާރު\nއާފިޔާ އަބްދުލް އަޒީޒް، ދަފްތަރު ނަންބަރު 8946\nއިބްރާހިމް ނަޝީދު، މ. އިރުވައިގެ\nމުހައްމަދު ފަރުހާދު، ހަސަންކާރިގެ، ސ. ހިތަދޫ\nމުހިންމު ދެ މައްސަލައަކަށް މަޖިލީހުން ގޮތް ނުނިންމާ ޗުއްޓީއަށް ދިޔަ ނަވެސް، ނިމިދިޔަ ދައުރުގައި މަޖިލީހުން މުހިންމު ގިނަ މަސައްކަތްތަކެއް ވަނީ ކޮށްފަ އެވެ.\nއެގޮތުން ސުޕްރީމްކޯޓަށް ދެ ފަނޑިޔާރުން އައްޔަންކުރުމުގެ މައްސަލައާ އެމްއެމްއޭގެ ގަވަރުނަރުގެ މަގާމަށް އައްޔަންކުރަން ރައީސް ފޮނުއްވެވި ނަންފުޅަށް ވަނީ ރުހުން ދެއްވާފަ އެވެ. މީގެ އިތުރުން ރިކޯޑް އަދަދަކަށް މަޖިލީހުގެ ޖަލްސާތައްވެސް ވަނީ ބާއްވާފައެވެ. މިދިޔަ ދައުރުގައި 47 ޖަލްސާ ވަނީ ބާއްވާފައެވެ. އަދި އާންމުކޮށް މަޖިލީސް ބާއްވަވާ ދުވަސްތައް އިތުރުކުރައްވާ މަޖިލީހުގެ ޖަލްސާގެ ރަސްމީ ވަގުތުވެސް ވަނީ ބޮޑުތަނުން އިތުރުކުރައްވާފައެވެ. މީގެ އިތުރުން ކޮމެޓީ ބައްދަލްވުމެއްވެސް ވަނީ ބާއްވާފަ އެވެ. އެ ބައްދަލްވުންތަކަށް މެންބަރުން ވަނީ 548 ގަޑިއިރާއި 23 މިނެޓް ހޭދަ ކުރައްވާފަ އެވެ.\nމަޖިލީހުގެ ގަވާއިދު ބުނާ ގޮތުން ދެވަނަ ދައުރުގެ ޖަލްސާތައް ހިނގާނީ ޖޫން މަހުގެ ފުރަތަމަ ދުވަހުން ފެށިގެން އޯގަސްޓް މަހުގެ ނިޔަލަށެވެ. އަދި ތިންވަނަ ދައުރު ހިނގާނީ އޮކްޓޯބަރުގެ މަހުގެ ފުރަތަމަ ދުވަހުން ފެށިގެން ނޮވެމްބަރު މަހުގެ ނިޔަލަށެވެ.\nމަޖިލީހުގެ މެމްބަރުންނަށް ހަމަލާދޭން އުޅޭކަމުގެ ތުހުމަތު\nމަސައްކަތުގެ 39 ފަސެންޓް ނިންމި: މަޖިލިސް\nމަޖިލީހުން ގޯހެއް، ސިއްރުކުރި މައުލޫމާތު އާންމުވެއްޖެ\nހަތް ގަޑިއިރުގެ ބަހުސަށްފަހު އިންކުއަރީ ރިޕޯޓް ފާސްކޮށްފި


Civil Service gavaaidhah badhalu genaee idhikolhah huras alhan: Shujau - vNews.mv\nސިވިލް ސަރވިސް ގަވާއިދަށް ބަދަލުގެނައީ އިދިކޮޅަށް ހުރަސްއަޅަން: ޝުޖާއު\nފާތިމަތު ނަހުދާ ފާއިޒް 06 November 2021, 19:13\nސިވިލް ސަރވިސް މުވައްޒަފުން ސިޔާސީ ކަންކަމުގައި ބައިވެރިވާނަމަ ވަޒީފާ ގެއްލޭގޮތަށް ދިވެހި ސިވިލް ސަރވިސްގެ ގަވާއިދަށް ގެނައި ބަދަލަކީ އިދިކޮޅުގެ ހަރަކާތްތަކަށް ހުރަސް އެޅުމުގެގޮތުން ގެނައި ބަދަލެއް ކަމަށް މާލެ ސިޓީ ކައުންސިލްގެ ހުޅުމާލެ ދާއިރާގެ މެމްބަރ އިބްރާހީމް ޝުޖާއު ވިދާޅުވެއްޖެއެވެ.\nޝުޖާއު މިހެން ވިދާޅުވީ ޕްރޮގްރެސިވް ކޮންގްރެސް ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުންނެވެ.\nޝުޖާއު ވަނީ އިދިކޮޅުން އިންތިޒާމްކޮށްގެން ކުރިއަށްގެންދަން ނިންމާފައިވާ "މިނިވަންކަމުގެ ދިފާއުގައި" ހިނގާލުމުގައި ހައްގު ހޯދަން ނުކުތުމަށް ސިވިލް ސާވަންޓުންނަށް ގޮވާލާފައެވެ.\nޝުޖާއު ވިދާޅުވީ ދިވެހި ސިވިލް ސާވަންޓުންގެ ހައްގުތައް ކަށަވަރު ކުރެވެން އޮތީވެސް މިނިވަންކަމެއް އޮވެގެން ކަމަށާއި އެހެންކަމުން އިދިކޮޅުގެ ހިނގާލުމުގައި ބައިވެރިވެވަޑައިގަތުމަށް ދައުވަތުދޭ ކަމަށެވެ.\nއިއްޔެ ބާއްވަން ނިންމި ހިނގާލުން އިދިކޮޅުން ވަނީ އަންނަ ހުކުރަށް ފަސްކޮށްފައެވެ.\nއެކަމާގުޅިގެން އެމްޑީޕީގެ ބައެއް މެންބަރުން ވަނީ ހަރަކާތް ފަސްކުރީ ޕީޕީއެމުން ހެދި ޑީލެއްގެ ދަށުން ކަމަށް ބުނެ ވާހަކަ ދައްކަވާފައެވެ. އެ ވާހަކަތަކަށް ރައްދު ދެއްވާ، ޝުޖާ ވިދާޅުވީ، ޕީޕީއެމްއަކީ ޑީލުހަދާނެ ޕާޓީއެއް ނޫން ކަމަށެވެ.\nއަޅުގަނޑު ދަންނަވާލަން ބޭނުންވަނީ މި ފިކުރަކުން މިނިވަންކަމުގެ މި މައްސަލައިގަ ޑީލެއް ނަހަދާނޭ، އެއްވެސް ގައުމަކާއެކު. ރައީސް ޔާމީންގެ ފިކުރަކީ ޑީލު ހަދާ ފިކުރެއް ނޫން. ސާބިތުކަމާއެކީގައި މި ގައުމުގެ މިނިވަންކަމުގެ ޒައްރެއްގެ މިންވަރު ބޭރުގެ ބަޔަކާ ދިމާލަކަށް ދިއުމަކީ ރައީސް ޔާމީންގެ ފިކުރު، މި ޕާޓީ ދެކޮޅު ކަމެއް.\nމާލެ ސިޓީ ކައުންސިލްގެ ހުޅުމާލެ ދާއިރާގެ މެމްބަރ އިބްރާހީމް ޝުޖާއު\nމި ސަރުކާރުގައި ހައްގު ގެއްލޭ ހުރިހާ އެންމެންގެ ހައްގު 2023 ވަނަ އަހަރު ރައީސް ޔާމީން ވެރިކަމަށް ވަޑައިގަތުމަށްފަހު ޕީޕީއެމްއިން އިއާދަކޮށްދޭނެ ކަމަށްވެސް ޝުޖާއު ވިދާޅުވިއެވެ.\nހިނގާލުމަކީ އިންޑިއާގެ ސިފައިންނާއި ވަސީލަތްތައް ރާއްޖެއިން ބާލަން ސަރުކާރަށް ގޮވާލާ އިދިކޮޅު ކޯލިޝަނުން ހިންގާ ކެމްޕޭނެކެވެ.\nއެ ކަމަށް ގޮވާލައި ޕެޓިޝަނެއް ތައްޔާރުކޮށް އެއަށް ސޮއި ހޯދުމުގެ މަސައްކަތްތައް ވެސް އިދިކޮޅުން ދަނީ ކުރަމުންނެވެ.\nއިބްރާހީމް ޝުޖާޢު ރާއްޖެ ޕީއެންސީ ސިޔާސީ ޕީޕީޕއެމް


Menbarun Ge Gondeege Mahsalai Ge Adu Ehumeh Maadhamaa Supreme Court Gai Baavanee - Vaguthu\nމެންބަރުންގެ ގޮނޑީގެ މައްސަލައިގެ އަޑުއެހުމެއް މާދަމާ ސުޕްރީމް ކޯޓުގައި ބާއްވަނީ\n11 މަސް ކުރިން ( މާޗް 11, 2018 )\nދިވެހިރާއްޖޭގެ ސުޕްރީމް ކޯޓު\nމަޖިލީހުގެ 12 މެންބަރުންގެ ގޮނޑި ނުގެއްލޭ ކަމަށް ސުޕްރީމް ކޯޓުން ނިންމި ނިންމުން ބާތިލްކުރުމަށް ބަންޑާރަނައިބު ހުށަހެޅުއްވި މައްސަލައިގެ އަޑުއެހުމެއް ހޯމަ ދުވަހު ބޭއްވުމަށް އެ ކޯޓުގައި ތާވަލުކޮށްފިއެވެ.\nމި މައްސަލައިގެ އަޑުއެހުން ތާވަލުކޮށްފައިވަނީ މާދަމާ ހެނދުނު 11:00 އަށެވެ.\nމި މައްސަލާގައި މީގެ ކުރިން މިދިޔަ މަހު 27 ވަނަ ދުވަހަށް ވެސް އަޑުއެހުމެއް ތާވަލުކުރި އެވެ. އެހެންނަމަވެސް، ފަހުން ވަނީ އެ އަޑުއެހުން ކެންސަލްކޮށްފައެވެ.\nމިދިޔަ މަހު އެއްވަނަ ދުވަހު ސުޕްރީމް ކޯޓުން ވަނީ ރައްޔިތުންގެ މަޖިލީހަށް އިންތިހާބުވި ޕާޓީއިން ވަކިވެއްޖެނަމަ މެންބަރުކަމުގެ ގޮނޑި ގެއްލޭނެ ކަމަށް ބަޔާންކޮށް މިދިޔަ އަހަރުގެ ޖުލައި މަހު ކުރި ހުކުމް ބާތިލްކުރާ ކޮށްފައެވެ. އަދި 12 މެމްބަރެއްގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅިޔަސް، އެ ހުކުމުގެ ދަށުން އެއްވެސް މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުގެ ފަސް ފަނޑިޔާރުން ސޮއިކޮށް ނެރުނު އަމުރުގައި ކަނޑައެޅި އެވެ.\nމަޖިލިސް މެންބަރުންގެ ގޮނޑިއާ ގުޅޭގޮތުން އަމުރުގައިވާ ބައި ބާތިލްކުރުމަށް ބަންޑާރަނައިބު ވަނީ ހުށަހަޅާފައެވެ. އަދި އެ މައްސަލައިގައި ވަކި ގޮތެއް ނިމެންދެން ފެބްރުއަރީ އެއްވަނަ ދުވަހުގެ އަމުރުގެ އެ ބަޔަށް އަމަލުކުރުން ފަސްކުރުމުގެ ވަގުތީ އަމުރަކަށް ވެސް ބަންޑާރަނައިބު އެދުނެވެ.\nސުޕްރީމް ކޯޓުގެ ތިން ފަނޑިޔާރުން ވަނީ، ބަންޑާރަނައިބު އެދުނު ފަދައިން، ފެބްރުއަރީ އެއްވަނަ ދުވަހުގެ އަމުރުގެ އެ ބަޔަށް އަމަލުކުރުން ފަސްކުރުމަށް އަންގައި ފެބްރުއަރީ 18 ވަނަ ދުވަހު އަމުރު ނެރެފައެވެ.\nދުނިޔޭގައި ހިނގި ބޮޑެތި ކަންތައްތަކުގެ ތެރޭގައި ރާއްޖޭގެ ސުޕްރީމް ކޯޓުގެ އަމުރު ހިމެނިއްޖެ\nމާރިޔާގެ ޚިޔާލު: ހަމަޖެހުން އޮތީ ފެބްރުއަރީ އެކެއްގެ އަމުރު އަދި ރިވިއުކޮށްގެން\nއިންތިޚާބުގެ މައްސަލައިގެ ބަޔާންތަކުގައި ސޮއިކޮށްފި


ރާއްޖެ އިން އިތުރު 7,712 މީހަކަށް ވެކްސިން ދީފި! | Sandhaanu\nރާއްޖެ އިން އިތުރު 7,712 މީހަކަށް ވެކްސިން ދީފި!\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން މިއަދު 7,712 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nމިއަދު ވެކްސިން ދިން މީހުންގެ ތެރެއިން 3,568 މީހުންނަށް ވެކްސިން ދީފައިވަނީ މާލެ ސަރަހައްދުގައި ވެކްސިން ދޭން ހަމަޖެހިފައިވާ ތަންތަނުންނެވެ. އަދި އަނެއް 4,144 މީހުންނަށް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 84,891 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 52,233 މީހުންނަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު 137,124 ވަނީ އަރާފައެވެ.


Riyaasathu hatharu aharah hahdhavan ulhuhvi Sirisena ah fas aharuves madhu\nދައުރު ހަތަރު އަހަރަށް ހައްދަން އުޅުނު ސިރިސޭނާއަށް5އަހަރުވެސް މަދު!\nސްރީލަންކާގެ ރައީސް މައިތިރިޕާލާ ސިރިސޭނާ. ފޮޓޯ: ލަންކާގެ ރައީސް އޮފީސް\nސްރީލަންކާގެ ކުރީގެ ރައީސް މަހިންދާ ރާޖަޕަކްސާގެ ކެބިނެޓުން މިހާރުގެ ރައީސް މައިތިިރިޕާލާ ސިރިސޭނާ އިސްތިއުފާ ދެއްވީ ރާޖަޕަކްސާ ތިން ވަނަ ދައުރަކަށް ކުރިމަތި ލައްވަން އުޅުއްވުމުން އެކަމާ ހިތްޕުޅާ ނުވެގެންނެވެ. އެހިސާބުން ދެން ސްރީލަންކާގެ އޭރުގެ އިދިކޮޅު ފަރާތްތަކުން އޭނާގެ އަތްޕުޅުގައި ހިފިއެވެ. ނަމަވެސް އެއީ އޭނާއަކީ މާ ވަރުގަދަ ސިޔާސީ ލީޑަރަކަށް އޭރު އަދި ވެވަޑައިގެން ހުންނެވީމައެއް ނޫނެވެ. ރަނގަޅު ވަގުތުގައި ރަނގަޅު ފަޅިއަށް އެރުއްވީމަ އެވެ.\nގުޅިަފއިވާ އިދިކޮޅު ޕާޓީތަކުގެ ރިޔާސީ ކެންޑިޑޭޓަކަށް ސިރިސޭނާ ނެރުނީ އަވަށްޓެރި އިންޑިއާގެ ވެސް މަދަދާ އެކުގައި ކަމަށް އޭރު އަޑު ފެތުރުނެވެ. ލަންކާގައި 2015 ވަނަ އަހަރު ބޭއްވި ރިޔާސީ އިންތިހާބު ކުރިއަށް ދިަޔައީ ހަމަ އެކަނި އެ ގައުމުގެ އިންތިހާބެއްގެ ގޮތުގައެއް ނޫނެވެ. އަވަށްޓެރި އިންޑިއާއާއި ޔޫރަޕްގެ ބައެއް ގައުމުތަކުން އުޅުނު ގޮތުން ހީވީ ރާޖަޕަކްސާއަކީ ސާޅީހަކަށް އަހަރު ޚުދުމުޚުތާރު ވެރިކަމެއް ކުރެއްވި ބޭފުޅެއް ހެނެވެ.\nއެ އެންމެންގެ އެހީތެރިކަމާ އެކު ރިޔާސީ އިންތިހާބު ކާމިޔާބު ކުރައްވައި ލަންކާގެ ހަތްވަނަ ރައީސަަށް ސިރިސޭނާ ވެވަޑައިގެންނެވުމާ އެކު ސިރިސޭނާ އެޅުއްވި ފާހަގަކޮށްލެވޭ އެންމެ މުހިއްމު ފިޔަވަޅަކީ ރިޔާސީ ދައުރު ހަ އަހަރުން ފަސް އަހަރަށް ކުރު ކުރެއްވުމެވެ. ގުޅިފައިވާ ޕާޓީތަކުން އެއްބަސްވެގެން އެގޮތަށް ނިންމައި ގާނޫނު އަސާސީއަށް ވަނީ އެ ބަދަލު ގެނެސްފަ އެެވެ.\nއޭރުގައި ސިރިސޭނާ ވަރަށް ގިނައިން ވިދާޅުވީ ފަސް އަހަރު ވެސް އެއީ ދިގު މުއްދަތެއް ކަމަށެވެ.\n"އަޅުގަނޑު ބާރު އެޅިން ރިޔާސީ ދައުރު ހަތަރު އަަހަރަށް ކުޑަ ކުރަން. އެކަމަކު ގާނޫނު އަސާސީއާބެހޭ މާހިރުން އެކަމުގައި އަޅުގަނޑާ އެއްބަސްވެވަޑައެއް ނުގަތް. އެބޭފުޅުން ވިދާޅުވީ ކޮންމެ ހަތަރު އަހަރަކުން އިންތިހާބު ބޭއްވުމަކީ ގައުމަކަށް ރަނގަޅު ކަމެއް ނޫނޭ،" މައިތިރިޕާލަ ސިރިސޭނާ އޭރު ވިދާޅުވި ކަމަށް ލަންކާގެ ރައީސް އޮފީހުގެ ވެބްސައިޓްގައި މިހާރުވެސް ބުނެފައި ވެއެވެ.\nސިރިސޭނާ އޭރު ވިދާޅުވީ އޭނާ މިސާލު ނަންގަވަނީ ދެކުނު އެފްރިކާގެ ލީޑަރު ނެލްސަން މަންޑޭލާގެ މަސައްކަތްޕުޅުން ކަަމަށެވެ.\nއެ ހުރިހާ ވާހަކަފުޅު ތަކަކަށް ފަހު ރިޔާސީ ދައުރު ފެއްޓެވި ސިރިސޭނާގެ ދައުރު ނިމެންދާއިރު އޭނާ މިހާރު ދައްކަވަނީ އެހެން ވާހަކަ ފުޅެކެވެ. އޭނާ މިހާރު އެދިވަޑައިގަންނަވަނީ ރިޔާސީ ދައުރު ދިގު ކުރައްވާށެވެ. އެގޮތުން ލަންކާގައި ކުރިން އޮތް ގޮތަށް ރިޔާސީ ދައުުރެއްގެ މުއްދަތަކީ ހަ އަހަރު ކަމަށް ކަނޑައަޅައި 2021 ވަނަ އަހަރާ ހަމައަށް މަގާމުގައި ދެމިހުންނެވުމާ މެދު ސުޕްރީމް ކޯޓުގެ ރައުޔަކަށް މިހާރު ވަނީ އެދިވަޑައިގެންފަ އެވެ.\nލަންކާގެ ނޫސްތަކުން މިއަދު ބުނީ ރައީސްގެ އެ އެދިވަޑައިގެންނެވުމާ މެދު ގޮތެއް ނިންމަން ސްުޕްރީމް ކޯޓުން މިހާރު ވަނީ ފަސް ފަނޑިޔާރުންގެ ބެންޗެއް އެކުލަވާލާފަ އެވެ. ނަމަވެސް އެކަމާ މެދު ގޮތެއް ނިންމާނެ ތާރީހެއް އެކޯޓުންް އަދި ހާމައެއް ނުކުރެއެވެ. ސިރިސޭނާ އެދިވަޑައިގެންފައި ވަނީ ޖެނުއަރީމަހުގެ 14 ވަނަ ދުވަހުގެ ކުރިން އެކަމާ މެދު ގޮތެއް ނިންމާާށެވެ.\nއިންޑިއާއިން ސިރިސޭނާ އަވަހާރަކޮށްލަން އުޅުނު ކަމުގެ ތުހުމަތު\nލަންކާގެ މަޖިލިސް ހުޅުވައި ދެއްވައިފި\nސިރިސޭނާ ސަރުކާރަށް ތިން އަހަރު، ރާޖަޕަކްސާގެ ހަމަލާތަކެއް\nލަންކާގެ ކަންކަމާ ބެހެން ބޭރު ފަރާތްތަކަށް ފުރަސަތެއް ނެތް: ސިރިސޭނާ


Mahuge thafaathu baavaiy thakaa eku Hithadhoo Mas Market hulhuvaifi - AO News\nހިތަދޫ މަސްމާރުކޭޓް/ފޮޓޯ އޭއޯނިއުސް\nތަފާތު ގިނަ ޚިދުމަތްތަކާއި މަހުގެ ބާވަތްތަކާއެކު ހިތަދޫ މަސްމާރުކޭޓް ހުޅުވައިވިއެވެ.\nހިތަދޫ ބަނދަރު ސަރަޙައްދުގައި ބުރާސްފަތި ދުވަހު ހުޅުވި މަސްމާރުކޭޓަކީ އެންމެ ޒަމާނީ ފެންވަރަށް މަސްކަނޑާ ޕެކްކޮށް ވިއްކުމުގެ ޚިދުމަތާއެކު ހުޅުވާފައިވާ ތަނެކެވެ.\nހިތަދޫގައި ފުޅާ ދާއިރާއެއްގައި ވިޔަފާރީގެ އެކި ކަންކަމުގައި ޙަރަކާތްތެރި ވަމުން އަންނަ ބީޓެކް ގްރޫޕުން ހިންގާ މި މާރުކޭޓް އިއްޔެ ހުޅުވީ ޚާއްސަ ޕްރޮމޯޝަނަކާވެސް އެކުގައެވެ. މި ޕްރޮމޯޝަން ގައި އެތަނުން 200 ރުފިޔާގެ ޚިދުމަތް ހޯދާ ކޮންމެ މީހަކަށް މުށިމަހުގެ ޕެކޭޖެއް ލިބޭނެއެވެ. ކުރިއަށް އޮތް ރޯދަ މަހާއި ދިމާކޮށްވެސް އިތުރު ޕްރޮމޯޝަންތަކެއް ކުރިއަށް ގެންދާނެ ކަމަށް ބީޓެކުން ބުނެއެވެ.\nމިއީ ރާއްޖޭގައިވެސް ފެތުރެމުންދާ ނުރައްކާތެރި ކޮރޯނާ ވައިރަސް ފެތުރުން ކޮންޓްރޯލް ކުރުމަށްޓަކައި އައްޑޫސިޓީ ކައުންސިލުން އަޅުއްވަމުން ގެންދަވާ ފިޔަވަޅު ތައް ތަންފީޒު ކުރުމުގައި ދިމާވާ ހުރަސްތައް ނައްތާލާ އެކަމަށް އެއްބާރުލުން ދިނުމާއެކު ގޭގައި މަޑުކުރަންޖެހޭ މިދަނޑުވަޅުވެސް ޢާއްމު ރައްޔިތުންނަށް ފަސޭހަކަމާއެކު އެއްތާކުން މަހުގެ ހުރިހާ ބާވަތެއް ލިބޭނެ މަގު ފަހި ކޮށްދިނުމުގެ މަޤްސަދުގައި ވަރަށް ކުއްލިގޮތަކަށް ހުޅުވަންޖެހުނު ތަނެއްކަމަށް ބީޓެކުން މަޢުލޫމާތު ދެއްވައެވެ.\nކުރިއަށްއޮތީ ރޯދަ މަހަށްވެފައި މަހުގެ އުފެއްދުންތަކާއި ބާވަތްތައް މިގޮތަށް އެއްތާކުން ލިބެންހުރުމަކީ ރައްޔިތުންނަށް ނުހަނު ބޭނުންވެފައިވާ ޚިދުމަތެކެވެ.\nއައްޑޫސިޓީގެ އެތައް ބައެއްގެ އުއްމީދާއި ގުޅިފައިވާ މިމަސް މާރުކޭޓުން ލިބެންހުރި މަހުގެ ބާވަތްތަކުގެ ތެރޭގައި ކަނޑުމަހާއި ފަރުމަހުގެ އެކި ބާވަތްތައް، ބޯވަ،ބޯވަދިލަމަސް،މުށިމަސް،މަސްބަނޑު،ބަނޑައިދޫ،އެކިސައިޒްގެ ގަނޑުކުރި ކުކުޅު،ޗިކަން ލިވަރ، ގެރިމަހުގެ އެކި ބާވަތްތައް އަދި ބޯންލެސް ކުކުޅު ހިމެނެއެވެ.\nބީޓެކް ގްރޫޕްގެ ޑައިރެކްޓަރ ޢަބްދުﷲ އިސްޙާޤު ވިދާޅުވީ ބާޒާރުގައި މަހުގެ އަގު އުފުލުނަސް ހިތަދޫ މާރުކޭޓުން ކަސްޓަމަރުންނަށް ފޯރުކޮށްދޭ މަހަކީ އަތްފޯރާ ފަށުގައި ލިބެން ހުންނާނެ އެއްޗަކަށް ހެދުން އެއީ އެންމެ ބޮޑު އެއް މަޤްޞަދު ކަމަށެވެ.\n“މިހާރުވެސް ރަށުތެރޭގެ އަގުތަކަށްވުރެ މާރުކޭޓުގައި ހުރި އަގުތައް ކުޑަވާނެ،އޭގެ އިތުރުން ދެން އަޅުގަނޑުމެން އެންމެ އިސްކަމެއް ދެނީ މަހުގެ ކޮލިޓި ހިފެހެއްޓުމާއެކު ސާފުތާހިރުކަން ދެމެހެއްޓުމަށް. އަދި ފެންވަރު ރަނގަޅު ޕެކިންއެއްގައި ކަސްޓަމަރުން ނަށް މަސް ލިބެންހުރުން އެއީ އަޅުގަނޑުމެން އިސްކަންދޭނެ ކަންތައްތަކަކީ.” އިސްޙާޤު އިތުރަށް ވިދާޅުވިއެވެ.\nއިއްޔެ އިން ފެށިގެން ވިޔަފާރި ކުރުމުގެ ހުއްދައޮންނަ ހުރިހާ ގަޑިތަކެއް ގައި މާރުކޭޓް ހުޅުވިފައިވާ އިރު ގިނަ ބަޔަކު އަންނަނީ މަސްގަތުމަށްޓަކައި މިތަނުން ޚިދުމަތް ހޯދަމުންނެވެ.\nހިތަދޫ މާރުކޭޓު ހުންނަނީ ބަނދަރު ސަރަޙައްދުގެ މަގަވަރި ހޮޓަލާއި ޖެހިގެންނެވެ. މިއީ މަސްވެރިންނާއި ދަތުރުވެރިންނަށްވެސް ލުއިފަސޭހަ ޚިދުމަތްތަކެއް ފަހިވެފައިވާ ތަނެއްގެ އިތުރުން މާރުކޭޓް އެއްކޮށް ނިމޭއިރު ދަތުރުވެރިންނަށް ހިތްހަމަ ޖައްސާލާ އިށީނދެ ތިބެވޭނެ ހިތްފަސޭހަ ތަނަކަށް މިތަން ވެގެންދާނެއެވެ.\n“އައްޑޫގެ ފްރޮންޓްލައިން ވޯކަރުންގެ އެލަވަންސް މިމަސްނިމުމުގެ ކުރިން ޖަމާވާނެ”


Green ai Valencia mifaharuves evvaru\nގްރީން އާއި ވެލެންސިއާ މިފަހަރުވެސް އެއްވަރު\nގްރީންގެ ކުޅުންތެރިން އުފާ ކުރަނީ ---\nމާލޭ ލީގްގެ ދެ ވަނަ ބުރުގައި ގްރީން ސްޓްރީޓާ ވެލެންސިއާ ކުޅުނު މެޗު 1-1 ން އެއް ވަރުވެގެން މި ފަހަރުވެސް ނިމިއްޖެ އެވެ.\nމި ދެ ޓީމު ފުރަތަމަ ބުރުގައި ކުޅުނު މެޗުވެސް ނިމުނީ، ހަމަ މިނަތީޖާއިން އެއްވަރު ވެގެން ނެވެ. އަދި އެއީ ފުރަތަމަ ބުރުގައި ވެލެންސިއާ ޕޮއިންޓެއް ލިބުނު ހަމަ އެކަނި މެޗެވެ. މި އަހަރު، ވެލެންސިއާ މޮޅު ވެފައި ވަނީވެސް އެންމެ މެޗަކުން ނެވެ. އެއީ އޭއެފްސީ ކަޕް ޕްރިލިމިނަރީ ބުރުގައި، ބޫޓާންގެ ތިމްޕޫ ސިޓީ އެފްސީ އަތުން ނެވެ.\nވެލެންސިއާގެ ކޯޗް އަހްމަދު މުޖުތޮބާ (ފެސްކޯ) ބުނީ ޕޮއިންޓެއް ނުލިބި އެހާ ގިނަ ދުވަސްތަކެއް ހޭދަ ވުމަށްފަހު، ޕޮއިންޓެއް ލިބުމަކީ ވެސް ހިތްހަމަ ޖެހުމެއް ކަމަށެވެ.\n"މިއީ ބޮޑު ހިތްހަމަ ޖެހުމެއް، ޕޮއިންޓެއް ނުލިބި ގިނަ މެޗުތަކެއް ދިޔުމަށްފަހު މިހާރު ޕޮއިންޓެއް ލިބުމަކީ ރަނގަޅު ފެށުމަކަށް ވެގެންދާނެ" ފެސްކޯ ބުންޏެވެ.\nމެޗުގެ ފުރަތަމަ ލީޑް ނެގީވެސް ވެލެންސިއާ އިން ނެވެ. މެޗުގެ 10 ވަނަ މިނެޓްގައި އެ ޓީމަށް ލީޑް ނަގައިދިނީ، އޮމަޑޫ ގޮޑްފްރޭ ވެސްޓް ކާމިޔާބު ކުރި ޕެނަލްޓީން ނެއެވެ. އެ ޕަނަލްޓީ އަކީ، ގްރީންގެ ޕެނަލްޓީ އޭރިއާ ތެރެއިން، ވެލެންސިއާ ކުޅުންތެރިޔަކަށް ގްރީންގެ ޑިފެންޑަރު ކުރި ފައުލަކާ ގުޅިގެން ދިން ޕެނަލްޓީ އެކެވެ. ވެސްޓް ޕެނަލްޓީ ފޮނުވާލީ، ގްރީންގެ ކީޕަރު ޖޫން ކޮޗީ ޑައިވް ކުރި ފަޅި އަށެވެ. ޖޫންގެ ހަރަކާތް ރަނގަޅު ނަމަވެސް، ޕެނަލްޓީ ގޯލް ތެރެއަށް ވަނީ އޭނާގެ އަތުގައި ނުޖެހި އެވެ.\nގްރީންއަށް ނަތީޖާ ހަމަހަމަ ކޮށްދިނީ، 28 ވަނަ މިނެޓްގައި ސޮބެލް އިލިއާ އެވެ. އޭނާ ލަނޑު ޖެހީ، ގްރީންއިން އުފެއްދި ހަމަލާއެއް ވެލެންސިއާގެ ޑިފެންސަށް ރަނގަޅަށް ކްލިއާ ނުކުރެވުމުން، ލިބުނު ފުރުސަތެއްގަ އެވެ.\nލަނޑަށްފަހު، ގްރީން ވަނީ ނަތީޖާ އަނބުރާ ލުމަށް ގިނަ ފުރުސަތު ތަކެއް ތަނަވަސް ކޮށްފަ އެވެ. ދެ ވަނަ ހާފުގައި، އެ ޓީމުން ނުރައްކާ ކޮށް ފޮނުވާލި ދެތިން ބޯޅައެއް ވެލެންސިއާގެ ކީޕަރު މުހައްމަދު ފައިސަލް ވަނީ ހުށިޔާރު ކަމާއެކު ދިފާއު ކޮށްފަ އެވެ. މެޗުގެ މޮޅު ކުޅުންތެރިޔާގެ މަގާމުވެސް ލިބުނީ އޭނާ އަށެވެ.\nލިބުނު ފުރުސަތުތައް ގްރީން އަށް ނިންމާ ނުލެވުނަސް، އެޓީމުގެ ކޯޗް ސޮބާ ބުނީ ނަތީޖާ އާއި ކުޅުންތެރިން ކުރި މަސައްކަތާ މެދު ހިތްހަމަ ޖެހޭ ކަމަށެވެ. މެޗަށް ނިކުތުމުގެ ކުރިންވެސް އޭނާ ބުނީ، މެޗުން މަދުވެގެން ޕޮއިންޓެއް ލިބުނަސް އޭނާއަށް ފަރުޖައްސާ ލެވޭނެ ކަމަށެވެ.\nސޮބާ ބުނީ، މެޗުގައި ކުޅުންތެރިންނަށް އެންމެ ބޮޑަށް ކުރިމަތިވީ، ރޯދަ މަސް ކަމުން އެކަމުގެ އުނދަގޫ ކަމަށެވެ. "ކުޅުމާ މެދު ހިތްހަމަޖެހޭ، އެކަމަކު ރޯދަ މަސްވީމަ ކުޅުންތެރިންގެ ފަރާތުން ވަރަށް ބޮޑަށް ވަރުބަލި ކަން ފެނިގެން ދިޔައީ." ސޮބާ ބުންޏެވެ.\nމި މެޗަށްފަހު، ފިތުރު އީދުގެ ތިން ދުވަހަށް، ލީގް މެޗުތައް މެދު ކަނޑާ ލުމަށްފަހު، އަލުން ފަށާނީ އަންނަ ބުދަ ދުވަހު އެވެ. އެ ދުވަހު ހަވީރު ކުޅޭ މެޗުގައި ވާދަ ކުރާނީ، އީގަލްސް އާއި ވިކްޓަރީ އެވެ. އެ ރޭ ކުޅޭ މެޗުގައި ވާދަ ކުރާނީ، މާޒިޔާ އާއި ޔުނައިޓަޑް ވިކްޓަރީ އެވެ.\nވެލެންސިއާ އާއި ބީޖީ، މަހިބަދޫ ވަރުގަދަ ގުރޫޕަކަށް


ބިހުރޯޒު ކަމަނާ މިސްކިތް - ވިކިޕީޑިއާ\nބިހުރޯޒު ކަމަނާ މިސްކިތް\nބިހުރޯޒު ކަމަނާ މިސްކިތަކީ މާލޭގައި ހުރި މިސްކިތްތަކުގެ ތެރެއިން އެންމެ ޒަމާންވީ އެއް މިސްކިތެވެ. ރަށްދެބައިމަގާއި ނީލޯފަރުމަގާއި ގުޅުނު އިރުދެކުނު ކަންމަތީގައި ހުންނަ ބިހުރޯޒު މިސްކިތަކީ ބޮޑުތަކުރުފާނު ރަސްކަމަށް އިސްވުމުގެ ކުރީގައި ބިނާކުރެވުނު މިސްކިތެއްކަން ތާރީހީ ލިޔުންތަކުން އެނގެއެވެ. މި މިސްކިތް ބިނާ ކުރެއްވީ ބިހުރޯޒު ފާށަނާކަލޯ އެވެ. އަދި އިހުގައި މި މިސްކިތަށް ބިހުރޯޒު ފާށަނަާކަލޯ މިސްކިތް މިނަން ކިޔައި އުޅުނެވެ. \nބިހުރޯޒު އަކީ ފާރިސީ ބަހެކެވެ. މާނައަކީ ތަނަސްކަމާއި ފާގަތިކަމެވެ.\nތާރީހީގޮތުން މި މިސްކިތް ފާހަގަކުރެވޭ މުހިއްމު އެއް ސަބަބަކީ މި މިސްކިތުގެ ހަރިންމަ ތެރޭގައި އައްސުލްޠާނުލްޣާޒީ މުޙައްމަދު ތަކުރުފާނުލް އަޢުޒަމް (އުތީމު އަލްޣާޒީ މުޙައްމަދު ބޮޑުތަކުރުފާނު) އާއި އެ ރަދުންގެ ކޮއްކޯފުޅު، އަލްޣާޒީ ޙަސަން ރަންނަބަނޑޭރި ކިލެގެފާނާއި މި ދެ ބޭފުޅުންގެ މަހާނަފުޅު ހުރި ޒިޔާރަތް ހުރުމެވެ.\nމިސްކިތު ބޯގަ[އުނިއިތުރު ގެންނަވާ]\nހުސެން ފާމުލަދޭރި ކިލެގެފާނުގެ ރަސްކަމުގައި ބިހުރޯޒް ކަމަނާ މިސްކިތުގެ ކިޔަވެނި ބޭކަލުން ދުރުވެ މިސްކިތުގެ ބޯގަ ފެންނަން ނެތް ކަމަށް ދެންނެވުމުން އަލުން ބޯގައެއް ލިޔުއްވިއެވެ. އަދި 1620 ވަނަ އަހަރު އުތީމު އަލިތަކުރުފާނުގެ މުނިކާފަ ދަރިކަލުން ކަޅުތުއްކަލާގެ ރަސްކަމުގައި މައްޗަންގޯޅީގައި އުޅޭ އުސްމާނު އަލީއޭ ކިއުނު މީހަކާ ބިހުރޯޒް މިސްކިތުގެ ތުއުލިޔާގެ މޫލަވެރިކަން ހަވާލުކުރިއެވެ. އަދި ދޮންބަންޑާރައިންގެ ރަސްކަމުގެ ދުވަސްވަރަށް އައިއިރު މިބުނި އުސްމާނު އަލީގެ ދަރިކޮޅު ހުސްވުމުން ފަނޑިޔާރު މަނިކުފާނާއި ވަޒީރުން މަޝްވަރާ ކުރައްވައި ނިންމެވީ އެމިސްކިތް ބެލެހެއްޓުމާއި ތައުލިޔާ މޫލާގެ ވެރިކަން ރަދުންގެ ދަރިދަރި ކޮޅަށް ހަމަޖެއްސެވުމަށެވެ. \n"މާލޭގައި ހުރި އާސާރީ ތަންތަން". ޑިޕާޓްމަންޓް އޮފް ޕަބްލިކް ހެރިޓޭޖް. Retrieved 2017-11-19.\nނަޝީދު, މުޙައްމަދު. "ކުރީގެ ރައީސް ނަޝީދު: ބިހުރޯޒް ކަމަނާ މިސްކިތް". Retrieved 2017-11-19.


"VISHKA" mifaharu an nanee Schwack Cinema ah\n"ވިޝްކާ" މިފަހަރު އަންނަނީ ހުޅުމާލެ ޝްވެކް ސިނަމާއަށް\nޔާރާ ޕްރޮޑަކްޝަންސްގެ ކާމިޔާބު ފިލްމު "ވިޝްކާ" އަނެއްކާވެސް ސިނަމާތަކުގައި އެޅުވުމަށް ތައްޔާރުވެއްޖެ އެވެ.\nއެ ފިލްމްގެ ލީޑް ބަތަލާ އަދި ޕްރޮޑިއުސަރު އައިޝަތު ރިޝްމީ އޭނާގެ އިންސްޓްގްރާމް ސްޓޯރީގައި ބުނި ގޮތުން "ވިޝްކާ" އަނެއްކާވެސް ދެއްކުމަށް ހަމަޖެހިފައިވަނީ މި މަހު އެވެ. އެހެން ނަމަވެސް ސީދާ ތާރީހެއް އޭނާ ހާމައެއް ނުކުރެ އެވެ. އަދި އެ ފިލް ދައްކާނީ ހުޅުމާލޭގެ ޝްވެކް ސިނަމާގައި ކަމަށް އޭނާ ވަނީ ބުނެފަ އެވެ. ބަތަލާ ރިޝްމީ ޕްރޮޑިއުސްކޮށް ރަވީ ފާރޫގް ޑައިރެކްޓްކޮށްފައިވާ "ވިޝްކާ" މިދިޔަ އަހަރު ސްކްރީނުތަކަށް ނެރެ ހައުސްފުލް ޝޯތަކެއް ވަނީ ދީފަ އެވެ.\nމި ފިލްމު އެންމެ ފުރަތަމަ އެޅުވުމުގެ ކުރިން ވަނީ ފިލްމުގެ މިލްކުވެރި ކަމާމެދު ސުވާލު އުފައްދާ ކޯޓު މަރުހަލާއަކަށްވެސް ގޮސްފަ އެވެ. ފިލްމުގެ ގެ މިލްކުވެރިކަމަށް ކޮކޯ ހަސަން ދައުވާކުރާއިރު މި ފިލްމުގެ ފުރަތަމަ ސްކްރިޕްޓް ޑްރާފްޓްކުރި އަހުމަދު ޒަރީރަށް ފިލްމުގައި އެއްވެސް ވަރަކަށް ކްރެޑިޓް ދީފައި ނެތް މައްސަލައިގައި ވެސް ފިލްމަށް ވަނީ ފާޑުކިޔުން\nގިނަ ގޮންޖެހުންތަކަށްފަހު، މި ފިލްމު ރިލީޒްކޮށް ސްރީލަންކާގެ ކޮލޮމްބޯގައި ބޭއްވި ސާކް ފިލްމް ފެސްޓިވަލްގައި ރިޝްމީ ޕްރޮޑިއުސްކޮށް އެކްޓް ކޮށްފައިވާ ފިލްމް "ވިޝްކާ" އިން އެންމެ މޮޅު ބަތަލާގެ ލަގަބުވެސް ވަނީ ހޯދާފަ އެވެ. އަދި މި ފިލްމަކީ ސާކް ފިލްމް ފެސްޓިވަލްގައި އެ އަހަރު ރާއްޖެއިން ވާދަކުރި ހަމަ އެކަނި ފިލްމެވެ.\nޔާރާ ޕްރޮޑަކްޝަންސްގެ "ވިޝްކާ" އަކީ މިހާރުގެ ދިވެހި މުޖުތަމައުއިން ފެންނަ ކަންތައްތަކެއްގެ މައްޗަށް ބިނާކޮށް އުފައްދާފައިވާ ފިލްމެކެވެ. ފިލްމުގެ ލީޑް ރޯލް އަދާކޮށްފައިވަނީ ރިޝްމީގެ އިތުރުން ރަވީއާއި އަހުމަދު ސައީދެވެ. އަދި މި ފިލްމުގައި ރިޝްމީ ދެއްކި ތަފާތު އެންޓިންގ އަށް އެތައް ބައެއްގެ ތައުރީފު އޮހުނެވެ.


Mohamed Abdulla Shafeeg: November 2014\nޓީޖީއެސްޓީ ބޮޑުކުރުން ރައްޔިތުންނަށް އިތުރު ބުރައެއް\nދުވަހެއް ދުވަހަކަށް އިވެނީ ރައްޔިތުންނަށް ޚަރަދު ބޮޑުވާނެ ގޮތަށް ކަންކަން ރޭވެމުންދާ ވާހަކަ އެވެ. މިކަމާ ސޯޝަލް މީޑިއާގައި ގިނަބަޔަކު ޚިޔާލު ފާޅުކޮށް ލިޔުނަސް އެއްވެސް ކަމަކަށް އެއްވެސް ކަހަލަ އެދެވޭ ނަތީޖާއެއް ނާދެއެވެ. އެއްވެސް ސަބަބަކާ ނުލާ ޕާސްޕޯޓްގެ އަގުބޮޑު ކުރީއެވެ.\nމިފެށުނު ނޮވެމްބަރު މަހާއެކު ޓޫރިޒަމް ދާއިރާއިން ދޭ ޚިދުމަތްތަކުން ނަގާ ޓެކްސް %8 އިން %12 އަށް ބޮޑުވީއެވެ. މިކަން މިގޮތަށް ކުރަން ނިންމައި ސަރުކާރުން ބުނަމުންދިޔައީ އެއީ ރާއްޖެ އަންނަ ޓޫރިސްޓުންގެ އަތުން ނެގޭ އެއްޗެއް ކަމަށާއި އެކަމުން ދިވެހި ރައްޔިތުންނަށް ވާނެ އެއްވެސް ގެއްލުމެއް ނޯންނާނެ ކަމަށެވެ. އެހެންނަމަވެސް، ޓީޖީއެސްޓީ ބޮޑުކުރުމާއެކު އެތެރޭގެ އުދުހުންތަކުގެ އަގު އުފުލިއްޖެއެވެ. މިހާރުވެސް ރާއްޖޭގެ ބައެއް ސަރަހައްދުތަކަށް ވައިގެ މަގުން ދަތުރުކުރުމެކޭ އަވައްޓެރި ސްރީލަންކާއަށް ދަތުރުކުރުމެކޭ އެއްވަރެވެ. އެހާލަތުގައި އަގު އޮންނާތީ އެކަމުގެ ޝަކުވާ ކޮށްކޮށް ތިއްބާ އެއަގު އަނެއްކާ ބޮޑުވީއެވެ.\nLabels: tax, TGST\nޓީޖީއެސްޓީ ބޮޑުކުރުން ރައްޔިތުންނަށް އިތުރު ބުރައެ...


Rohingya ge Kuda Kujjaku Furaana Salaamai Kurumah4KM ah Fathaifi\nރޮހިންޔާގެ ކުޑަ ކުއްޖަކު--\n14 ނޮވެންބަރ 20170ކޮމެންޓް\nރޮހިންޔާގެ ކުޑަ ކުއްޖަކު ފުރާނަ ސަލާމަތްކުރުމަށް4ކިލޯމީޓަރަށް ފަތައިފި\nމިއީ މިޔަންމާގެ ރޮހިންޔާގެ ކުޑަ ކުއްޖަކު، އޭނާގެ ފުރާނަ ސަލާމަތްކުރުމަށް މިޔަންމާއިން ބަންގްލަދޭޝްއަށް ކަނޑު ފަތާފައި ކުރި ބިރުވެރި ދަތުރުގެ ވާހަކައެވެ.\nއަލް އަރަބިއްޔާއިން ރިޕޯޓުކޮށްފައިވާ ގޮތުން ކަނޑު ފަތާފައި ހަތަރު ކިލޯމީޓަރުގެ ދަތުރެއް ކޮށް މިޔަންމާއިން ބަންގްލަދޭޝްއަށް ދިޔައީ ނަބީ ހުސައިން ނަމަކަށް ކިޔާ އުމުރުން 13 އަހަރުގެ ކުއްޖެކެވެ.\nއެ ކުއްޖާއަށް ފަތަން ނޭނގޭ ކަމަށާއި މިއީ އޭނާއަށް ކަނޑު ފެނުނު ފުރަތަމަ ފަހަރު ކަމަށް އެ ނޫހުން ރިޕޯޓުކޮށްފައިވެއެވެ.\nނަބީ ހުސައިން، ކަނޑު ހުރަސްކޮށް ފަތާފައިދިޔައީ ކުޑަ ތެޔޮ ހަމެއްގެ އެހީގައެވެ.\nރޮހިންޔާ މުސްލިމުންނާއި ދެކޮޅަށް ހިނގަމުންދާ ލާ އިންސާނީ އަމަލުތަކުން ސަލާމަތްވުމަށް ކަނޑު ހުރަސްކޮށް ރޮހިންޔާގެ އެތައް ބަޔަކު ދަނީ ބަންގްލަދޭޝްއަށް ހިޖުރަކުރަމުންނެވެ. ބަންގްލަދޭޝްއަށް ހިޖުރަކުރުމުގެ ތެރޭގައި އެތައް ބަޔަކު ވަނީ ގެނބިގެން މަރުވެފައެވެ.\n"އަހަރެން ބިރުގަނޭ މަރުވާން، އަހަރެން ފުރަތަމަ އެ ބިރުވެރި ދަތުރުފެށިއިރު ހީކުރީ އެއީ އަހަރެންގެ އެންމެ ފަހު ދުވަސްކަމަށް" އަލް އަރަބިއްޔާއާ ވާހަކަ ދަށްކަމުން ނަބީ ބުންޏެވެ.\nނަބީއަށް އޭނާގެ މައިންބަފައިން ވީތަނެއް މިހާރު ނޭނގެއެވެ. ދިރިހުރިކަމެށް ނުވަތަ މަރުވި ކަމެއްވެސް ނޭނގެއެވެ. ނަބީގެ މޫނުމައްޗަކުން އެއްވެސް އުފާވެރިކަމެއް ފެންނަން ނެތްއިރު ކުރި ސުވާލުތަކަށް ޖަވާބުދެމުން އައީ މޫނާއި ލޮލުގެ އިޝާރާތުންނެވެ.\nނަބީއަކީ މިޔަންމާގެ ފަރުބަދަ މަތީ ހިސާބުގަނޑުގައި އާއިލާއާއިއެއްކޮށް ދަނޑުވެރިކަން ކުރަމުން އައި ކުޑަ ކުއްޖެކެވެ. ނަބީއަށް ވަނީ، އޭނާ އުޅޭ އަވަށުގެ ހުރިހާ ގެތަކެއްގައި ހުޅުޖަހާފައިވާ މަންޒަރުވެސް ފެނިފައެވެ.\nއަލް އަރަބިއްޔާއިން ރިޕޯޓުކޮށްފައިވާ ގޮތުން ނަބީ ބަންގްލަދޭޝްއަށް ދާން އޭނާގެ މައިންބަފައިން އެންމެ ފުރަތަމަ ދެކޮޅު ހެދިއެވެ. ނަމަވެސް މިޔަންމާގައި ތިބެގެން ރައްކާތެރިކަން ނެތްކަން އެނގުމުން، ބަންގްލަދޭޝްއަށް ހިޖުރަކުރާ މީހުންނާއެކު ދިއުމުގެ ހުއްދަ ދިނެވެ.\nއޭރު ނަބީގެ ދެ ބޭބެއެއް ވަނީ ބަންގްލަދޭޝްއަށް ދިޔުމަށް ފުރާފައެވެ. ނަމަވެސް އެ މީހުންނަށް ބަންގްލަދޭޝްއަށް ދެވުނު ކަމެއް ނުވަތަ ނޫންކަމެއްވެސް ނަބީއަކަށް ނޭނގެއެވެ.\nނަބީ އޭނާގެ ދަތުރު ފެށީ ނޮވެމްބަރު މަހުގެ ތިންވަނަ ދުވަހު 23 މީހުންނާއި އެއްކޮށެވެ. އަދި އޭނާގެ އާއިލާ އޭނާ އެ ދަތުރު ފެށި ތަނަށް އައިސް ހުއްޓެވެ.\nނަބީގެ އޭނާގެ މަންމައާއި މުހާތަބުކޮށް ބުނި އެންމެ ފަހު ބަހަކީ: "މަންމާއެވެ! އަހަންނަށް ދުއާކޮށްދެޗެވެ! އަބަދުވެސް ދުއާ ކޮށްދެއްޗެވެ!" މި އަސަރުގަދަ ބަސްކޮޅެވެ.\nބަންގްލަދޭޝް މިޔަންމާ މުސްލިމުން އަނިޔާ ރޮހިންޔާ މުސްލިމުން


އިމަގު ޓޫޑޭ ކަޕް މާދަމާ ފަށަނީ — Ihavandhoo.com\nއިމަގު ޓޫޑޭ ކަޕް މާދަމާ ފަށަނީ\n2 ޖޫން 20160އިބްރާހިމް ނަޝީދު\nމުބާރާތުގެ ގުރު ލުމުގެ ތެރެއިން. ފޮޓޯ: ފޭސްބުކް، އިމަގު ފޭންސް\nޒުވާނުންނަށް އަމާޒުކޮށްގެން މި ހަފްތާ ބަންދުގައި "އިމަގު ޓޫ ޑޭ ކަޕް 2016"ގެ ނަމުގައި ފުޓްބޯޅަ މުބާރާތެއް ބޭއްވުމަށް އިހަވަންދޫ މަސްވެރިންގެ ގުޅުން (އިމަގު)ން ތައްޔާރުވަމުން އެބަދެއެވެ.\nއިމަގުން މައުލޫމާތުދޭ ގޮތުގައި 15 އަހަރުން މަތީގެ ފަރާތްތަކަށް ބައިވެރިވެވޭ ގޮތަށް ބޭއްވާ މި ފުޓްބޯޅަ މުބާރާތަކީ މިފަދަ މުބާރާތެއް އިހަވަންދޫގައި ނުބޭއްވި ގިނަދުވަސްތަކެއް ވެފައިވާތީ އެފަދަ ފުރުޞަތަކަށް ޒުވާނުން ބޭނުންވާ މިންވަރު އެނގުމާއެކު، ފުޓްބޯޅަ މުބާރާތެއްގައި ކުޅުމުގެ ފުރުޞަތު ޒުވާނުންނަށް ހޯދައިދިނުމަށް، ޒުވާނުންނަށްޓަކައި ބޭއްވޭ މުބާރާތެކެވެ.\nޕޮއިންޓް ސިސްޓަމަށް ކުޅުމަށް ހަމަޖެހިފައިވާ މި މުބާރާތް ކުރިޔަށް ގެންދަނީ9އަ ސައިޑަށެވެ. ޖުމްލަ ހަތަރު ޓީމަކުން ބައިވެރިވެފައިވާ މި މުބާރާތް ފެށުމަށް ހަމަޖެހިފައިވަނީ މާދަމާ ހެނދުނު އިހަވަންދޫ ޣާޒީ ދަނޑުގައެވެ. އަދި މުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ ޖޫން 4، ހޮނިހިރު ދުވަހު ހަވީރު އެވެ.\nޗެމްޕިއަން ޓީމަށް 1000 ރުފިޔާ އަދި ރަނަޕް ޓީމަށް 500 ރުފިޔާ ހުށައަޅާފައިވާ މިމުބާރާތުން ކޮންމެ މެޗެއްގެ މޮޅު ކުޅުންތެރިޔާ އަދި މުޅި މުބާރާތުގެ އެންމެ މޮޅު ކޮޅުންތެރިޔާ ހޮވުމަށްވަނީ ހަމަޖެހިފައެވެ.\nއިމަގު ޖަމިއްޔާއިން ހާމަކުރި ގޮތުގައި މި މުބާރާތް ކުރިޔަށް ގެންދިއުމުގައި އިހަވަންދޫ ޕޮލިސް ސްޓޭޝަންގެ އެހީތެރިކަން ވަރަށް ފުރިހަމައަށް ލިބެމުންދެއެވެ. އަދި ސްޕޮންސަރުންގެ ގޮތުގައި ޗާލީ ފިހާރައިގެ އިތުރުން ނިޒާމް2އަދި ރޯޅި ލޯންޗްގެ އެހީތެރިކަން ލިބިފައިވާކަމަށް އިމަގުން މައުލޫމާތުދެއެވެ.


kuru Vaahaka “Yaleena” (8) | Atoll News\nކުރު ވާހަކަ “ޔަލީނާ” (8)\nޝާއިޢުކުރީ: atollnewsadmin ޖުލައި 4, 2021, 07:01\nއަނެއްކާވެސް ގޭތެރޭގެ ފަޅުކަންކެނޑި ހަމަ ޖެހުން ލިބިއްޖެއެވެ. އަހަންނަށް ޤަބޫލުކުރެވުނީ އެހެންނެވެ. އެކުދިން އަންނަން ބުނި ދުވަހުގެ އެތައްދުވަހެއް ކުރިން މާލެ އައީ ޔާނިޔާ މާލޭގައި އެކަނި ހުރީމައި ކަމަށް ބުނެފައެވެ. ޔާނިޔާ ގޮވައިގެން ސްކޫލް ބަންދުގައި ކޮންމެވެސް ތާކަށް ދާންވާނެވާހަކަ ދެއްކި އެވެ. މަޑުމަޑުން ޔުޝްފާ ވެސް އަންނަނީ ރަގަޅުވަމުން ނެވެ. ކޮލެޖްގެ ކިޔެވުން ފެށެންދެން ޔުޝްފާ ބައްޕައަށް އެހީވާނެ ކަމުގައި ބުންޏެވެ. އަހަރެންނާއެކުގައި ހުޅުމާލޭގައި ހުންނަ ގެސްޓްހައުސްއަށް ގޮސް އެތާގެ މަސައްކަތްތައް ހިނގާ ނުހިނގާ ބަލާހަދަން ފެށިއެވެ. އެހެންކުދިންނާ ޔަލީނާއާއި އޮންނަ ގުޅުން ކުރިއަށް ވުރެ ބަދަހިކަން ފެނުމުން އަހަރެން ހުންނަނީ ވަކިން ހިތްހަމަ ޖެހިފައެވެ.\nމެންދުރު ނަމާދު ބަންގިވަގުތަށް ފިހާރައިގައި ހުރެފައި އަހަރެން އައީ ގެޔަށެވެ. ބުނަން ނޭނގޭ ގޮތްތަކެއްވާ ދުވަސް ކޮޅެކެވެ. އަނެއްކާ އަހަރެންގެ ކޮލޮސްޓްރޯލް މާ މަތިވަނީބާއެވެ. ބަރާބަރަށް ބޭސްވެސް ކަމެވެ. ބަލީކީ ނޫން ކަންނޭނގެއެވެ. ފާޑެއްގެ ބޮލުގެ ރިހުމެއް ހުންނަނީއެވެ. ފާޑެއްގެ ހިތްނުތަނަވަސް ކަމެއް ވެރިވެފައި ހުންނަ ހެން ހީވަނީއެވެ. ދަންވަރު ނުނިދިގެން އުޅެން ޖެހޭތީ މިހާރު ކޮންމެ ރެއަކު އެވަގުތު ތަކުގައި އަހަރެން ދަމުނަމާދު ކުރަންވެސް ފަށައިފީމެވެ. ހިތަށް ހަމަޖެހުން ދެއްވާތޯ ދުޢާކުރެވެނީއެވެ. ކުދިން ރައްކާތެރި ކުރައްވާތޯވެސް ދުޢާ ކުރެވެނީއެވެ.\n“ޖީޒާ! އަހަރެން މުޅިން އެކަނިވެރި ވެއްޖެ. އަހަރެންނާ ދުރަށްތިދިޔައީ މާއަވަހަށް. ކުދިން މާދަމާ ނޫން ކަމެއްނޭނގެ މީހުންނާ އިނދެގެން ދާނީ…އޭރުން އަދި އަހަރެން މާއެކަނިވެރިވާނެ. ޔާﷲ މިއަޅާއަށް ކެތްތެރިކަން ދެއްވާންދޭވެ.”\nހިތުގައި އެޅިވޭނަކުން އަހަންނަށް މެޔާދިމާލުގައި ބާރަށް އަތްއަޅާ އޮބާލެވުނެވެ. ކައިރީގައި ހުރި ގޮނޑީގެ އަތްގަނޑުގައި އަނެއްއަތުން ހިފާލަމުން އެގޮނޑީގައި އިށީނީމެވެ.\n“ލިވީ…” އަހަރެން ގޭތެރެއަށް ނަޒަރު ހިންގާލީމެވެ. އެއްވެސް މީހެއްގެ ހިލަމެއް ނެތެވެ. އަދި އެއްފަހަރު އަޑަށް ބާރުލާފައި ލިވީއަށް ގޮވާލިތަނުން ދުވަމުން ކަހަލަ ގޮތަކަށް ގޭގައި ގެންގުޅޭ ލިވީއައިސް ވީގޮތެއް އޮޅުން ފިލުވިއެވެ.\n” ބޭބެ! ބޭބެ ކިހިނެތް ވަނީ… މޭގަ ތަދުވަނީތަ..ތަދުވަނީދޯ! ….ބޭސްބޭނުންވަނީތަ…” އޭނާގެ މޫނުމަތިން ހާސްކަން ފެންނަން ހުއްޓެވެ. ވަގުތުން މޭޒުމަތީހުރި ފެންޖަގުން ތައްޓަކަށް ފެންއަޅާފައި އަހަރެންގެ ތުންފަތުގައި ޖައްސައި ދިނެވެ. ދެން އަހަރެން ހަމަ ޖެހޭނެ ގޮތަކަށް ބައިންދާފައި ލިވީ ދުއްވައިގަތީ ޔަލީނާ ކޮޓަރިއާއި ދިމާލަށެވެ.\n“ޔަލީ…..ޔަލީ…ބައްޕަ ބަލީވަނީ..އަވަސް އަވަސް ދޮރު ހުޅޫ ވަނީ” ލިވީ ދިވެހި ބަހަށް އަދިވެސް ވަރަށް ނުފަރިތައެވެ. މިގޭކުދިންވެސް ލިވީއާ އިނގިރޭސިން ވާހަކަ ދައްކާތީ ލިވީއަށް ދިވެހިބަހުން ވާހަކަ ދައްކާން ފުރުސަތުވެސް އަމުދުން ނުލިބެނީއެވެ.\nއަވަސް އަވަހަށް އަހަރެން އަމިއްލައަށް ހަމަ އަކަށް އެޅެން މަސައްކަތް ކުރީމެވެ. ޔަލީނާ އަންނަން ވާއިރަށް އިންތަނުން ތެދުވެ މޫނުމަތިން ހަމަ ޖެހޭގޮތް ދެއްކީމެވެ.\n“ބައްޕާ..ކިހިނެތްވީ” ކޮޓަރިން ދުވެފައި ނިކުތް ޔަލީނާ ކަންބޮޑުވެފައި އަހާލިއެވެ.\n“ބައްޕަ އަކަށް މާބޮޑު ކަމެއްނުވޭ! އަވީގަ އުޅުނީމަ މާބޮޑަށް ހޫނުވީ ކަންނޭނގެ!.”\n“ލިވީ އަވަހަށް ލުނބޯހުތު ފަނިތައްޓެއް ހަދާދީބަލަ..އަވަސް އިނގޭ! ” ޔަލީނާ ބުނި އެއްޗެއް ނޭނގިފައި ލިވީ ހުއްޓެވެ.\n“ލެމަން ޖޫސް! ” ތަންކޮޅެއްބާރަށް ޔަލީނާ ބުނެލިއެވެ. ހަމަ ވަގުތުން ލިވީ ލުބޯފަނިތަށި ހަދަން ދިޔައެވެ. ޔަލީނާ އަހަރެން އަތުގައި ހިފައިގެން އައިސް ކޮޓަރީގެ އެނދުގައި ބެއިންދިއެވެ. ގިނަ އިރެއްނުވެ ޔަސީރާއާއި ޔުޝްފާވެސް އަހަރެން ގާތަށް އައެވެ.\n“ދަރިފުޅުމެން އެހާ ކަންބޮޑުނުވޭ! އިރާދަ ކުރެއްވިއްޔާ ބައްޕަގެ ހާލު ރަގަޅު. އެވާނީ ބައްޕަ މާބުރަކޮށް ފިހާރައިގެ ގުދަނުގައި އުޅުނީމަކަމަށް. ދެން އެކަން ނިންމާފަ އަދި ގޮސް ހުޅުމާލޭގަ އުޅެއުޅެފަ މިއައީ. ހެނދުނު ފެން ބުއި ފަހުން ފެންފޮދެއްވެސް ނުބޮއެ އުޅެވުނީ. އަދި ކިރިޔާ މިހަނދާންވީ.” ހަމަ އެވަގުތު ލިވީ އައިސް ލުނބޯފަނިތަށި ދިއްކޮށްލިއެވެ. ލިވީގެ ފަހަތުން ޔާނިޔާ ވެސް އައިސް ވަނެވެ.\n” ބައްޕާ! އަވަހަށް މި ބޯލާ. ދެން ބައްޕަ ނުދާތި ގުދަނަށް. ” އަހަރެންނަށް ފަނިތަށި ދިއްކޮށްލަމުން ޔުޝްފާ ބުނެލިއެވެ.\n” ގުދަނުގަ އެބަހުރި މުއްދަތު ހަމަވާން ކައިރިވެފަ ހުރި އެއްޗެހި ތަކެއް. އާމިރު ގާތުގަ އެ ނަގާށޭ ބުނެ ބުނެ އެކަން ނުވީމަ ފިހާރައިގަ އުޅޭ ޕަރުވޭޒް އާއެކީ ގޮސް އެއެއްޗެހިތައް ނެގީ. އާމިރަށްވެސް އަސްލުނުވެފަ އެހެރީ.” އަހަރެން ބުނީމެވެ.\n“ބައްޕާ. އަޅުގަނޑު ފިހާރައަށް ދެން އިތުރަށް މުދާ ނުގެންނަ ގޮތަށް ވިސްނައިފިން. މިހާރު ހުރި އެއްޗެހި ވިކި ހުސްވީމަ ދެން ތަން ބަންދުކުރަން މިއުޅެނީ. ” ޔަސީރާ އެބުނީ އޭނާގެ ފިހާރަ ބަންދުކުރާވަހަކަ އެވެ. ކީއްވެބާއޭ ހިތައްއަރާފައި އަހަންނަށް ބަލަހައްޓައިގެން އިނދެވުނީއެވެ.\n” ޔަލީވެސް ބުނީ މިވަގުތަށް އަޅުގަނޑުމެންގެ އެހީ އެންމެ ބޭނުންވާމީހަކީ ބައްޕައޭ. އެވެސް ތެދެއްނުން. އަޅުގަނޑުމެން ވަކިވަކިން ކަންކަން ފެށުމަށް ވުރެ ބައްޕައަށް އެހީވުން މާމުހިއްމެއްނުން ދޯ ޔަލީ.” ޔަސީރާ ވާހަކަ ދައްކަމުން ގޮސް ޔަލީނާގެ އަތްތިލައަށް ފިތާލިތަން އަހަރެންދުށީމެވެ. ދެކުދިން ލޮލުން ކަމަކަށް އިޝާރާތެއްވެސް ކޮށްލިއެވެ.\n“ދައްތަ ބޭނުމިއްޔާ ފަހުން ވެސް ކަމެއް ފެށިދާނެ. އެކަމަކު ތިހިރީ ބައްޕަ އުޅޭ ހާލު. ޔުޝްވެސް ދައްތަވެސް ޔަލީވެސް މިތިބީ ބައްޕައާއެކު އެހީވާން.”\n“ދެން ޔާނި ކަމެއްނުކޮށްތަ ހުންނަންވީ” ޔަލީނާގެ ވާހަކަ ނުނިމެނިސް ޔާނިޔާ ފެށިއެވެ.\n“ޔާނިކޮއްކޮ ފުރަތަމަ ކިޔަވަބަލަ. ރަގަޅު ރިސަލްޓެއް ގެނެސްބަލަ. އޭގެ ފަހުންނުން އަދި މަސައްކަތެއްގަ އުޅެވޭނީދޯ” ޔަސީރާ ޔާނިޔާގެ ބޮލުގައި ފިރުމާލާފައި ވާހަކަ ދެއްކިއެވެ.


Yameen jalah lumun rovunu, eyee edhey kameh noon: Nasheed | Mihaaru\nޔާމީން ޖަލަށްލުމުން ރޮވުނު، އެއީ އެދޭ ގޮތެއް ނޫން: ނަޝީދު\nނަޝީދު: ޔާމީން ޖަލަށްލުމުން ކީރިތި ކުރެއްވުނު ކަމަށް ވިދާޅުވި -- ފޮޓޯ/މިހާރު\n18 ޑިސެމްބަރ 2020 - 18:04\nކުރީގެ ރައީސް އަބްދުުﷲ ޔާމީން ޖަލަށްލުމުން ކީރިތި ކުރެއްވުނު ކަމަށާއި އެމަނިކުފާނު ޖަލުގައި ހުންނަވަން އެދިވަޑައިނުގަންނަވާ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nއެމްޑީޕީ އޮފީހުގައި ނަޝީދު ބޭއްވެވި ޕްރެސް ކޮންފަރެންސެއްގައި ވާހަކަ ދައްކަވަމުން އެމަނިކުފާނު ވިދާޅުވީ ކުރީގެ ރައީސުން ޖަލަށްލުމަކީ އެމަނިކުފާނު އެއްވެސް ގޮތަކަށް އެދިވަޑައިގަންނަވާ ކަމެއް ނޫން ކަމަށާއި އެ ސަގާފަތް އެމަނިކުފާނުގެ ވެރިިކަމުގައި ދަމަހައްޓަވާފައިވާނެ ކަމަށެވެ. އަދި ކުރީގެ ރައީސް ޔާމީންގެ ވެރިކަމުގައި އެމަނިކުފާނު ޖަލަށްލުމަށް ފަހު އެކަމާ އުފާ ފާޅުކޮށް ހެދި ކަމަށާއި އެކަމަކު ޔާމީން ޖަލަށްލި ދުވަހު އެމަނިކުފާނަށް ކީރިތި ކުރެއްވުނު ކަމަށް ވެސް ނަޝީދު ވިދާޅުވި އެވެ.\n"އެއީކީ ކޮންމެހެން އަޅުގަނޑު އުފާ ފާޅު ކުރަމުން، ހަވާ އަރުވަމުން ދުވާ ކަމެއް ނޫން. ތި ބޭފުޅުންނަށް ފާހަގަ ކުރެވިފައި އޮވެދާނެ އަޅުގަނޑު ޖަލަށްލާފައި ހަވާ އެރުއްވުމާއި ލަނގިރި ޖެހުމާއި ލަވަ ކިޔުމާއި މާ ބެހުމާއި މި ހުރިހާ ކަމެއް ވެސް ކުރި. އެހެން ނަމަވެސް ރައީސް ޔާމީން ޖަލަށްލީ ދުވަހު އަޅުގަނޑު ވީ ދެރަ. އަޅުގަނޑަށް ރޮވުނު. އަޅުގަނޑު އެދޭ ގޮތެއް ނޫން އެއީކީ." ނަޝީދު ވިދާޅުވި އެވެ.\nނަޝީދު ވިދާޅުވީ ޝަރުއީ ނިޒާމާ މެދު އިތުބާރު ބޮޑުވެއްޖެ ކަމަށާއި އަދި ރައީސް ޔާމީނަށް އިސްތިއުނާފްގެ ފުރިހަމަ ހައްގު ލިބިވަޑައިގަންނަވާނެ ކަމަށެވެ. އަދި ޔާމީން ޖަލުގައި ހުންނެވުމަކީ އެމަނިކުފާނު ބޭނުންފުޅުވާ ކަމަށް ނުވިޔަސް، ރާއްޖޭގެ ގާނޫނުތަކާއި ހަމަތައް ހިފަހައްޓަންޖެހޭ ކަމަށާއި ވެރިކަމަކީ ހިތުހުރި ގޮތަކަށް ކުރެވެން އޮންނަ ކަމެއް ނޫންކަން ހުރިހާ ރައީސުން ވެސް ގަބޫލު ކުރަންޖެހޭ ކަމަށް ވިދާޅުވި އެވެ.\n"އެބަ ސާފުވާން ޖެހޭ ހިތަކަށް ލިބޭ އެއްޗެއް ނޫންކަން ވެރިކަމަކީ. އަޅުގަނޑުމެންނަކީ މުހިންމު ބައެއް ނޫންކަން، ވެރިންނަކީ މުހިންމު ބައެއް ނޫންކަން އަޅުގަނޑުމެން ހުރިހާ ވެރިން އަދި ދެން އަންނަން ތިބި ވެރިން ވެެސް އެބަ ދަންނަންޖެހޭ." ނަޝީދު ވިދާޅުވި އެވެ.\nނަޝީދު ވިދާޅުވީ ލޯކަލް ކައުންސިލް އިންތިޚާބަކާ ދިމާވާއިރު އިދިކޮޅު ފަރާތްތައް ޖަލުގައި ތިބުމަކީ އެމަނިކުފާނު ގަބޫލު ކުރައްވާނެ ކަމެއް ނޫން ކަމަށެވެ. އަދި ޔާމީން ޖަލުގައި ހުންނެވިޔަސް، ޕީޕީއެމްގެ ފަރާތުން މާލޭގެ މޭޔަރު ކަމަށް ކުރިމަތިލައްވާފައިވާ ކުރީގެ ހައުސިން މިނިސްޓަރު މުހައްމަދު މުއިއްޒު މިނިވަންކޮށް ބަހައްޓަން އެދިވަޑައިގަންނަވާ ކަމަށް ނަޝީދު ވިދާޅުވި އެވެ. އަދި އެމަނިކުފާނު ބޭނުންފުޅުވަނީ ބޮޑު ތަފާތަކުން އޭނާ އިންތިޚާބުގައި ބަލިކުރަން ކަމަށް ވެސް ނަޝީދު ވިދާޅުވި އެވެ.\nނަޝީދު ވިދާޅުވީ އެމްއެމްޕީއާރުސީގެ ޚިޔާނާތުގެ މައްސަލަތައް ނުނިމި އޮތީ އެ މައްސަލާގެ ބޮޑުކަމުން ކަމަށާއި އިތުރު އާ ހެކިތައް ލިބިފައިވާތީ އެކަންކަމަށް އިތުރު ވަގުތު ނަގަނީ ކަމަށެވެ. އަދި މިހާރުގެ ޕްރޮސެކިއުޓާ ޖެނެރަލާއި އެޓާނީ ޖެނެރަލަކީ އެކަމަށް ގާބިލް ބޭފުޅުން ކަމަށާއި އެއްވެސް މީހެއް މޫނަށް ބެލުމެއް ނެތި އިންސާފު ގާއިމް ކުރާނެ ކަމުގެ ޔަގީންކަން އެބައޮތް ކަމަށް ވިދާޅުވި އެވެ.\nރައީސް މުހައްމަދު ނަޝީދު އިދިކޮޅު ފަރާތްތައް މާފުށީ ޖަލު ޕީޕީއެމް ރައީސް އަބްދުﷲ ޔާމީން\n123 ކޮމެންޓް, 222 ރިއެކްޝަންސް\nދެން ކަލޭ ރޮއެރޮއެ ގޮސް މަރުވެބަލަ. ޕްލީޒް\nއަސްލު ތިޔަ ރޮވުނީ ޖަލަށްލިއަސް ޖަލުގަ ޔާމީން ނުހުރެދާނެތީ. ފުރަތަމަ ގަބޫލުވެސް ނުކުރެވުނީ ޔާމީން ޖަލަށްލެވުނު ކަމަށް. ދެން އިރުކޮޅަކުން ބިރުގަތީ ތިމަންނަ ހެދި ގޮތަށް ދުވަސްކޮޅަކުން ޔާމީންވެސް ޖަލުން ދޫވެ ބޭރަށް ފުރާފާނެތީ. މުއިއްޒު އާ ނުބެހެން ތި އުޅެނީ އެކަން ކޮށްފިނަމަ ތިކޮޅަށް ލިބޭ ވޯޓް މަދުވެދާނެތީ. މުއިއްޒު އެހެން ހުރީމަ ތިކޮޅުން ކެމްޕޭނަށް އުކާނެ މާ ގިނަ ގާ ލިބޭނެ. އިންތިޚާބު ނިމުނީމަ އަދި ފެންނާނެ މީހުން މިނިވަންކޮށް ބަހައްޓާ މަންޒަރު\nމަނިކުފާނަށް ރޮވުނީ ޔާމިން ޖަލަށްލުމުގެ އުފަލުގައި ޕާޓީ ބަޔަކު ކެއްކި ބޮނޑިބަތްގަނޑު ކޭ ފަހުންތޯ ނުވަތަ އޭގެ ކުރިންތޯ ސާފެއްނުވި ތިޔަ ވާހަކައިން. ގައިމުވެސް ބަޔަކު އެކަމާ ގުޅިގެން ބޮނޑިބަތް ކައްކައިގެން އެކި މީހުންނަށް ދައުވަތު ދީ ހެދި. މަނިކުފާނު އެ ކާން ދިޔަ ކަމެއް ނުދާ ކަމެއް ނޭނގެ. ހެހެ.\nއަޅުގަނޑަށް ރޮވުނީ އުފަލުން.\nބައެއް މީހުންނަށް އުފަލުންވެސް ރޮވިދާނެ\nކީއްވެހޭ އެދުވަހު ތިޔަ ވާހަކަ ނުދައްކައި ވަންހަނާ ކުރީ. ވަކިމުއްދަތަކަށް ފަހު ބޭސް އެކްސަޕައރ ވާފަފައިން ތިޔަ ކަރުނައިގެ މުއްދަތު ފާއިތުވެ ބާރުކެނޑުނު ފަހުން ތިޔަވާހަކައެއް ތިޔަދެއްކީ މުއްދަތު ހަމަވާ ބެސްދީގެން އިތުރު ބައްޔެއް އުފަންކުރުވުމަށޭ ބުނުމުގެ ޖާގައެބައޮތް.\nމީނަ ދައްކާވާހަކަ އެކޮޅުކޮޅުން ތަރުޖަމާކުރީމައި ނޫނީ އަސްލު އެބުނާއެއްޗެއް ނޭގޭނެ..\nނުހައްޤުން މީހުން ޖަލަށް ލުމުން މާދެރަވޭ ނޫންތޯ.


SunOnline: Fuvahmulaku dhanduveri kamah dhin bimugai ehen masahkaiy thah nukuran angaifi\nފުވައްމުލަކުގައި ދަނޑުވެރިކަމަށް ދިން ބިމުގައި އެހެން މަސައްކަތްތައް ނުކުރަން އަންގައިފި\nއަހުމަދު ޖައިޝަން 09 Sep 2020, 09:25\nފުވައްމުލައް ސިޓީ ---\nފުވައްމުލަކު ސިޓީގައި ދަނޑުވެރިންނަށް ދަނޑުވެރިކަން ކުރުމަށްޓަކައި ދޫކޮށްފައިވާ ބިންތަކުގައި ދަނޑުވެރިކަން ފިޔަވާ އެހެން މަސައްކަތް ނުކުރުމަށް އެ ސިޓީ ކައުންސިލުން އަންގައިފި އެވެ.\nފުވައްމުލަކު ސިޓީ ކައުންސިލުން މިއަދު ނެރުނު ބަޔާނެއްގައި ބުނެފައިވަނީ ފުވައްމުލަކު ދަނޑުވެރިން ދަނޑުވެރިކަން ކުރުމަށް ދޫކޮށްފައިވާ ބިން ތަކަކީ ވަގުތީގޮތުން ދޫކޮށްފައިވާ ދަނޑުބިން ތަކެއް ކަމަށެވެ.\nއެހެންކަމުން އެތަންތަނުގައި އެއްވެސް ފަރާތަކުން ދަނޑުބިންތަކުގައި އިންވަކި ކުރުމުގެ ގޮތުން ފާރުރޭނުމާއި ފެންސްޖެހުން އަދި ތަނބު ޖެހުން ފަދަ މަސައްކަތް ކުރުމަކީ މަނާ ކަމެއް ކަމުގައި ކައުންސިލުން ބުންޏެވެ.\nއޭގެއިތުރުން ކައުންސިލުން ބުނީ، ދަނޑުބިމުގެ ތެރޭގައި ފަތްކެޔޮގަސްތައް އިންދުމަށް ބޮޑެތި ވަޅުތައް ނުކޮނުމަށެވެ.\nކައުންސިލުގެ ހުއްދައާ ނުލާ ދަނޑުބިންތަކުގައި އެގޮތަށް މަސައްކަތް ކުރަމުންދާ ކަމަށްވާނަމަ ފިޔަވަޅު އަޅާނެ ކަމަށްވެސް ކައުންސިލުން ބުންޏެވެ.\nދުނިޔެއަށް ފެތުރެމުންދާ ކޮވިޑް-19 އާ ގުޅިގެން ރަށްރަށުގެ ފުޑް ސެކިއުރިޓީ ޔަގީންކުރުމަށްޓަކައި ދަނޑުވެރިކަމުގެ އުފެއްދުން އިތުރުކުރުމަށް ސަރުކާރުން ވަނީ ދަނޑުވެރިންނަށް އިތުރު ފީއަކާ ނުލާ ބިން ދޫކޮށްފަ އެވެ. އެގޮތުން އެ ޕްރޮގްރާމްގެ ދަށުން ގިނަ ރަށްތަކެއްގައި ވަނީ ދަނޑުވެރިންނަށް ބިން ދޫކޮށްފަ އެވެ.\nކޮވިޑް-19އާ ގުޅިގެން އިގްތިސާދަށް ވަރަށް ބޮޑަށް ދަށްވެފައިވާ ދަނޑިވަޅުގައި ރަށްރަށުން ދަނޑުވެރިކަން ކުރިއެރުވުމަށް ތަފާތު ގިނަ މަސައްކަތްތައް ވަނީ ފަށާފަ އެވެ. އެގޮތުން ބައެއް ރަށްރަށުގެ ދަނޑުބިމުގެ ކުލީގެ 50 ޕަސެންޓް ކުޑަކުރުމަށް ސަރުކާރުން ވަނީ ނިިންމާފަ އެވެ. އަދި އަލަށް ދަނޑުވެރިކަން ފަށާ ފަރާތްތަކަށްވެސް އެކި ކަހަލަ ހާއްސަ އެހީތައް ފޯރުކޮށްދިނުމަށް ވަނީ ނިންމާފަ އެވެ.


ކޯވިޑް-19 : މިއަދު ޕޮޒިޓިވްވީ 139 މީހުން، ރަނގަޅުވީ 133 މީހުން ކޯވިޑް-19 : މިއަދު ޕޮޒިޓިވްވީ 139 މީހުން، ރަނގަޅުވީ 133 މީހުން\nކޯވިޑް-19 : މިއަދު ޕޮޒިޓިވްވީ 139 މީހުން، ރަނގަޅުވީ 133 މީހުން\nކޯވިޑް 19 ސާމަޕަލް ނެގުން / ފައިލް ފޮޓޯ: މުޙައްމަދު ވަޙީދު، ޕީ.އެސް.އެމް ނިއުސް\nރާއްޖެއިން ކޯވިޑް-19އަށް އިތުރު 139 މީހަކު ޕޮޒިޓިވްވެއްޖެއެވެ.\nހެލްތު ޕްރޮޓަކްޝަން އެޖެންސީ (އެޗް.ޕީ.އޭ)ގެ ފާއިތުވި 24 ގަޑިއިރުގެ ތަފާސްހިސާބުތައް ދައްކާގޮތުން އަތޮޅުތަކުން ޕޮޒިޓިވްވި މީހުން ޢަދަދު ވަނީ އިތުރުވެފައެވެ.\nއެޗް.ޕީ.އޭއިން ހާމަކޮށްފައިވާ އެންމެފަހުގެ ތަފާސްހިސާބުތައް ދައްކާގޮތުން އިއްޔެގެ އިރުއޮއްސި 6:00 އިން ފެށިގެން މިއަދު އިރުއޮއްސި 6:00 އާ ހަމައަށް ރާއްޖެއިން 139 މީހަކު ޕޮޒިޓިވްވެފައިވެއެވެ. އޭގެ ތެރޭގައި މާލޭ ސަރަޙައްދުން ޕޮޒިޓިވްވި 89 މީހުން ހިމެނެއެވެ. އަދި އަތޮޅުތަކުގެ ރަށްތަކުން 31 މީހުން ޕޮޒިޓިވްވެފައިވާއިރު، ރިސޯޓުތަކުން 19 މީހަކު ވަނީ ޕޮޒިޓިވްވެފައިވެއެވެ.\nމިއާއެކު ރާއްޖެއިން ކޯވިޑް-19އަށް ޕޮޒިޓިވްވި މީހުންގެ ޖުމްލަ ޢަދަދު މިވަނީ 22،929އަށް އަރާފައެވެ. ރާއްޖެއިން ކޯވިޑް-19އަށް ޕޮޒިޓިވްވި މީހުންގެ ތެރެއިން މިއަދު 133 މީހުން ވަނީ ބަލިން ރަނގަޅުވެފައެވެ. މިއާއެކު ކޯވިޑް-19އަށް ޕޮޒިޓިވްވި މީހުންގެ ތެރެއިން ޖުމުލަ 20،359 މީހުން ވަނީ ބަލިން ރަނގަޅުވެފައެވެ. މިވަގުތު ބައްޔަށް ފަރުވާ ހޯދަމުންދަނީ 2،497 މީހުންނެވެ. އަދި 103 މީހަކަށް ހޮސްޕިޓަލުގައި އެޑްމިޓްކޮށްގެން އަންނަނީ ފަރުވާ ދެމުންނެވެ.\nފާއިތުވި 24 ގަޑިއިރުގެ ތެރޭގައި ކޯވިޑް-19 އަށް ޓެސްޓްކުރުމަށްޓަކައި 6،659 ސާމްޕަލެއް ވަނީ ނަގާފައެވެ. އަދި މިބަލި ދެނެގަތުމަށް ޖުމްލަ 623،614 ސާމްޕަލްވަނީ ނަގާފައެވެ. ކޯވިޑް-19 އަށް ޕޮޒިޓިވްވި މީހުންގެ ތެރެއިން ރާއްޖެއިން މިހާތަނަށް 66 މީހަކު ވަނީ ނިޔާވެފައެވެ. އޭގެ ތެރޭގައި ހިމެނެނީ 58 ދިވެހިންނާއި 8 ބިދޭސީންނެވެ.


Occupancy: Resort thah dhashah! Guest house thah mahchah?\nއޮކިއުޕެންސީ: ރިސޯޓްތައް ދަށަށް، ގެސްޓް ހައުސްތައް މައްޗަށް!\nމި އަހަރުގެ ޖެނުއަރީން- ސެޕްޓެމްބަރު މަހުގެ ނިޔަލަށް ރާއްޖެއަށް ޓޫރިސްޓުން އައިގޮތް.--އަވަސް: އިންފޮގްރަފީ\nރިސޯޓްތަކުގެ އޮކިއުޕެންސީ ރޭޓް ދަށްވެ، ގެސްޓް ހައުސްތަކުގެ އޮކިއުޕެންސީ ރޭޓް އުފުލިއްޖެ އެވެ.\nމި އަހަރުގެ ޖެނުއަރީން ސެޕްޓެމްބަރު މަހަށް ނެރެފައިވާ ޓޫރިޒަމް އެރައިވަލް ހިސާބުތައް ދައްކާ ގޮތުން މިދިޔަ އަހަރުގެ މި މުއްދަތުގައި ރިސޯޓުތަކުގެ 81 ޕަސެންޓް ހުރީ ފުލްކޮށެވެ. ނަމަވެސް މި އަހަރު ރިސޯޓުތަކުން ފުލްވެފައިވަނީ 77 ޕަސެންޓެވެ. މިއީ މިދިޔަ އަހަރާއި އަޅާ ބަލާއިރު ތިން ޕަސެންޓުގެ ދަށް އަދަދެކެވެ.\nމި ހިސާބުތައް ދައްކާ ގޮތުން ރާއްޖޭގައި 289 ގެސްޓް ހައުސް ހުރިއިރު، މިދިޔަ އަހަރުގެ ޖެނުއަރީ މަހުން ސެޕްޓެމްބަރު މަހާ ދެމެދު ގެސްޓް ހައުސްތައް ހިންގަމުން ދިޔައީ އެވްރެޖު ގޮތެއްގައި 19 ވަރަކަށް ޕަސެންޓުގެ އޮކިއުޕެންސީއެއްގަ އެވެ. ނަމަވެސް މި އަހަރު ގެސްޓް ހައުސް އޮކިއުޕެންސީ ރޭޓް މިވަނީ 22.5 ޕަސެންޓް މަތިވެފަ އެވެ. މިއީ މިދިޔަ އަހަރާ އަޅާ ބަލާއިރު ގާތްގަނޑަކަށް 3.5 ޕަސެންޓުގެ ކުރިއެރުމެކެވެ.\nޓޫރިޒަމް ހިސާބުތައް ދައްކާ ގޮތުން މި އަހަރުގެ މިހާތަނަށް ރާއްޖެއަށް 919،277 ޓޫރިސްޓުން ޒިޔާރަތް ކޮށްފައިވެ އެވެ. ނަމަވެސް މިދިޔަ އަހަރުގެ މި މުއްދަތުގައި ރާއްޖެއަށް ޒިޔާރަތްކުރީ 910،004 ޓޫރިސްޓުންނެވެ. މިއީ ގާތްގަނޑަކަށް ދެ ޕަސެންޓުގެ ދަށް އަދަދެކެވެ.


Usooluthakaa khilaaf kuni ufulaa nama joorimanaa kuranee | Mihaaru\nިޕިކަޕެއްގައި ކުނި އުފުލަނީ: ގަވާއިދަށް ގެނައި އިސްލާހު ބުނާގޮތުން ކުނި އުފުލުމުގެ އުސޫލުތަކާ ޚިލާފްވެއްޖެ ނަމަ 501ރ. އާއި 100 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭނެ--ފޮޓޯ/މިހާރު\n04 ޑިސެމްބަރ 2017\nއެއް ތަނުން އަނެއް ތަނަށް ކުނި އުފުލުމުގައި އަމަލުކުރަން ޖެހޭ އުސޫލުތަކާ ޚިލާފަށް އަމަލުކުރާ ފަރާތްތައް ޖޫރިމަނާ ކުރާ ގޮތަށް ކުނި މެނޭޖް ކުރުމާ ބެހޭ ގަވާއިދު އިސްލާހުކޮށްފި އެވެ.\nކުނި މެނޭޖް ކުރުމާ ބެހޭ ގަވާއިދު ކުރިން އޮތް ގޮތުން އެއް ތަނުން އަނެއް ތަނަށް ކުނި އުފުލުމުގައި ގަވާއިދާ ޚިލާފްވެއްޖެ ނަމަ ޖޫރިމަނާ ކުރުމެއް ނޯވެ އެވެ.\nއެކަމަކު އެ ގަވާއިދަށް މިއަދު ގެނެސް އަމަލުކުރަން ފެށި އިސްލާހު ބުނާ ގޮތުން އެއް ތަނުން އަނެއް ތަނަށް ކުނި އުފުލުމުގައި އަމަލު ކުރަންޖެހޭ އުސޫލުތަކާ ޚިލާފްވެއްޖެ ނަމަ 501ރ. އިން ފެށިގެން 100 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭނެ އެވެ. ކުނި އުފުލުމުގައި އަމަލު ކުރަންޖެހޭ އުސޫލު ކަނޑައަޅާނީ އެންވަޔަރްމަންޓަލް ޕްރޮޓެކްޝަން އޭޖެންސީ (އީޕީއޭ) އިންނެވެ.\nމީގެ އިތުރުން ވިޔަފާރި ކުރާ ތަންތަނާއި ކެފޭ އަދި ރެސްޓޯރެންޓްތަކުގެ ބޭރުގައި ކުނި ބެހެއްޓުމަކީ މަނާ ކަމެއް ކަން އަންގައިދޭ އިންޒާރުގެ ސްޓިކާއެއް ހަރު ކުރަންޖެހޭ ގޮތަށް ވެސް އެ އިސްލާހުގައި ވަނީ ހިމަނައިފަ އެވެ. އެ ސްޓިކާ ހަރު ނުކޮށްފި ނަމަ 2،000ރ. އިން ޖޫރިމަނާ ކުރެވޭނެ ކަމަށް ވެސް އެ އިސްލާހުގައިވެ އެވެ.\nއެ އިސްލާހު ބުނާ ގޮތުން އެފަދަ ތަންތަނުގެ ބޭރުގައި ހަރުކުރަން ޖެހެނީ އެ ގަވާއިދުގައި ބުނާ ނަމޫނާ ސްޓިކާއާ އެއްގޮތަށް ތައްޔާރު ކޮށްފައިވާ ސްޓިކާ އެކެވެ. އެ ސްޓިކާ ހުންނަން ޖެހޭނީ އާންމުކޮށް ފެންނަ ގޮތަށް ހަރުކޮށްފަ އެވެ.\nނަމޫނާ ސްޓިކާއެއް އެ އިސްލާހުގައި ހިމަނާފައިވާ އިރު، އެ ސްޓިކާގައި ބުނާ އިންޒާރުގައި ވަނީ ގަވާއިދާ ޚިލާފަށް ކުނި ބަހައްޓާ ފަރާތްތައް 501ރ. އިން ފެށިގެން 100 މިލިއަން ރުފިޔާއާ ދެމެދުގެ އަދަދަކުން ޖޫރިމަނާ ކުރެވޭނެ ކަމަށެވެ.\nނުރައްކާތެރި ކުންޏާއި ޚާއްސަ ކުނި ރާއްޖެ އިން ބޭރު ކުރާ ނަމަ އެއް މަސް ދުވަސް ކުރިން އެކަމުގެ ހުއްދަ ހޯދަން ޖެހޭ ގޮތަށް ވެސް އެ އިސްލާހުގައި ވަނީ ހަމަޖައްސައިފަ އެވެ.\nތިމާވެށި ކުނި ވޭސްޓް މެނެޖްމެންޓް އީޕީއޭ ކުނި މެނޭޖުކުރުމުގެ ގަވާއިދު\n15 ކޮމެންޓް, 20 ރިއެކްޝަންސް\nއުސޫލާއެއްގޮތަށް ވެމްކޯއިން އަހަރެމެންގެ ގެއިން ކުންނެއްނުނަގާ. އެހެންވީމާ ވެމްކޯ ޖުރިމާނާކުރުމުގެ ހައގު އަހަރެމެންނަށްވެސް އޮންނަންވާނެ. ކުނިނުނަގާކޮންމެދުވަހަކަށް 501ރުފިޔާ ހުރިމާނާކުރެވޭނެ.\nވެމްކޯ އަށް ކުއްޔެއް ނުނެގޭ ގޭގެޔާ މަގުމަތީ ކުނި ތޮއްޖެހެނީ ނުވިއެއްނުން އިސްތިއުފާ\nމިގޭ ކުނި ނޫކާތާ3ދުވަސް\nބޭރުގެ ދަރަނި ބޮޑުވާނަމަ އެކި ނަން ނަމުގަ އާއްމުން އަތުން ޓެކްސް ނަގާނެއެވެ. ފޮރުވިފަ ސިއްރެއް ވެއެވެ.\nބަލިތަކާ އެއްޗެހި ގިނަވާ ވާހަކަ މިދައްކަނީ ސަރުކާރުން ކުނިއުކާން ކުންފުންޏެއްހަދާ އެކަމެއްނުކުރެވޭ. އަހަރެމެންގޭގަ ޢާއްމުގޮތެއްގައި ކުނި އުކަން އަންނަނީ ދެދުވަހުން އެއްދުވަހު. މުޅިގޭތެރެގަ ކުނިވަސް މެހީގެ ެުދަގޫ އހާބޮޑު ހަމަގުޅާލާއިރަށް މިފޮނުވަނީ އަމިއްލައަށް ބަޔަކުލއްވާ އުކިއިރު ދުވާލަކު ދެފަހަރު ކުނިބަލާއާދޭ.\nވެމްކޯގެ ތަޖުރިބާ ވަރަށް ރަގަޅު މިހާތަނަށް. ކުނި ތިރީގަ ބަހައްޓާއިރުވެސް އެބަ މައްޗަށް އަރާ އަހާ ބައެއް ފަހަރު ކުނި ނެތްތޯވެސް. އެއީ ލާމަސީލު ޚިދުމަތެއް އެހެންވީމަ.\nތީއެއްވެސް ކަމެއް ވާބައެއް ނޫ... ކުންފުނި ތަކަށް ވެސް ކުނިއުކާދެނީ ހަމަ ދައްކާލަން..އެމީހުން ގެންދަނީ ކުޑައެތި ކޮޅެއް އޮފީސް ނިމޭ ފަހުން ހަމަ އެއްކަލަ ބިންގާޅި މީހުން އައިސް ކުނި އުކާދެނީ..\nޕިކަޕަކުން ކުނި އުކާދޭވަރު އިގޭތޯ؟ ކުނިއުކާދޭވަރު ކުޑަކޮއްލަ ބަލަ ، ޕިކަޕްވެރިން ހިތައްއެރި އަގެއްކިޔަނީ ވެސް.\nމިދެން ބޮޑު އުނދަގުލަކަށް ވެއްޖެ ކަމެއް. އިހަކަށް ދުވަހު ވަދެލި ގެއެއްގެ ކޮންމެ އެޕާޓްމެންޓް އެއްގެ ކުރިމަތީ ދެތިން ކުނިކޮތަޅު ސިޑި /ލިފްޓް ގޮޅި އަށް ވަނީމަ ހީވަނީ ކުނިކޮށިތެރޭ ހުރެވޭހެން. މިވަރުން ދަންޏާ އާ ބައްޔެއްގެ ޖަރާސީމު ލަހެއްނުވެ ރާއްޖޭން ފެނިދާނެހެން ހީވޭ.\nއެގޭގޭގެ މީހުންނަށް ކުނިކޮތަޅުލާނެ ޑަސްބިނެއް ގަނެލާނެހާ ލާރިކޮޅެއްވެސް ނުލިބެނީބާ؟\nތިޔަ ކަމުގައި ސަރުކާރު ކުށްވެރިވާނީ ދޯ؟ ދުނިޔޭގެ އެހެން ގައުމުގައި ވެސް އުސްއިމާރާތް ތަކުގެ އެންމެ ތިރީ ބުރީގައި އެ ގޭގެ މީހުން ކުނި އަޅަން ޑަސްބިން ބަހައްޓާފަ ހުރޭ. ދިވެހިން މީ ބޭރުފުށުން ސާފްތާހިރު ކަމަށް ހެދިގެން އުޅޭބައެއް.\nވެމްކޯއަށް މާލޭގެ ކުނި އުކުމުގެ މަސައްކަތް ފުރިހަމައަށް ނުކުރެވޭކަން އެބަ އިނގޭ މުޅި މާލެތެރެއަށް ބަލައިލިއަސް. އެހެންވީމަ އެހެން ފަރާތްތަކަށް ކުނި އުކުމުގެ ހިދުމަތް ދިނުމަށް ހުޅުވާލަން އެބަޖެހޭ. ބަލައިލި ކޮންމެ ދިމާލެއްގަ ކުނި. މުޅި މާލެ ކުނި ގޮނޑަކަށް ވެއްޖެ\nއެއްވެސް އުސޫލެއްނެތި މާލޭ މަގުތަކާ ކަަންކަންމައްޗައް ކުނި ޖަމާކޮށްފަ ބެހެއްޓުން މައްސަލައެއް ނެތް؟ ވެމްކޯ އައިސް މުޅި މާލޭގެ މަގުތަށް ގޮނޑުކޮށްފި. މިކަމާ ފިޔަވަޅެއް ނޭޅޭތަ؟


"Avatar" ge fannaaunnah hithaamaveri khabareh | Mihaaru\nޖޭމްސް ކެމެރަން (ކ): އޭނާ ބުނީ އެވެޓާގެ ދެވަނަ ބައި އަންނަ އަހަރު ރިލީޒް ނުކުރާ ކަމަށް.\n"އެވެޓާ"ގެ ފޭނުންނަށް ހިތާމަވެރި ޚަބަރެއް!\n12 މާޗް 2017 - 06:10 1 comment\nޖޭމްސް ކެމެރަން 2009 ގައި ގެނެސްދިން ފިލްމް "އެވެޓާ"ގެ ދެވަނަ ބައި އަންނަ އަހަރު ފެންނާނެ ކަމަށް އިންތިޒާރު ކޮށްގެން ތިއްބައި ކެމެރަން ވަރަށް ހިތާމަވެރި ޚަބަރެއް ދީފި އެވެ.\n"އަންނަ އަހަރު ސީކްއެލް ބެލުންތެރިންނާ ހަމައަށް ނާންނާނެ،" ކެމެރަން ބުންޏެވެ.\nއެކަމަކު "އެވެޓާ"ގެ ސީކްއެލް އަންނަ އަހަރުގެ ޑިސެމްބަރު މަހުގެ 21 ގައި ރިލީޒް ކުރާނެ ކަމަށް އޭގެ ޑިސްޓްރިބިއުޝަނާ ހަވާލުވެފައިވާ ޓްވެންޓިއެތު ސެންޗަރީ ފޮކްސް އިން ވަނީ ކުރިން އިއުލާންކޮށްފަ އެވެ.\nކެމެރަން މިހާރު ބުނަނީ ފިލްމް ރިލީޒް ކުރާނެ ތާރީހެއް އަދި ނުނިންމާ ކަމަށެވެ.\n"އެބަ ޖެހޭ އަދި ތަންކޮޅެއް ދިގު އިންތިޒާއެއް އެވެޓާގެ ސީކްއެލްއަށް ކޮށްލަން،" ޓައިޓޭނިކް ވެސް ގެނެސްދިން ޑައިރެކްޓަރު، ދަ ޓޮރޮންޓޯގެ ސްޓާ އަށް ދިން އިންޓަވިއުއެއްގައި ބުންޏެވެ.\n"އެވެޓާ" ގެ ހަތަރު ފިލްމެއް ކުރިއަށް ޕްލޭންކޮށްފައި އޮތް ނަމަވެސް، "ޕެންޑޯރޯ"ގެ ދުނިޔެ އަށް އަލުން ބެލުންތެރިން ގެނެސްދޭނީ ކިހާ ތާކު ކަމެއް ކެމެރަން ނުބުނެ އެވެ. އެހެންވެ ސީކްއެލް އަށް ކުރަން ޖެހޭ އިންތިޒާރު ނިމުމަކަށް އަންނާނެ އިރެއް މިހާރު މިއޮތީ ނޭނގުމެއްގެ ތެރޭގަ އެވެ.\nކެމެރަން ދޭ ޔަގީން ކަމަކީ "އެވެޓާ"ގެ ކުރިއަށް ހުރި ފިލްމުތަކުގެ ސްކްރީންޕްލޭ ވެސް ނިމުމަކަށް އައިސްފައިވާކަމާއި ހަތަރު ފިލްމެއް ގެނެސްދޭނެ ކަމެވެ.\n"އެވެޓާ" ގެ ކެރެކްޓާއެއް: ފިލްމުގެ ހަތަރު ބައެއް ވަނީ ޕްލޭންކޮށްފައި.\n"އެހެންވީމާ މިއީ ވަރަށް ބޮޑު މަސައްކަތެއް. ފަސޭހަ މަސައްކަތެއް ނޫން. މީގައި އަދި މުހިއްމު ފިލްމް ރިލީޒް ކުރާ ތާރީހެއް ނޫން ކަންނޭނގޭ. ރަނގަޅު ޕްރޮޑަކްޝަންތަކެއް ބެލުންތެރިންނާ ހަމައަށް ގެނެސްދިނުން،" ކެމެރަން ބުންޏެވެ.\nއޭނާ އަދި ބުނީ "އެވެޓާ" އުފައްދަން ވެސް ހަތަރު އަހަރާއި ބައިގެ މުއްދަތެއް ނެގި ކަމަށާއި ކުރިއަށް ހަތަރު ފިލްމެއް ޕްލޭންކޮށްފައި އޮތުމުން ކުރަން ޖެހޭ މަސައްކަތްތައް ގިނަވެފައި، ބުރަ ވާނެ ކަމަށެވެ.\n"އަހަރެން ބޭނުން ވަނީ ކުރީގެ ފިލްމުން ބެލުންތެރިން ތަޖުރިބާ ނުކުރާ ކަހަލަ މުޅިން އާ އަދި ވަރަށް އާދަޔާހިލާފު ކަންތައްތަކެއްގެ ތެރެއަށް އެވެޓާގެ ކުރިއަށް ހުރި ފިލްމްތަކުން ބެލުންތެރިން ގެންގޮސްދޭން،" ކެމެރަން، 62، ބުންޏެވެ. "އެ މަސައްކަތްތައް ސައްވީސް ގަޑިއިރު އަހަރެމެންގެ ޓީމުން އަންނަނީ ކުރަމުން."\n"އެވެޓާ" ވަނީ ބޮކްސް އޮފީހުގައި 2.7 ބިލިއަން ޑޮލަރުގެ އާމްދަނީއެއް ހޯދައިފަ އެވެ.\n"ޕެންޑޯރާ: ދަ ވޯލްޑް އޮފް އެވެޓާ" ގެ ތީމް ޕާކް ވީޑިއޯ\n"އެވެޓާ"ގެ "ޕެންޑޯރާ" ދުނިޔެ އަސްލަކަށް ބަލައިގެން ޑިސްނީން މިހާރު ވަނީ އޯލަންޑޯގައި ތީމް ޕާކެއް ވެސް ހަދައިފަ އެވެ.\n"ޕެންޑޯރާ: ދަ ވޯލްޑް އޮފް އެވެޓާ" އަންނަ މެއި މަހުގެ ތެރޭގައި ހުޅުވާނެ އެވެ. އެ ތީމް ޕާކަށް 500 މިލިއަން ޑޮލަރު ވަނީ ހޭދަކޮށްފަ އެވެ.\nއިތުރު ލިޔުންތައް ހޮލީވުޑް އެވަޓާ ސިލްސިލާ ޖޭމްސް ކެމަރޯން